Maldivian idol ge Ishan lava kiyun huttalaifi\nމޯލްޑިވިއަން އައިިޑޮލްގެ އިޝާން ލަވަކިޔުމާ ދުރަށް\nމޯލްޑިވިއަަން އައިޑޮލް އިން އާއްމުންގެ މަގުބޫލުކަން ހޯދި ލަވަކިޔުންތެރިޔާ، މުހައްމަދު އިޝާން ލަވަކިޔުން ހުއްޓާލައިފި އެވެ.\nއިޝާން މިއަދު ފޭސްބުކް މެދުވެރިކޮށް ބުނީ "މިއުޒިކް ކުޅެ އަޑުއެހުން އެއީ މާތްﷲ އާއި ތިބާ އާމެދު އޮންނަ ގުޅުން ވަރަށް ބޮޑަށް ނިކަމެތި ކޮށްލާ ކަމެއް" ކަމަށެވެ. އަދި އޭގެ ސަބަބުން "ޝައިތާނާ އޭނާ ބޭނުން ކޮންމެ ގޮތަކަށް ނަފުސު ކޮންޓްރޯލް ކުރާ" ކަމަށެވެ.\n"ﷲ އަށް ކުއްތަންވެ ތިރިވެ ކޮށްލާ އެންމެ ސަޖިދައަކުން ހިތައް ލިބޭ އަރާމު އެތައް އަހަރު ދުވަހެއް ވަންދެން ކުޅުނު މިއުޒިކުން ހިތަށްވީ އިހްސާސްތަކާއި ނުބައްދަލު" އިޝާން ލިޔެފައި ވެ އެވެ.\nއޭނާ ބުނީ ލަވަ ކިޔައިގެން އެންމެ ރެއަކުން އޭނާއަށް ލިބުނު އާމްދަނީ މިހާރު ލިބެނީ މަސް ދުވަހުން ކަމަށާއި އެހެން ނަމަވެސް ފުދުންތެރިކަމާއި ތަނަވަސް ކަމަކީ އިންސާނެއްގެ ހިތާއި ގުޅިފައި އޮންނަ ކަމެއްކަން މިހާރު އިހްސާސް ކުރެވޭ ކަމަށެވެ.\nއިޝާން ވަނީ އޭނާގެ ލަވަތައް އަޑު ނޭހުމަށް ވެސް އެދިފަ އެވެ: "އެދުމަކީ އަޅުގަނޑުގެ އަދި އަޅުގަނޑު ބައިވެރިވެފައި އޮތް އެއްވެސް މިއުޒިކެއް އެއްވެސް ބޭފުޅުނަކު އަޑު ނޭހުން. ﷲ ތިއެންމެނަށް ހެޔޮ ރަހުމަތް ލައްވާށި..."\nއިޝާން އަކީ 2016 ވަނަ އަހަރު ބޭއްވި މޯލްޑިވިއަން އައިޑަލްގެ ފުރަތަމަ ސީޒަންގެ ތިން ވަނަ ހޯދި ފަރާތެވެ. ދެވަނަ ސީޒަންގައި އޭނާގެ ކޮއްކޮ ހިޝާން ވެސް ވަނީ ބައިވެރިވި އެވެ.\nއައިޑަލް އަށްފަހު އިޝާން ވަނީ ރިސޯޓުތަކާއި އެކި ޝޯތައް ވެސް ހުށަހަޅައިދީފަ އެވެ.


Ras Online - ޑޮލަރު ދަށްވެއްޖެ؛ އުފުލުނު އަގުތައް ތިރިއެއްނުވޭ؛ ކުޑަވީ މުސާރަތައް\nޑޮލަރު ދަށްވެއްޖެ؛ އުފުލުނު އަގުތައް ތިރިއެއްނުވޭ؛ ކުޑަވީ މުސާރަތައް\n18 މާރިޗު 2021 - 10:49\nއަޅުގަނޑު މިހެން ދެންނެވީމާ، "މީނާ މިދައްކަނީ ދޮގު ވާހަކައެކޭ، މުސާރަތަކެއް ކުޑައެއް ނުކުރެއޭ" ބައެއް ފަރާތްތަކުން ވިދާޅުވާނެއެވެ. އެކަމަކު މިލިއުމުގައި އެޮތް ސުރުހީ ވިދާޅުވެފައި މިދަންނަވާން އުޅޭ އެއްޗެއް މުޅިން ފަހުމްވީ ކަމަށް ނުނިންމައި މިދަންނަވާން އުޅޭ ވާހަކަ ރަނގަޅަށް ވިދާޅުވެފައި މިލިއުމާ މެދު ފާޑުވިދާޅުވިއަސް އެއްވެސް މައްސަލައެއް ނެތެވެ. އަޅުގަނޑު އެއްގޮތަކަށް ވެސް ދަންނަވާން މިއުޅެނީ ސަރުކާރުން ސިވިލް ސާވިސްގެ މުވައްޒަފުންނަށް ދެމުން އައި މުސާރަތައް ކުޑަކުރި ވާހައެއް ނޫނެވެ. ދަންނަވަން މިއުޅެނީ ބާޒާރަށް އައި ލޮޅުމާއެކު އެ މުސާރަތައް އޭގެ ޒާތުގައި އަމިއްލައަށް ކުޑަވެގެން ދިޔަ ވާހަކައެވެ.\nކުރިއަށް މިއޮތީ ބަރަކާތްތެރި ރަމަޟާން މަހެވެ. މުސްލިމުންނާ ބައްދަލުކުރާ އެންމެ މާތް މައްސަރެވެ. އަޅުކަމުގެ ޚާއްޞަ މައްސަރެވެ. މުސްލިމުންގެ ދިރިއުޅުމަށާއި އުޅުން ތަކަށް ބަދަލު ތަކެއް ގެނުވާ މަހެކެވެ. މިގޮތުން ވެސް އެންމެ ބޮޑު ބަދަލުތަކެއް ފެންނާނީ އެމަހުގެ ކެއިން ބުއިމުންނެވެ. އެމަހުގެ އެންމެ މާތް ކަމަކީ އެމަހުގައި ކުރެވޭ އަޅުކަމެވެ. އެއީ އެހެން މައްސަރާއި އަޅާ ބަލާއިރު ހާސްބައި ސަވާބާއި ދަރުމައާއި ހެއުކަން އިތުރުވެގެންދާތީއެވެ. އެހެންވީމާ މިއީ މުސްލިމުންނަށް އެނގޭ، އެކަމަކަށް އެންމެހާ މުސްލިމުން ތައްޔާރުވެ އިންތިޒާރުވެސް ކުރާ ކަމެކެވެ. ވީމާ އެ މަހު ކުރާ އަޅުކަމުގެ ވާހަކަ ބާއްވަމާ އަންނާށެވެ.\nކޮވިޑްގެ ބަލިމަޑުކަމާއެކު ގައުމުގެ އިޤުތިޞާދު ހުއްޓި އާމްދަނީއަށް އައި ލޮޅުމާއެކު އާންމު ރައްޔިތުންގެ އާންމު ދިރިއުޅުމަށް ދަތިވި ވާހަކައަކީ އާ ވާހަކައެއްނޫނެވެ. އަދި އެ ދަތިކަން ރައްޔިތުން ތަހައްމަލު ކުރަމުން ގެންދާތާ މިހާރު އަހަރަކަށްވުރެ ގިނަ ދުވަސްވީއެވެ. އަދި މިއީ އެދަތިކަމުގެ ތެރޭގައި ވޭތުކުރަން ޖެހޭ ދެވަނަ ރޯދަމަހެވެ. މީގެ ކުރީގެ ރޯދަމަހު މިރާއްޖޭގެ ގިނަ ރައްޔިތުން އުޅުނީ މިއަދަށްވުރެ މާދަތި ހާލަތުގައެވެ. އޭރު ތިބީ ގާތްގަނޑަކަށް ގޭ ބަންދުގައެވެ. އެއީ ކޯވިޑްގެ އެންމެ ބިރުވެރި ދުވަސްވަރެވެ. ނަމަވެސް މިއަދު މިއޮތީ އެދުވަހާ އަޅާބަލާއިރު އެއަށްވުރެ މާބޮޑަށް ވެސް ހާލަތު ރަނގަޅުވެފައޭ ދެންނެވުމަކީ ކުށަކަށް ނުވާނެއެވެ. މިއަދު ގައުމުގެ އިގުތިސާދު ކޮންމެވެސް ވަރަކަށް މިވަނީ ހިނގައިގަނެފައެވެ. އޭގެ ސަބަބުން އާންމު ދިރިއުޅުމުގެ ހާލަތުވެސް އަންނަނީ ކޮންމެވެސް ވަރަކަށް ރަނގަޅު ވަމުންނެވެ. މިދަންނަވަނީ އެއްގޮތަކަށް ވެސް ކުރިން އޮތް ހާލަތަށް ރުޖޫޢަވެވުނު ވާހަކައެއް ނޫނެވެ.\nމިދެންނެވި ބަލިމަޑުކަމާއެކު އިގްތިސާދަށް އެރި އެންމެ ބޮޑު ލޮޅުމަކީ ރާއްޖޭގެ އިގުތިސާދީ ލޭނާރު ބުރިވުމެވެ. މިދެންނެވީ ރާއްޖެއަށް ހަމައެކަނި ގުނާލެވޭ މިންވަރަށް އާމްދަނީ ލިބޭ ސިނާއަތް ކަމަށްވާ ފަތުރުވެރިކަން މުޅިން ހުއްޓުމުން އިގުތިސާދަށް އެރި އެންމެ ބޮޑު އެއް ލޮޅުމަކީ ގައުމަށް ވަންނަމުން ދިޔަ ބޭރުފައިސާ ވަނުން ހުއްޓުމެވެ. އެއާއެކު އާންމުކޮށް ދިވެހީން ބޭރުފައިސާގެ ގޮތުގައި ބޭނުންކުރާ އެމެރިކާ ޑޮލަރުގެ އަގު އަތް ނުފޯރާ ފަށަށް އަރައިގެން ދިޔަވާހަކައަކީ ވެސް އާ ވާހަކައެއް ނޫނެވެ. އެގޮތުން ޑޮލަރުގެ ރަސްމީ ރޭޓަކީ 15.42 ރ. ކަމުގައި ވީނަމަވެސް ކަޅުބާޒާރުގައި ޑޮލަރު ވިއްކާ ރޭޓް 20ރ. އަށްވުރެ މައްޗަށް އަރައިގެން ދިޔައެވެ. ހުސްވި އަހަރާއި މިއަހަރުގެ ބޮޑު ބައެއްގައި ޑޮލަރުގެ އަގު އުފުލެމުން ގޮސް ރާއްޖޭގެ ފަތުރުވެރިކަމުގެ ސިނާޢަތަށް ދިރުން އަންނާން ފެށުމާއެކު ޑޮލަރުގެ އަގު ބޮޑުތަނުން އަގު ވެއްޓޭން ވެސް ފެށިއެއެވެ. އެގޮތުން މިހާރުވެސް ކަޅު ބާޒާރުގައި ޑޮލަރުގެ އަގު ހުރީ 17ރ އާއި ހަމައިގައެވެ. ވޭތުވެދިޔަ ހަފުތާއެއްހާ ދުވަހު މިއަދަދު އުޅުނީ 16.30ރ. އާއި 17ރ. އާއި ދެމެދުގައެވެ. އިރާދަކުރައްވައިގެން މިހާރު މިއޮތް ގޮތަށް ރާއްޖޭގެ ފަތުރުވެރިން ދެމި އޮތްނަމަ މިއަގު މާ މައްޗަށް ދެން އަރައިގެން ދާނެ ކަމަކަށް ގަބޫލެއް ނުކުރެވެއެވެ. ރާއްޖޭގެ ބާޒާރަށް ބޮޑު ލޮޅުމެއް ނާރާނަމަ މިއަށްވުރެވެސް ވިއްޔާ ވާނީ ތިރިއެވެ. އެހެނީ ކުރިން މައިގަނޑު ގޮތެއްގައި ބޭރުފައިސާ ގައުމުން ބޭރުވާ އުމުރާއާއި ހައްޖު މޫސުމާއި ސްކޫލްތަކުގެ ބޮޑު ޗުއްޓީގެ މޫސުން އަދި މާ ރަނގަޅު ކަމަށް ނުދައްކާތީއެވެ. އާންމު ގޮތެއްގައި މިހާރު ބޭރުފައިސާ އާންމު ރައްޔިތުންގެ އަތުން ބޭރުވާނެ މައިގަނޑު އޮތީ ދެގޮތެކެވެ. އެއީ ބިދޭސީންގެ މުސާރަތަކުގެ ގޮތުގައާއި ވިޔަފާރީގެ މުއާމަލާތްތަކުގެ ތެރެއިންނެވެ. ސަރުކާރުން ބޭރަށް ދައްކަން ޖެހޭ ލޯނުތަކެއް ވެސް ހުންނާނެއެވެ. އެކަމަކު އެ ވާހަކަ މިތާނގައި ދައްކާނެ ކަމެއް ނެތެވެ.\nމިދެންނެވި އިގުތިސާދަށް އައި ލޮޅުމާއެކު އަދި ކޮވިޑްގެ ސަބަބުން ގައުމުތަކުގެ ބޯޑަރުތައް ބަންދުކުރުމުގެ ސަބަބުން ވިޔަފާރީގެ މުއާމަލާތްތައް ހުއްޓުމާއެކު ޑިމާންޑާއި ސަޕްލައި އަނެއްކޮޅަށް ބަރުވީއެވެ. ދަންނަވަން މިއުޅެނީ އިމްޕޯޓް ކުރުމުގައި ތާށިތަކެއް އެރުމުން ބާޒާރުގައި ހުރި މުދަލުގެ ބޭނުން ބޮޑުވީއެވެ. ނޫނީ ބޭނުންވާ ވަރަށްވުރެ ބާޒާރުން މުދާ މަދުވީއެވެ. އަނެއް ކޮޅުން ޑޮލަރު ލިބުން ދަތިވުމުން، ޑޮލަރުގެ ކަޅުބާޒާރުގެ ސަބަބުން މުދާ އަގުބޮޑުކުރުމަށް ވެސް ފުރުސަތު ލިބުނީއެވެ. އެއާއެކު ގިނަ ވިޔަފާރިވެރިން މި ފުރުސަތުގެ ބޭނުން ވަރަށް ރަނގަޅަށް ހިފީއެވެ. ބާޒާރުގައި ހުރި މުދަލުގެ އަގުވެސް މައްޗަށް ޖައްސަމުން ގޮސް އާންމު ރައްޔިތުންނަށް ފަސޭހައިން އަތްޖެހޭ ވަރަށްވުރެ މައްޗަށް އެރީއެވެ. މިދަންނަވާ ވާހަކައިގެ ހެކި ދައްކާކަށް ނުވެސް ޖެހޭނެއެވެ. ކަންމަތީ ފިހާރައެއް ބޮޑު ފިހާރައެއް ތަފާތެއް ނެތެވެ. މައްޗަށް ދިޔަ އަގުތައް އެހެރީ އަދިވެސް އެގޮތުގައެވެ. މަދު ބާވަތެއްގެ މުދާ ނޫނީ އެހެރީ އެތައް ގުނައަކަށް ބޮޑުވެފައެވެ. ކުޑަކުޑަ މިސާލަކަށް ޖެހިލާނަމަ، އެންމެ އާންމުކޮށް ގަންނަ އެކައްޗަކީ އެކި ބާވަތުގެ ކިރެވެ. ބާޒާރުގައި ކިރު ދަޅެއްގެ އަގު އެހެރީ މިހާރު އަތްފޯރާ ފަށަކު ނޫނެވެ. އެތައް ޕަސެއްންޓެއް މަތިވެފައެވެ. ކުރިން 15 ރުފިޔާއަށް ގަތް އެއް ލިޓަރުގެ ދިޔާ ކިރު ޕެކެޓް 28 ރުފިޔާއަށް، ތިރީސް ރުފިޔާއަށް ޖެހުނީމާ ދެން އާންމު ރައްޔިތަކަށް އުމަރު ގެންގުޅޭ ހަރުގަނޑަށް އެރިޔަސް އަތެއް ނުފޯރާނެ ކަމީ ހުއްޖަތެއް ދައްކާން ޖެހޭ ކަމެއް ނޫނެވެ.\nބާޒާރުގައި ކިރުގެ ބާވަތްތަކުގެ އިތުރުން މޭވާއާއި ތަރުކާރީވެސް އެހެރީ އާދައިގެ ރައްޔިތަކަށް އަތްލެވޭ ފަށަލު ނޫނެވެ. ރޯދަމަހު އެންމެ ގިނައިން ބޭނުންކުރާ އެކި ބާވަތްތަކުގެ މޭވާ ދަޅުތަކާއި ކަދުރުގެ ބާވަތްތައް ވެސް މިހާރު އެހެރީ އަތްލެވޭ ހިސާބަކު ނޫނެވެ. ހަމަގައިމުވެސް މީގެތެރެއިން އަތްފޯރާ ފަށަށްވުރެ މައްޗަށް އެރި ގިނަ މުދާ އަދި އެހެރީ އެންމެ ތަންފުކެއް ވެސް ތިރި ނުވެއެވެ. ދާދިފަހުން ނޫހެއްގައި ރޯދަމަހަށް ބައެއް ތަކެތީގެ އަގު ބޮޑު ނުވާނެ ކަމަށް މާލޭގެ ބޮޑު ފިހާރައަކާއި ހަވާލާދީ ޚަބަރެއް ޖަހާލުމުން އެޚަބަރަށް ކޮމެންޓްކޮށްފައިވާ މީހުންގަނޑު އޮތީ ކެކި އަރާފައެވެ. އެނޫހަށް މަންފާއެއް ލިބޭތީ އެފަދަ ސުރުހީއެއް ޖެހި ނަމަވެސް އެބުނާ ބޮޑު ފިހާރައަކީ މިހާރު އެންމެ ގިނަ މުދާ އަތް ނުފޯރާ ފަށުގައި ހަރުގައި ހުރި އެއް ފިހާރައެވެ. އެހެންވީމާ ގިނަ މީހުންނަށް އެވާހަކަ ގަބޫލުނުކުރެވުނީއެވެ.\nޑޮލަރު ލިބުން ދަތިވެގެން، ކަޅުބާޒާރުގައި ޑޮލަރުގެ އަގު އިންތިހާއަށް އަރައިގެން ދިއުމުން އަގުބޮޑުކުރި މުދަލުގެ އަގު، މިއަދު ކަޅުބާޒާރުގައި ޑޮލަރު އެތައް ތަނަކުން ތިރިވުމުން ވެސް ކުޑަތަންފުކެއް ވެސް ތިރިނުކޮށް އެވާހަކަ ދެއްކީމާ އާންމުން ރުޅި ގަދަވީއެވެ. ކުރިއާ އަޅާ ބަލާއިރު ޑޮލަރު ތިޔާގި ވީމާ ވެސް އެބަދަލު ނުފެންނާތީ އެކަން ނުފެންނަ ބަޔަކާއި ހަވާލާދީ އެވާހަކަ ލިއުނީމާ ރައްޔިތުން ހިތްހަމަ ނުޖެހުނީއެވެ. އެކަމަކު ލޮޓަސް ފިހާރައާއި ހަވާލާދީ އެވާހަކަ ލިއުނު ނަމަ އެތަނުން ވިޔަފާރި ކޮށްފައި ހުރި މީހަކު އެކަން ގަބޫލުކޮށް ބަލައިގަތީހެވެ. ރައްޔިތުންނަށް އެންމެ ބޭނުންވާ މުދާ ލޮޓަސް ފިހާރައިގައި އެހެރީ ޑޮލަރުގެ އަގު ތިރިވި ވަރަށް ވުރެވެސް ބޮޑަށް އަތްފޯރާ ފަށަށް ޖައްސައިފައޭ ދެންނެވުމަކުން އެއީ ކުށަކަށް ނުވާނެއެވެ. ލޮޓަސް ފިހާރައިން އެންމެ ފަހުން ވެސް ބުނީ މިހާރު އެންމެ ބޭނުން ޖެހިފައިވާ ފޭސް މާސްކްވެސް އެތަނުން ދެން ވިއްކާނީ އަޖާއިބުވާހާ ހެއު އަގެއްގައި ކަމަށެވެ. ލޮޓަސްގެ ލެވިސްޓާ ކޮފީ އެހެރީ މިހާތަނަށް ބާޒާރުގައި އެފެންވަރުގެ ކޮފީ ނުވިއްކާހާ ހެއު އަގުތަކެއްގައެވެ.\nދެންއޮތީ މުސާރަތައް ކުޑަވިކަމަށް ގިނަ މީހުން ބުނާ ވާހަކައެވެ. އެއީ ހަމަ ވަރަށް ބޮޑު ތެދެކެވެ. އެކަން އެހެންވީއަކީ ސަރުކާރުން މުސާރަތައް ކުޑަކޮށްގެންނެއް ނޫނެވެ. އަދި އަމިއްލަ ކުންފުނި ތަކުން ވެސް މުސާރަތަކަށް ބަދަލެއް ގެނަސްގެނެއް ނޫނެވެ. ޑޮލަރުގެ އަގާއި އަޅުވާފައި ބާޒާރުގައި މުދަލުގެ އަގު ބޮޑުވުމުން ނުވަތަ ޑޮލަރުގެ އަގު މައްޗަށް ދިއުމުން ދިވެހި ރުފިޔާއިން ލިބޭ އާމްދަނީއާއި މުސާރަތައް އަޅުވާ ކިޔަން ޖެހޭނީ ޑޮލަރު ވިއްކާން ހުންނަ ރޭޓަކުން ކަމަށްވާތީ ލިބޭ މުސާރަ ކުޑަވީއެވެ. މިސާލަކަށް ބާޒާރުގައި 20ރ. އަށް ޑަލަރު ރޭޓު ބަލައިގެން ކިރުދަޅުގެ އަގު ހެދީމާ 10 ހާސް ރުފިޔާގެ މުސާރަ ނުވަތަ އާމްދަނީ ލިބޭ މީހާގެ މުސާރަވެސް ގެއްލާން ވާނީ އެމަގުންނެވެ. އެހެންވީމާ މިހާރު އޭނާގެ މުސާރައަކީ 500 އެމެރިކާ ޑޮލަރެވެ. ކުރިން ހަމަ އަގުގައި ޑޮލަރު ހުރި އިރު އޭނާގެ މުސާރައަކީ 648.51 ޑޮލަރެވެ. އެހެންވީމާ ބާޒާރުގައި 20 ރުފިޔާގެ މަގުން ޑޮލަރު ބަހައްޓައިގެން ނުވަތަ އެއީ ޑޮލަރުގެ ރޭޓު ކަމަށް ބަލައިގެން ވިޔަފާރިވެރިން އަގު ހެދީމާ އާންމު މީހާގެ މުސާރަ ކުޑަވަނީއެވެ. ދެން އޭނާގެ ދިރިއުޅުން ހަމަޖައްސާން އޮތް 648 ޑޮލަރުން 148 ޑޮލަރު މަދުވީއެވެ. އެހެންވީމާ އޭނާއަށް ލިބޭ މަހު މުސާރަ ކުޑަވީއެވެ.\nއެހެންވީމާ ދަންނަވަން މިއުޅެނީ މިހާރު ބާޒާރުގައި ގިނަ ވިޔަފާރިވެރިން ޖަހައިގެން ތިބި އަގުތަކުގައި ކުރިއަށް މިއޮތް ރޯދަމަހުގައިވެސް ހިފަހައްޓައިގެން ތިބެފި ނަމަ ރައްޔިތުން ހަމަ ރަނގަޅަށް ހަނާވާނެ ވާހަކައެވެ. ގިނަ ރައްޔިތުންގެ އަނގައާއި އަތާއި ދިމާކުރަން އުނދަގޫ ވާނެ ވާހަކައެވެ. އެހެން ވެއްޖެ ނަމަ ގިނަ ބަޔަކަށް ޖެހޭނީ ކާން އަރާފައި ބޮކިތައް ނިއްވާލާށެވެ. އަދި މިގޮތުގައި އެހާލަތު ދެމި އޮތްނަމަ ގިނަ ބަޔަކު ހާލުގައި ޖެހި ދައުލަތަށް ބުރަ ބޮޑުވެގެން ދާނެއެވެ. މިއީ މިދިޔަ އަހަރުގެ ރޯދަމަހުގައި ވެސް ފެނުނު މަންޒަރުތަކެވެ.\nއެހެންވީމާ ބާޒާރުގެ އަގުތައް އާންމު ރައްޔިތުންގެ އަތްފޯރާ ފަށުގައި ބެހެއްޓުމަށް ކަމާބެހޭ ފަރާތްތަކުން ކޮންމެވެސް މަސައްކަތްތަކެއް އެބަ ކުރަން ޖެހެއެވެ. ރޯދަމަހުގައި ބައެއް ބާވަތްތަކުގެ އަގުތައް މިހާރަށްވުރެވެސް މައްޗަށް ދާނެ ކަމަށް ބަލައިގެން ދުރާލައި މަސައްކަތް ތަކެއް ކުރުމަކީ ވަރަށް ވެސް މުހިންމު ކަމެކެވެ. އެހެން ނޫންނަމަ މިދަތި އުނދަގޫ ހާލަތުގައި ރައްޔިތުންނަށް އިތުރު ތަކުލީފުތަކެއް އުފުލަން ޖެހުމަކީ ކޮންމެވެސް ސިފައެއްގައި ސަރުކާރަށް ވެސް ޕްރެޝަރު ތަކެއް އަންނާނެ ކަމެއް ކަމުގައި ގަބޫލުކުރެވެއެވެ. ހަމަގައިމުވެސް ގިނަ ބަޔަކު މަގުމަތިވެ ހާލުގައި ޖެހިއްޖެ ނަމަ ސަރުކާރަށް ކުރާ ބާރު އެތައް ގުނައަކަށް ބޮޑުވެގެންދާނެ އެވެ. މިހާރު ގައުމު މިއޮތް ހާލަތަށް ބަލާއިރު އެއީ ހަމަ ރިހޭ ފައިމައްޗަށް ފޮއި ވެއްޓުން ކަހަލަ ކަމެކެވެ. ރައްޔިތުންގެ ފާޑުކިއުންތަކާއި ޝަކުވާތައް އިތުރުވެގެންދާނެ ވެސް ކަމެކެވެ.\nވިޔަފާރީގަ އުޅޭބަޔަކު ހިއްސާވެގެން ހިންގާ ނޫހަކަށްވާއިރު, މިކަހަލަ ބޯގަމާރު ޙަބަރު މިލިޔަނީ ކިއްވެބާ? ރާއްޖޭގެ ބާޒާރުގަ ޑޮލަރު ތިބުނާ ކުޑައެއް ނުވޭ މިއަދުވެސް ހުރީ 17.20 އަށް ވޭތުވެ ދިޔަ ހަފްތާގެ ކުރީގަ 16.70 އިން ތިރިއެއްނުވޭ. ތަކެތީގެ އަގު އުފުލިގެން އުޅެނީ ރާއްޖޭބާޒާރުގަ ޑޮލަރު ބޮޑުވެގެން އެކަނި ނޫން.... ދުނިޔޭގެ ބާޒާރުގަ މުދަލުގެ އަގުވަނީ އުފުލިފަ, އަދި ޑިމާންޑާ އެއްވަރަށް މުދާނުލިބޭ.... މީގެ އިތުރުން ދަތުރުފަތުރަށް ބުރޫއަރައި މުދާއުފުލާ ހުސް ކޮންޓެއިނަރު ނުލިބުމާ ލިބޭ ކޮންޓެއިނަރުގެ އަގު ބޮޑުތަނުން އުފުލުން ހިމެނޭ.... ކުޑަމިސާލެއް ޖަހަން ޙަބަރު ލިޔުނު ބޭފުޅާ ތިގެނައީ ހިކި ކިރު އަދި ދިޔާ ކިރުގެ ވާހަކަ,އެއީ ދުވާލަކު އެއްފަހަރު އަގު ބަދަލުވާ އެއްޗެއް އަދި މިދިޔަ މަސްތަކުގަ ބޮޑުތަނުން އަގު އުފުލިފަ ވާ އެއްޗެއް... ގިނަ ބާވަތުގެ ކިރު ރާއްޖެ ގެނެވެނީ ޔޫރަޕުން ކަމަށްވެފަ ޔޫރޯ އާއި ޑޮލަރުގެ މިހާރު ހުރި ފަރަގު ބަލައިލުމުން ވެސް މިބާވަތުގެ އަގު އުފުލޭނެކަން އިނގޭ... ލިޔުމެއް ލިޔާ އިރު ތަންދޮރު ބެލުން ރަނގަޅު...އަހަރެންނަށް މިވަރު ހަބަރު ކިޔައިގެން ސިކުންޑިން ވިސްނެންޔާ ލިޔުން ތެރިންނަށް މިޔައްވުރެ ބޮޑަށް މިކަން އިނގެންވާނެ.\nމަސްއޫދަށް ހަމަލާދިން މައްސަލައިގައި ދައުވާކުރަން ފޮނުވައިފި\n23 ސެޕްޓެމްބަރު 2021 - 16:37


ސާރާ –2| Vaahaka ސާރާ –2– Vaahaka\n5k00\tSeptember 15, 2017\nހާރޫނު އައިސް ފެންތައްޓެއް ކިޔަވާފައި ފަރީނާގެ އަނގައަށް އެޅިތާ އިރުކޮޅެއްގެ ފަހުން ފަރީނާއަށް ވާހަކަ ދެއްކޭގޮތް ވިއެވެ. އެވަގުތު ފަރީނާގެ އަވެއްޓެރި ފަތުހިއްޔާ ސުވާލު ކުރިއެވެ. ފަރީނާ ކިހިނެތްވީ ބުނެބަލަ؟\nނަމަވެސް ހާރޫނާއި އޭނާގެ އަންހެނުން ސިއްތި އެތަނުގައި ހުރުމުގެ ސަބަބުން ފަރީނާއަކަށް އެއްވެސް ޖަވާބެއް ދޭކަށް ނުކެރުނެވެ. ކިތަންމެ ބޭނުންވިޔަސް ލޮލުން ކަރުނަ އޮހޮރާލުން ފިޔަވާ ކުރާނީ ކީއްހެއްޔެވެ؟ ހާރޫނާއި ސިއްތިއަކީ ފަރީނާގެ ދިރިއުޅުމަށް ވިހަލަމުން އަންނަ ދެ ހަރުފައެވެ. އެ ދެމީހުންގެ ސަބަބުން ފަރީނާގެ ދިރިއުޅުންވަނީ ނާމާންކަމާއި ބިރުވެރިކަމެއްގެ ތޫފާނަކަށް ވެއްޓިފައެވެ. މާގިނައިރުތަކެއް ނުވަނީސް ފަރީނާގެ ކައިރީގައި ތިބި އަވެއްޓެރިންނާއި ދާއޫދުގެ އާއިލާގެ މީހުން އެގެއިން ނިކުމެގެން ހިނގައްޖެއެވެ. ފަރީނާ އަވަސްވެ ގަތީ އަލުން ފަތިސް ނަމާދު ކުރާށެވެ.\nމެންދުރުގެ ހޫނުކަން ދުނިޔެއަށް ފެތުރިގެންއައި ވަގުތު ފަރީނާ އިނީ ގޭގެ ބޮޑުއަށީގައި ދެ ކުދިންނަށް ކާންދޭށެވެ. ހާރޫނާއި ސިއްތި ބޮޑުއަށީގެ އެއްކޮޅުގައި ދުފަން ތިއްބެވެ. ހީވަނީ ވިހަލާނެ އާގޮތެއް ހޯދުމަށް މަޝްވަރާކުރާ ހެންނެވެ. ދަރިންނަށް ކާންދިނުމަށްފަހު އެކުދިން ގޮވައިގެން ގޭގެ ވަލުފަރާތަށް ފަރީނާ ނިކުތެވެ.\nއަޒްލީފާއާއި އަދުހަމް ތިބީ ކުޅޭށެވެ. ފަރީނާ ބަދިގެ ދޮށަށް އެއްކޮށްފައިވާ ކާށިތައް ހެހުމުގައި އަވަދިނެތި އުޅުނެވެ. ފަރީނާގެ ފިރިމީހާ ދާއޫދު ރަށުތެރޭގައި ވައިސޫރިއެއްހެން އެނބުރިފައި އައިސް ގެއަށް ވަނެވެ.\n” ފަރީނާ….ކޮންތާކުތަ؟. ވަރަށް ބަނޑުހައިވެއްޖެ.. ކާންހަދާބަލަ.” ގޭތެރެއިން ވަލުފަރާތަށް ނިކުންނަމުން ދާއޫދު ގޮވާލިއެވެ.\nއާނ..މިދަނީ.. ދަރިފުޅުމެން މިތަނުން ދުރަށް ނުދާތި.. މަންމަ އެބަ އަންނަން.. މިހެން ބުނެފައި ފަރީނާ ހިނގައިގަތެވެ.\nބަދިގޭގެ މޭޒުމައްޗަށް ބަތް ތައްޓަކާ ގަރުދިޔަ ބޯތައްޓެއް ނެގިއެވެ. ދާއޫދު ބަނޑުހައިވެފައި އިންވަރުން އަވަހަށް ކާން ފެށިއެވެ.\nދާއޫދު… އަހަރެން ބޭނުން އަހަރެންގެ ރަށަށް ދިރިއުޅެން ބަދަލުވާން.. ދާއޫދުގެ ބައްޕަމެން މިޖައްސާ މުސީބާތުން އަހަރެންނަކަށް ދެން ކެތެއް ނުވާނެ… އަހަރެން މިދަނީ މި ވޭނުގައި އެއްދުވަހުން އަނެއް ދުވަހަށް ހާލު ދެރަވަމުންކަން ދާއޫދަށް އެނގޭނެ!.. އަހަރެން ދާއޫދާ ވާހަކަދައްކަންވެސް އެމީހުން ގަބޫލެއް ނުވޭ.. ދާއޫދު އަހަރެންނާ ކައިރިވެދާނެތީ ދާއޫދުގެ މަންމަ އެހުންނަނީ ފާރައަށް.. މިހެން ކިހިނެތް އުޅޭނީ.. އެތިބީ ކުޑަ ދެކުދިންވެސް.. އެ ދެކުދިންނަށް ރަނގަޅު މުސްތަޤުބަލެއް ހޯދަދޭން އަހަރުމެން ޖެހޭ މިނޫން ގޮތެއް ހޯދަން.. މިކަމާ ދާއޫދު ވިސްނަބަލަ.. ރޮއެ އާދޭސްކުރުމުގެ އަޑުން ފަރީނާ ވާހަކަ ދައްކަމުން ދިޔައެވެ.\n” އަހަރެން ކީކޭ ތިކަމަށް ބުނާނީ.. އަހަރެންވެސް ބޭނުން ކޮނޑޭއަށް ބަދަލުވާން.. ބައްޕަ ގާތުގައި އަހާލާފަ ދޭ ޖަވާބަކުން އެނގޭނީ.. އަހަރެން ބައްޕައާއި އެވާހަކަ ދައްކާނަން..” ފަރުވާކުޑަ ގޮތަކަށް ދާއޫދު ފަރީނާއަށް ޖަވާބު ދިނެވެ.\n” ހީވޭތަ އެމީހުން މިކަމާ ޤަބޫލުވާނެހެން؟… އެމީހުން ހަމަހޭގައި ތިއްބާ މިކަން ވިޔަދޭނެތަ؟” ދަތްދޮޅިގައި އަތް ވިއްދާލައިގެން އިނދެ އުންމީދު ގެއްލިފައިވާ މީހެއްފަދައިން ސުވާލު ކުރިއެވެ.\nކޮބާތަ އެކުދިންނަށް ކާންދިނީތަ؟ އެކުދިންނަށް ގޮވާބަލަ..!.. ވާހަކަ ބަދަލުކޮށްލުމުގެ ގޮތުން ދާއޫދު އަހާލިއެވެ.\nހިތްހަމަ ނުޖެހުމުގެ ކުރު ނޭވާއެއް ބޭރުކޮށްލުމަށްފަހު ފަރީނާ އެދެކުދިންނަށް ގޮވާލިއެވެ. އެވަގުތު އެ ދެކުދިން ދުވެފައި އައިސް ދާއޫގެ ގާތުގައި އިށީނެވެ. އިށީނުމާއެކު ދާއޫދު އެދެކުދިންނާ ވާހަކަ ދައްކަން ފެށިއެވެ.\nދަރިފުޅުމެން ބަތްކައިފިންތަ؟ ކޮންކުއްޖެއް ހަވީރު އަތިރިމައްޗަށް ދާނީ…” ދާއޫދު އެދެކުދިންނާ ސުވާލު ކުރިއެވެ.\n” އަޅުގަނޑު..”.. ދެކުދިންވެސް ޖަވާބުދިނީ އެއްފަހަރާއެވެ.\nބައްޕަ އަންނާނަން ހަވީރު ދެކުދިން ބަލާ..އިނގޭ! އެދެކުދިންނަށް އުފާވެރިކަމުގެ ޖަވާބެއްދީ ދާއޫދު ކައި ނިންމާލިއެވެ.\nމިހާރު އަނެއްކާ ކޮންދިމާއަކަށް ތިދަނީ.. އަޅެ ކީއްތަވާނީ އެންމެ ދުވަހަކުވެސް ގޭގައި މަޑުކޮށްލިއްޔާ..” ކައި އަވަދިގެން ގެއިން ބޭރަށް ދާން ހިނގައިގަތުމުން ފަރީނާ ދާއޫދާ ސުވާލުކުރިއެވެ.\n” އެބަ އަންނަން ޒަކަރިއްޔާ އޮޑި ބަންނަ ހަރުގެއަށް ވަދެލާފަ.. ފަރީނާ އެދެކުދިން ފެންވަރުވާލާފަ ބައިތިއްބާތި.. އަހަރެން އަންނާނަން” މިހެން ބުނުމަށްފަހު ދައޫދު ހިނގައިގަތެވެ.\nއަސުރުން ފަސްވެގެން ހިނގައްޖެއެވެ. ދާއޫދުވީ ދެކުދިން ގޮވައިގެން އަތިރިމައްޗަށް ގޮހެވެ. ފަރީނާގެ ހާލާމެެދު ދާއޫދު ހަމަ ވިސްނާވެސް ނުލަނީ ބާވައެވެ! އެފަކީރު އެކަނިމާ އެކަނި އެކިއްލާގެ ތެރެއަށް ދޫކޮށްލާފައި ދާއޫދު އެދިޔައީ ހާރޫނަށް އޭނާގެ ފުރުޞަތުތައް ފަހިކޮށްދީފައެވެ.\nގޭތެރޭގެ ހަމަހިމޭންކަމުން ފަރީނާގެ ހިތަށް އެކަނިވެރިކަމާ ތޫފާނުގެ ކޮޅިގަނޑު އަންނަން އުޅޭކަމުގެ އިޙްސާސް ކުރެވޭ ފަދައެވެ. ނަމަވެސް އެހާލުގައި ﷲ އަށް ވަކީލުކޮށްލައިގެން ހުރުން ނޫން ގޮތެއް ނެތުމުން ނިދާއެނދުގައި އިށީނދެ ޤުރުއާން ކިޔަވަންފެށިއެވެ. އިރުއޮއްސުމާ ގާތްވާވަރަކަށް ފަރީނާގެ ނޭވާ ދަނީ ކުރުވަމުންނެވެ. ހަށިގަނޑުދަނީ ވަރުބަލިވަމުންނެވެ. ބޮލުގައި ރިހުމާއި ގައިގެ ތަންތަނަށް ތަދުވުމާއި، ދެފައިގެ ކަކުލުންތިރި އެއްކޮށް ބަރުވެ ހަރުވާން ފަށައިފިއެވެ. ފަރީނާގެ މުޅި ހަށިގަނޑުން ދިލަ ނަގަމުން ދިޔައެވެ. ތޫފާނުގެ ކޮޅިގަނޑުއައިސް ފަރީނާ ވަށާލައިފިއެވެ. ނަމަވެސް ފަރީނާގެ ހިތްވަރަކަށް ކުޑަ ނަމަވެސް ބަލިކަމެއް ނާދެއެވެ.\nކުއްލިއަކަށް ފަރީނާގެ ލޮލަށް މީހެއްގެ ހިޔަންޏެއް ވުމުން ކުރިމައްޗަށް ބަލާލިއެވެ. ސިއްސައިގެން ގޮސް ފަރީނާ އެނދުން ތެދުވިއެވެ.


Reyge operation gai baiverivi officerunaa, CP Hameed badhdhalu kuravvaifi\nރޭގެ އޮޕަރޭޝަންގައި ބައިވެރިވި އޮފިސަރުންނާއި ސީޕީ ހަމީދު ބައްދަލު ކުރައްވައިފި\nއެކްޓިން ސީޕީ ހަމީދު: ރޭގެ އޮޕަރޭޝަންގައި ބައިވެރިވި އޮފިސަރުންނާ ހަމީދު ބައްދަލު ކުރެއްވި - އަހުމަދު އަޔާދު | އަވަސް\nރޭ މާފަންނު ގެއެއްގެ ތެރެއަށް ފުލުސް އޮފިސަރުންތަކެއް ވަދެ މީހަކަށް އަނިޔާކުރި މައްސަލައާ ގުޅިގެން، ރޭގެ އެ އޮޕަރޭޝަންގައި ބައިވެރިވި އޮފިސަރުންނާއި ކޮމިޝަނާ އޮފް ޕޮލިސް މުހައްމަދު ހަމީދު މިއަދު ބައްދަލު ކުރައްވައިފި އެވެ.\nމާފަންނު ގެއެއްގެ ތެރޭގައި ފުލުހުން ވަދެ މީހަކަށް އަނިޔާ ކުރާ މަންޒަރު ފެންނަ ވީޑިއޯއެއް ރޭ ވަނީ އާންމުވެފަ އެވެ. ވީޑިއޯއިން ފެންނަ ގޮތުން އޮފިސަރުން ވަނީ އޭނާ ފާރަށް ޖަހައި، އަތުންނާއި ފައިން އޭނާގެ މޫނަށާއި ހަށިގަނޑުގެ އެކި ތަންތަނަށް ހަމަލާދެ އެވެ. ފުލުހުން ވަނީ އެ ވީޑިއޯ ރިވިއުކޮށް ތަހުގީގެއް ފަށައިފަ އެވެ. އަދި އެ ކަމުގައި ބައިވެރިވި އޮފިސަރުން ވަނީ ވަގުތުން ސަސްޕެންޑްކޮށްފަ އެވެ.\nޕޮލިސް ކޮމިޝަނަރު ހަމީދު ވިދާޅުވީ ރޭގެ އޮޕަރޭޝަންގައި ބައިވެރިވި އޮފިސަރުންގެ ގްރޫޕާ މިއަދު ބައްދަލު ކުރައްވާފައިވާ ކަމަށާއި ފުލުހުންގެ ޕްރޮފެޝަނަލް ސްޓެންޑާޑްސް ކޮމާންޑް (ޕީއެސްސީ) އިން އެ މައްސަލައިގެ އެތެރޭގެ ތަހުގީގެއް ކުރުމަށް ނިންމާފައިވާ ކަމަށެވެ. މީގެ އިތުރުން ހިއުމަން ރައިޓްސް ކޮމިޝަން (އެޗްއާރުސީއެމް) އާއި ނޭޝަނަލް އިންޓެގްރިޓީ ކޮމިޝަން (އެންއައިސީ) އިން އެ ކޮމިޝަންތަކުގެ މިނިވަން ތަހުގީގެއް ވެސް މި މައްސަލައިގައި ކުރަމުންދާ ކަމަށެވެ.\n"މި ހުރިހާ ތަހުގީގުތަކަށް އަޅުގަނޑާއި ފުލުހުންގެ މުޅި އެކްޒެކިއުޓިވް ޓީމްގެ ފުރިހަމަ އެއްބާރުލުން ލިބޭނެ. މިފަދަ ލާއިންސާނީ އަމަލުތަކަށް އެއްވެސް ވަރަކަށް ޓޮލެރޭޓެއް ނުކުރެވޭނެ،" ކޮމިޝަނަރު ހަމީދު ވިދާޅުވި އެވެ.\nއެމްޑީޕީގެ ސެކްރެޓަރީ ޖެނެރަލް އަނަސް އަބްދުލްސައްތާރު ވިދާޅުވި ގޮތުގައި އޮފިސަރުން ރޭ ވަދެފައިވަނީ އޭނާގެ ގޭގެ ކުރިމައްޗަށް ހުންނަ ގެއަކަށެވެ. އަދި ފަހުން އެ އޮފިސަރުން އައިސް އަނަސްގެ ގެއަށް ވަދެ، އާންމުވި ވީޑިއޯއާ ގުޅޭ ގޮތުން ސުވާލު ކުރި ކަމަށާއި ފޯނުތައް ބަލަން މަސައްކަތްކޮށް އަނަސްގެ ގޭގައި އުޅޭ ފަރާތްތަކަށް ވީޑިއޯ ނެގި ކަމުގެ ތުހުމަތު ކުރި ކަމަށެވެ. އަދި ވީޑިއޯއެއް ނެގިނަމަ ޑިލީޓް ކުރުމަށް އޮފިސަރުން އިންޒާރު ދިން ކަމަށް ވެސް އަނަސް ވިދާޅުވި އެވެ.\nމި ކަމާ ގުޅިގެން ފުލުހުންގެ ތަރުޖަމާނު އިޒްމިއާ ޒާހިރު ވިދާޅުވީ މައްސަލައާ ގުޅިގެން އަނަސް ހިއްސާ ކުރެއްވި އިތުރު މައުލޫމާތުތައް ވެސް އެ މައްސަލަ ތަހުގީގު ކުރަމުންދާ ޕީއެސްސީއަށް ހިއްސާ ކުރެވިފައިވާނެ ކަމަށެވެ. ފުލުހުންގެ އިދާރާާގެ ގިނަ އޮފިސަރުން ތިބީ ފުލުހުން ކުރާ މިފަދަ އަނިޔާތަކާ ދެކޮޅަށް ކަމަށް އޭނާ ވިދާޅުވި އެވެ.\nމޯލްޑިވްސް ޕޮލިސް ސާވިސް އެންއައިސީ އެޗްއާރްސީއެމް\nއަނިޔާކުރި ފުލުހުން ހައްޔަރު ކުރަން ގޮވަނީ\nސަފާރީ މައްސަލާގައި އެންއައިސީއަށް އެއްބާރުލުންދެން: ފުލުހުން


Covid-19: Firihenunge Dharifanyyah Asarukurey - Vaguthu\nކޮވިޑް-19: ފިރިހެނުންގެ ދަރިފަންޏަށް އަސަރުކުރޭ\nކޮވިޑް-19ގެ ސަބަބުން ފިރިހެނުންގެ ދަރިފަންޏަށް އަސަރުކޮށް ބާރު ދަށްވާ ކަމަށް ޖަރުމަނުވިލާތުުން ހެދި ދިރާސާއަކުން ދައްކައިފިއެވެ.\nޖަރުުމަނުވިލާތުގައި ސައިންސްވެރިން ހެދި ދިރާސާގައި ބޭނުންކޮށްފައި ވަނީ ކޮވިޑް-19 އަށް ފައްސިވެ ބަލިން ރަނގަޅުވެފައިވާ މީހުންނާއި މި ބައްޔަށް ދުވަހަކުވެސް ފައްސިވެފައި ނުވާ މީހުންނެވެ.\nމި ދިރާސާގައި އެމީހުންނަށް ހޯދިފައި ވަނީ މި ބަލި ޖެހޭ ފިރިހެނުންގެ ދަރިފަނީގެ ބާރު ދަށްވާކަން ކަަމަށް ސައިންސްވެރިންނާއި ހަވާލާދީ ޑެއިލީ މެއިލް އިން ރިޕޯޓްކޮށްފައި ވެއެވެ.\nމި ބަލި ޖެހިފައި ރަނގަޅުވާ މީހުންގެެ ދަރިފަނީގެ ބާރު ދަށްވުމުގެ ސަބަބުން ދަރިން ހޯދުުމަށް ވެސް ދަތިވާނެ ކަމަށް ވެއެވެ. މިހާރުވެެސް މި ބަލި ޖެެހި ރަނގަޅުވެފައިވާ ބައެއް މީހުންނަށް ދަރިން ނުލިބޭ މައްސަލަ ވަނީ ފެންމަތިވެފައެެވެ. މީގެ އިތުރުން މި ބަލީގެ ސަބަބުން ފުއްޕާމެއަށާއި، ލޭނާރުތަކަށް އަދި ހިތަށްވެެސް ގެއްލުންތަކެއް ލިބެއެވެެ.\nމި ބަލީގެ ސަބަބުން ދަރިިފަނި އުފައްދާ ނިޒާމަށް ވާ ގެއްލުން އެންމެ ފުރިހަމަ ގޮތުގައި އަދި ހޯދިިފައެއްް ނުވެއެވެ. މި ހޯދުމާއި އެެކު ސައިންސްވެރިން އަންނަނީ ޖަރުމަނުވިލާތުގައި އިތުރަށް މިކަން ތަހުލީލު ކުރަމުންނެވެ.\nކޮވިޑް-19ގެ ސަބަބުން ދަރިފަންޏަށް ވާ ގެެއްލުން ލަސްލަހުން ރަނގަޅުވާ ކަމަށް އެ ނޫހުން ވަނީ ސައިންސްވެރިންނާއި ހަވާލާދީ ރިޕޯޓުކޮށްފައެވެ. މި ދިރާސާގައި ބައިވެރިވި ފިރިހެނުން ދަރިއަކު ހޯދުމުގެ ކުރިން ޗެކްއަޕް ހެދުުމަށް ސައިންސްވެރިން ވަނީ އިލްތިމާސްކޮށްފައެެވެ.\nޖެނުއަރީ 29, 2021 16:33\nކައިވެނި ކުރާއިރު ކޮވިޑް ޖެހިފަތޯ ޗެކްކުރަން އެބަޖެހޭ ދޯ އެހެންވީއިރު،


Mini kashin hadhaa faivaa gaadhimee sandhoakeh!\nމިނި ކަށިން ހަދާފައިވާ ގާދިމީ ސަންދޯކެއް\nއިންސާނެއްގެ ކަށިން ހަދާފައިވާ ސަންދޯކުގެ ބައެއް\nގާދިމީ ޒާމާނުގައި މީހުން ދިރިއުޅުނު ގޮތް ހޯދަން ސައިންސްވެރިން ކުރަމުންދާ މަސައްކަތުން މިހާތަނަށް ގިނައިން ފެނިފައިވަނީ އަނިޔާވެރިކަން ރަމްޒު ކޮށްދޭ ކަންތައްތަކެވެ. މިހާތަނަށް ކުރެވިފައިވާ ދިރާސާތަކުން އެނގޭ ގޮތުގައި މިފަދަ އަނިޔާވެރިކަން ގުޅިފައިވަނީ އޭރުގެ ބޮޑުންނަށް ކުރާ އިހްތިރާމެއްގެ ސަބަބުން ނުވަތަ ބޮޑުން ދީފައިވާނެ އަދަބެއްގެ ބިރުން ހިތުން ރުހުމުންނެވެ. މިކަން އެންމެ ގަދައަށް އެނގިފައި ވަނީ މިސްރުގެ ތާރީހީ ސައިޓުތައް ދިރާސާ ކުރުމުންނެވެ.\nމިދިޔަ މަހު ވެސް ސައިންސްވެރިންނަށް ވަނީ މިފަދަ އަނިޔާވެރިކަން ރަމްޒުކޮށްދޭ ސައިޓެއް އީކުއެޑޯއިން ފެނިފަ އެވެ. މިއުޒިއަމް ތަކުން ލިބެން ހުރި މައުލޫމާތު އަލީގައި ސައިންވެރިންނަށް ވަނީ މިސައިޓު ހުރި ސަރަހައްދު ދެނެގަނެވިފަ އެވެ. ނަމަވެސް ސީދާ ޕޮއިންޓު ނޭގުމުގެ ސަބަބުން 2014 ވަނަ އަހަރުން ފެށިގެން އެ ސަރަހައްދު ކޮނުމުގެ މަސައްކަތް ދިޔައީ ކުރަމުންނެވެ.\nއީކުއޭޑޯގެ މި ސައިޓުން ވަނީ އިންސާނެއްގެ ކަށިން ހަދާފައިވާ ދެ ސަންދޯކެއް ފެނިފަ އެވެ. އަދި އޭގެ ތެރޭގައި ކުޑަ ދެ ކުއްޖެއްގެ ހަށިގަނޑު ވެސް ވަނީ ފެނިފަ އެވެ. އެހެންކަމުން މިއީ އޭރުގެ ޝާހީ ގަނޑުވަރަށް ނިސްބަތްވާ ދެ ކުދިން ކަން އެނގެ އެވެ. އިތުރަށް ކުރި ދިރާސާއިން އެނގިގެން ދިޔައީ ސަންދޯއް ހެދުމަށްޓަކައި ގިނަ އަދަދެއްގެ ފިރިހެނުންގެ ކަށި ބޭނުން ކޮށްފައިވާ ވާކަމެވެ. އަދި އެ އެންމެން މަރާލާފައި ވަނީ ދަން ޖައްސައިގެންކަން ފޮރެންސިކް ސައިންސްގެ އަލީގައި އެނގުމުން، މިއީ ސީދާ ސަންދޯކު ހެދުމުގެ ބޭނުމުގައި ހިންގި ގަތުލެއް ކަންވެސް އެގުނެވެ. އާންމުކޮށް މިގޮތަށް ގުރުބާން ކުރަނީ އަޅުން ނުވަތަ ފަގީރުންނެވެ.\nމި ދިރާސާގައި ބައިވެރިވި ޔުނިވާސިޓީ އޮފް ނޯތް ކެރޮލީނާގެ ޕްރޮފެސަރު ސާރާ ޖިއުންގްސެޓް ވިދާޅުވީ، ސަންދޯކުތަކަށް 100 އަހަރު ފުރިފައިވާ ކަމަށެވެ. އަދި ސަންދޯކުގެ ތެރެއިން ފެނުނު ދެ ކުދިންގެ އުމުރަކީ 18 މަހާއި 12 އަހަރު ކަމަށެވެ.\nސާރާ ވިދާޅުވީ އީކުއޭޑޯގައި ކުރީ ޒަމާނުގައި ކުދިން ގުރުބާންކޮށް އުޅުނު ކަން އެނގޭ ކަމަށެވެ. ނަމަވެސް މިފަހަރު ފެނުނު ކުދިން ގުރުބާން ކޮށްލީ ކަމަށް ނުބެލެވޭ ކަމަށެވެ. ނަމަވެސް އެމީހުންގެ ގަބުރު ކައިރިން ޝާހީ އާއިލާއަށް ނިސްބަތްވާ އެއްވެސް ހަޒާނެއް ނުފެނުމުން މިއީ ކޮން ބޭނުމެއްގައި ހިންގި ގަތުލެއްކަން ބުނަން އަދި ނޭގޭ ކަމަށެވެ.\nއޭނާ ވިދާޅުވާ ގޮތުންނަމަ ދެ ކުދިން މަރުވެފައި ވަނީ ފިހިގެންނެވެ. އެކަން އެނގުނީ ވެސް ފޮރެންސިކް ތަހުލީލު ކަމަށެވެ. އަދި ކުދިން މަރުވެފައިވަނީ އަލިފާން ފަރުބަދަތަކުން ފައިބާ ލާވާގެ ސަބަބުން ކަން ވެސް އެމގުނު ކަމަށް ސާރާ ވިދާޅުވި އެވެ. ސާރާގެ ޓީމުން ދަނީ އެ ސަރަހައްދު މީގެ ކުރިން އަލިފާން ފަރުބަދަ އެއް ގޮވާފައިވޭތޯ ބެލުމުގެ މަސައްކަތެވެ.\nދެކުނު އެމެރިކާގެ ގައުމު ތަކުގައި ގާދިމީ ޒަމާނުގައި ކުދިން ގުރުބާން ކުރުމަކީ ވަރަށް އާންމު ކަމެކެވެ.\nކެމްބޯޑިއާއިން ގާދިމީ ސަހަރެއް ހޯދައިފި


Ehgamugai muraka hahdhaigen faruthah himaayaiy kurevidhaanetha? - vNews.mv\nއެއްގަމުގައި މުރަކަ ހައްދައިގެން ފަރުތައް ހިމާޔަތް ކުރެވިދާނެތަ؟\nމުޙައްމަދު އަފްރާޙް 13 June 2019, 19:34\nމޫސުމީ ބަދަލުތަކުގެ ސަބަބުން އެންމެ ބޮޑު ނުރައްކަލެއް ކުރިމަތިވެފައިވަނީ ކަނޑުތަކުގެ ދިރުންތަކާއި، ޖަންގަލީގެ ދިރުންތަކަށެވެ. މޫސުމީ ބަދަލުތަކާއި، މަސްވެރިކަމާއި، އަދި ކުނީގެ ސަބަބުން ދުނިޔޭގެ މުރަކަ ފަރުތަކުގެ ދެބައިކުޅަ އެއްބައިވަނީ ފާއިތުވި 30 އަހަރުގެ ތެރޭގައި މަރުވެފައެވެ. އަދި، ކަނޑުގެ ފިނިހޫނުމިން އިތުރުވެ، "ކޮރަލް ބްލީޗިންގ" ނުވަތަ މުރަކަ ހުދުވުމުގެ ސަބަބުން، ދުނިޔޭގެ އެންމެ ބޮޑު ފަރު ކަމަށްވާ އޮސްޓްރޭލިއާގެ ގްރޭޓް ބެރިއަރ ރީފްގެ ދެބައިކުޅަ އެއްބައި މިހާރުވަނީ މުޅީން ހަލާކުވެފައެވެ.\nމާހިރުން ބުނާ ގޮތުގައި، 2050 ވަނަ އަހަރު އަންނައިރު، ދުނިޔޭގެ ހުރިހާ ސަރަހައްދެއްގައިވާ ފަރުތައްވާނީ ނުރައްކަލުގެ ތެރެއަށް ވެއްޓިފައެވެ. މިކަން ހުއްޓުވޭނެ އޮތީ ހަމަ އެންމެ ގޮތެކެވެ. މޫސުމީ ބަދަލުތައް ކުޑަކުރުމަށް އެންމެން ގުޅިގެން މަސައްކަތް ކުރުމެވެ. މިގޮތުން، އެމެރިކާގެ2ވިޔަފާރިވެރިއަކު މިވަނީ މިމަަސައްކަތުގައި އެމީހުންނަށް ކުރެވޭން ހުރި މަސައްކަތެއް ކުރުމަށް އަޒުމް ކަނޑައަޅައި، މަސައްކަތް ފަށާފައެވެ.\n29 އަހަރުގެ2މީހުން ކަމަށްވާ ސޭމް ޓީކަރ އަދި ގެއިޓަރ ހެލްޕަރން މަސައްކަތް ކުރަމުންދަނީ މުރަކަ ހައްދައި އާލާކުރުމަށެވެ. ތަފާތު ގޮތަކަށެވެ. އެމީހުން މުރަކަ ހައްދަނީ އެއްގަމުގައި ތައްޔާރުކޮށްފައިވާ ޚާއްސަ ޓޭންކު ތަކެއްގައެވެ. ޓީކަރ އަދި ހެލްޕަރންގެ މަސައްކަތުން، އެއްގަމުގައި ބިނާކޮށްފައިވާ ދުނިޔޭގެ އެންމެ ފުރަތަމަ މުރަކަ "ދަނޑު" މިހާރު މިވަނީ ބިނާކޮށްފައެވެ. މިތަން ހުންނަނީ ކެރީބިއަންގެ ރަށެއް ކަމަށްވާ ގްރޭންޑް ބަހާމާގައެވެ.\nމިމަޝްރޫއަށް ޓީކަރ އަދި ހެލްޕަރން ފައިސާ ޖަމާކޮށްފައިވަނީ އެކި ފަރާތްތަކުގެ އެހީތެރިކަމާ އެކުއެވެ.2މިލިއަން އެމެރިކާ ޑޮލަރުގެ އިންވެސްޓްމަންޓަކާއެކު، އެމީހުންގެ މަޝްރޫއު މިވަނީ "ކޮރަލް ވީޓާ" ގެ ނަމުގައި ފަށާފައެވެ.\n"ފަރުތައް މަރުވުމަކީ، ހުރިހާ ގޮތަކުންވެެސް އޮތް ބޮޑު ގެއްލުމެއް. ފަރުތަކަކީ، ކަނޑުގެ ދިރުންތަކުގެ ތެރެއިން ހަތަރުބައިކުޅަ އެއްބައި ދިރިހުރުމަށް ބަރޯސާވާ އެއްޗެއް. އަދި، އެ ދިރުންތަކަކީ، ބިލިއަނަށްވުރެ ގިނަ އިންސާނުން އެއަށް ބަރޯސާވާ އެއްޗެއް. އެހެންވީމަ، އަޅުގަނޑުމެންގެ ކުރިމަގުވެސް މިއޮތީ ފަރުތަކުގެ ދެމިއޮތުމާއި ގުޅި ލާމެހިފައި،" ޓީކަރ ބުންޏެވެ.\nކޮރަލް ވީޓާއިން ފަރުތައް ހިމާޔަތްކުރަން ބޭނުންކުރަނީ "މައިކްރޯ ފްރެގްމެންޓޭޝަން" ކިޔާ އުކުޅެކެވެ. އެއީ، ކުދި މުރަކަކޮޅުތަކެއް ނަގައި، އެތަކެތި ޓޭންކުތަކުގައި ދިރުވައި އާލާކުރުމެވެ. މި އުކުޅު ބޭނުން ކުރުމުން، މުރަކަތައް ހެދިބޮޑުވާ މިންވަރު 50 އިންސައްތައަށް އަވަސްވެއެވެ. އަދި، ވަކި ވަރަކަށް ބޮޑުވުމުން، މި މުރަކަތައް ކަނޑާއި ފަރުގެ ސަރަހައްދުތަކަށް ބަދަލުކުރެއެވެ.\nކޮރަލް ވީޓާއަކީ ވިޔަފާރީގެ އުސޫލުން ފަރުތައް ހިމާޔަތްކުރާން މަސައްކަތްކުރާ ކުންފުންޏެކެވެ. މި ކުންފުނީގެ ޚިދުމަތްތައް، ސަރުކާރުތަކާއި، ތިމާވެށި ހިމާޔަތްކުރާން މަސައްކަތް ކުރާ އެހެން ކުންފުނިތަކާއި، އިންޝުއަރެންސް ކުންފުނިތަކަށްވަނީ ހުޅުވާލާފައެވެ.\nކޮރަލް ވީޓާއިން މިހާރުވެސް 10 ވައްތަރެއްގެ މުރަކައެއްގެ 10،000 "ކޮރަލް ފްރެގްމެންޓް" ހެއްދުމުގެ މަސައްކަތް ދަނީ ކުރަމުންނެވެ. ކުރިއަށް އޮތް ތަނުގައި، އެހެން ގައުމުތަކުގައި މިފަދަ މަރުކަޒުތައް ގާއިމްކުރުމަކީ އެމީހުންގެ އަމާޒެކެވެ.


League Ge Fahu Matchun Ves Real Bali Vejje – adduLIVE\nލީގުގެ ފަހު މެޗުން ވެސް ރެއާލް ބަލިވެއްޖެ\nMay 19, 2019, 20:34 ހަސަން ރަޝީދު\nސްޕެނިޝް ލީގުގެ ފަހު މެޗުގައި މިރޭ ރެއާލް ބެޓިސްއާ ބައްދަލުކޮށް 2-0 އިން ރެއާލް މެޑްރިޑް ބަލިވެއްޖެއެވެ.\nމިއަދުގެ މެޗާއެކު 68 ޕޮއިންޓާ އެކު ރެއާލް އިން ލީގު ނިންމާލީ ތިންވަނައިގައި އޮވެއެވެ. ލީގުގެ ދެވަނަ އެތްލެޓިކޯ މެޑްރިޑުން ހޯދިއިރު ޗެމްޕިއަންކަން ހޯދީ ބާސެލޯނާއެވެ.\nރެއާލްގެ ދަނޑުގައި ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައިނުވި ނަމަވެސް މެޗުގެ 61 ވަނަ މިނެޓްގައި މޮރޮން ވަނީ ބެޓިސް އަށް ލީޑު ނަގާދީފައެވެ. އަދި މެޗުގެ 75 ވަނަ މިނެޓްގައި ކުރިން ރެއާލް އަށް ކުޅުނު ޖެސޭ ރޮޑްރިގޭޒް ވަނީ ބެޓިސްގެ ދެވަނަ ގޯލު ކާމިޔާބުކޮށްދީ އެޓީމަށް މި މެޗުން ތިން ޕޮއިންޓު ކަށަވަރުކޮށްދީފައެވެ.\nމި މެޗުން ރެއާލް ބަލިވިއިރު މިއީ މި ސީޒަނުގެ ސްޕެނިޝް ލީގުގައި އެޓީމު ބަލިވި 12 ވަނަ މެޗުކަން ފާހަގަކޮށްލެވެއެވެ. މިއީ 1999 ވަނަ އަހަރަށްފަހު ލީގުގައި ރެއާލް އެ އަދަދަށް މެޗުތަކުން ބަލިވި ފުރަތަމަ ފަހަރެވެ.\nމިއަދުގެ މެޗުން ރެއާލް ބަލިވިއިރު އެޓީމަށް ކުޅެމުން އަންނަ ގެރެތް ބޭލްގެ ކުރިމަގާ މެދު ވަނީ ގިނަ ސުވާލުތަކެއް އުފެދިގެން ގޮސްފައެވެ. މިއަދުގެ މެޗުގައި ބޭލް ކުޅެން އަރުވާފައިނުވާއިރު ރެއާލްގެ ކޯޗު ޒައިނުއްދީން ޒިދާންގެ ޕްލޭންތަކުގައި ބޭލް ނުހިމެނޭ ކަމަށް ރިޕޯޓުތައް ބުނެއެވެ.


BREAKING | India Gai Beyvi Inthihaabu Gai Modi Party Ah Bodu Naakaamiyaabeh! - Vaguthu\nކޮވިޑް-19: އަތޮޅުތަކުގެ އަދަދު މައްޗަށް -9ގަޑިއިރު ކުރިން\nއިންޑިއާގައި ބޭއްވި އިންތިހާބުގައި މޯދީ ޕާޓީއަށް ބޮޑު ނާކާމިޔާބީއެއް\nކޮވިޑް-19ގެ ނުރައްކާ ބޮޑުވެފައިވަނިކޮށް އިންޑިއާގައި ކުރިއަށް ދިޔަ އިންތިހާބުގައިި އެގައުމުގެ ބޮޑުވަޒީރު ނަރެންދްރަ މޯދީގެ ޕާޓީ، ބަރަތިޔާ ޖަނަތާ ޕާޓީ (ބީޖޭޕީ) އަށް ބޮޑު ނާކާމިޔާބީ އަކާއި ކުރިމަތިލާން ޖެހިއްޖެއެވެ.\nބީޖޭޕީއަށް ބޮޑު ނާކާމިޔާބީ އަކާއި ކުރިމަތިވެފައިވާކަން ހާމަވީ އެގައުމުގެ ގިނަ މީޑީއާތަކަކުން ކުރިއަށް ގެންދިޔަ އެގްޒިޓް ޕޯލްއިންނެވެ. އެ ޕޯލް އަކީ އެއީ ބައެއް ސްޓޭޓްތަކުގެ ޤާނޫނޫ ހަދާ މަޖިލިސް އިންތިހާބުގެ ޕޯލެކެވެ.\nއެގޮތުން އެންޑީޓީވީ އިން ކުރިއަށް ގެންދިޔަ ޕޯލް އިން ދައްކާ ގޮތުގައި އުތުރު ބެންގަލްގެ 294 ގޮނޑިން 148 ގޮނޑި ކާމިޔާބު ކުރަނީ ވާދަވެރި އާލް އިންޑިއާ ޓްރިނަމޫލް ކޮންގްރެސް އިންނެވެ. އަދި ބީޖޭޕީއަށް ލިބެނޭ ކަމަށް ދައްކާފައިވަނީ 131 ގޮނޑިއެވެ.\nހަވަރަކަށް މީޑީއާއަކުން މި ޕޯލް ކުރިއަށް ގެންގޮސްފައިވާއިރު ވެސް ހުރިހާ ޕޯލްއަކުން އެވްރެޖްކޮށް ފެނިގެން ދަނީ ޓްރިނަމޫލް ކޮންގްރެސް، އުތުރު ބެންގަލްގެ އިންތިހާބު ކާމިޔާބު ކުރާނެ ކަމަށެވެ.\nއެންޑީޓީވީގެ ޕޯލްއަށް ބަލާއިރު، 34 މިލިއަނަށްވުރެ ގިނަ މީހުން ދިރިއުޅެމުން އަންނަ ކެރެލާގެ 140 ގޮނޑިން 88 ގޮނޑި ކާމިޔާބު ކުރަނީ ލެފްޓް ޑިމޮކްރެޓިކް ފްރޮންޓް (އެލްޑީއެފް) އެވެ. އަދި ޔުނައިޓެޑް ޑިމޮކްރެޓިކް ފްރޮންޓް (ޔޫޑީއެފް) 50 ގޮނޑި ކާމިޔާބު ކުރާއިރު، ބީޖޭޕީއަށް ލިބެނީ އެންމެ ދެ ގޮނޑިއެވެ.\nތަމިލް ނާޑޫގެ 234 ގޮނޑިއެއް ހުރިއިރު، އެތަނުން 174 ގޮނޑި ކާމިޔާބު ކުރާނެ ކަމަށް ދައްކާފައިވަނީ ޑްރަވިޑާ މުނެޓްރާ ކަޒަގަމް (ޑީއެމްކޭ) ކޯލިޝަނުންނެވެ. އަދި ބީޖޭޕީއަށް ތާއިދު ކުރާ އޯލް އިންޑިއާ އައްނާ ޑްރަވިޑާ މުއްނެޓްރާ ކަަޒަގަމް (އޭއައިއޭޑީއެމްކޭ) އަށް ލިބޭނެ ކަމަށް ދައްކަނީ 57 ގޮނޑިއެވެ.\nމިޕޯލްތަކަށް ބަލާއިރު، ބީޖޭޕީއަށް ގޮނޑި ކާމިޔާބު ކުރެވޭނެ ކަމަށް ދައްކާފައިވަނީ އައްސާމް ސްޓޭޓުންނެވެ. އަދި އެ ސްޓޭޓުން ކޮންގްރެސް އަށް ލިބޭނެ ކަމަށް ދައްކަނީ 54 ގޮނޑިއެވެ. އަދި ޕޮންޑުޗެރީއިން މޯދީގެ ޕާޓީ އަށް 20 ނުވަތަ 24 ގޮނޑި ލިބޭނެ ކަމަށް ވެސް ވަނީ ދައްކާފައެވެ.\nމިއީ މިމަހުގެ 27 ވަނަ ދުވަހު ކުރިއަށް ދިޔަ އިންތިހާބެކެވެ. މި އިންތިހާބުގެ ނަތީޖާ އިއުލާނު ކުރަން ހަމަ ޖެހިފައިވަނީ އަންނަ މަހުގެ2ވަނަ ދުވަހުއެވެ.\nޔޫއޭއީ އިން އެޅި ފިޔަަވަޅާއިއެކު އަނެއްކާވެސް ރާއްޖެ ކަރަންޓީން މަންޒިލަކަށް ވެދާނެ!\nބެންކޮކް އެއާޕޯޓުގައި ކޮވިޑަށް ފަރުވާ ދިނުމަށް ހޮސްޕިޓަލެއް!\nކޮވިޑް-19: އަތޮޅުތަކުގެ އަދަދު މައްޗަށް\nއޭޕްރީލް 29, 2021 20:54\nބޮޑުވަޒީރު އަންނި ވޯޓުދޭނީ މޯދީ ޕާޓީއަށް\nއޭޕްރީލް 29, 2021 21:31\nހެހެހެހެހެ.ގެރި މޯދީ ޖެހޭނީ މަހަށްދާން.\nއޭޕްރީލް 30, 2021 02:02\nއޭޕްރީލް 29, 2021 23:03\nމިކަލޭގެ މީ މުސްލިމުންނަށް ހާދަ ދުއްތުރާތައް ކުރާ މީހެކޭ. ތިޔަވީ ހަމަ ރަނގަޅަށް.\nއޭޕްރީލް 29, 2021 23:12\nތީވަރައް އުފާވެރި ޚަބަރެއް އިތުރު ދައުރެއް ނުލިބުނިއްޔާ ރަނގަޅީ\nއޭޕްރީލް 30, 2021 04:54\nލިޔުން ލިޔެފަ އިން ކުއްޖާ ވަރަށް ބޮޑަށް މޯދީ ދެކެ ރުޅި އައިސްސަ ފޫހިވެފަ އިން ކަމަށް ފާހަގަވޭ.\nއޭޕްރީލް 30, 2021 11:02\nމުސްލިމުންނަށް އަނިޔާކުރާ މީހަކާދޭތެރެ ރުޅިނާންނަންވީ ސަބަބެއް އެބައޮތްތަ؟\nއޭޕްރީލް 30, 2021 11:05\nޚަބަރު ލިޔުނީ މުސްލިމުންދެކެ ލޯބިވާ މުސްލިމް ކުއްޖެކޭ.\nއޭޕްރީލް 30, 2021 20:02\nމެއި 3, 2021 12:14\nތިވިީ ގޮތުން އެމްޑީޕީ ސަރުކާރު އެކަނިވެރިވާނެ ދޯ


FIFA award ah Messi, Ronaldo adhi Neymar vaadha kuranee | Mihaaru\nކްރިސްޓިއާނޯ ރޮނާލްޑޯ (ކ) މެސީ (މ) އަދި ނޭމާ.-- ފޮޓޯ: އޭއެފްޕީ\n22 ސެޕްޓެމްބަރ 2017 - 20:02 15 comments\nފީފާ އިން އެންމެ ފުރަތަމަ މޮޅު ކުޅުންތެރިޔާގެ އެވޯޑް ދޭން ފެށީ 1991 ވަނަ އަހަރު އެވެ. އޭގެ ފަހުން 2010 އިން 2015 ވަނަ އަހަރުގެ ނިޔަލަށް ފީފާ އިން އެވޯޑް ދިނީ ފްރާންސް ފުޓްބޯލްގެ ބެލޮންޑިއޯ އެވޯޑާ އެއްކޮށްލައިގެންނެވެ. ބެލޮންޑިއޯއާ ވަކިވެ ފީފާ އިން މިދިޔަ އަހަރު ބެސްޓް ފީފާ އެވޯޑްސް ތައާރަފްކުރި އިރު ބެލޮންޑިއޯ އެވޯޑް ވެސް ވަކިން އަނެއްކާ ދޭން ވަނީ ފަށައިފަ އެވެ.\nމިދިޔަ އަހަރު ފުރަތަމަ ފަހަރަށް މި އެވޯޑް ހޯދީ ރޮނާލްޑޯ އެވެ. އެންމެ މޮޅު ކޯޗަކަށް ހޮވުނީ ލެސްޓާ ސިޓީގެ ކްލައުޑިއޯ ރަނިއޭރީ އެވެ. މި އަހަރުގެ ފީފާ އެވޯޑް އޮންނާނީ އަންނަ މަހުގެ 23 ވަނަ ދުވަހު ލަންޑަންގަ އެވެ.\nގިނަ ބަޔަކަށް ބެލެވިފައިވާ ގޮތުގައި ރޮނާލްޑޯ މި ފަހަރުގެ އެވޯޑް ދިފާއު ކުރާނެ އެވެ. އެއީ ރެއާލް މެޑްރިޑާ އެކު ޗެމްޕިއަންސް ލީގު ޖެހިޖެހިގެން ދެ ވަނަ އަހަރު ކާމިޔާބު ކުރުމުގެ އިތުރުން އެ ޓީމަށް ސްޕެނިޝް ލީގާއި ޔުއެފާ ސުޕަ ކަޕް ހޯދައިދިނުމަށް އެހީތެރިވެފައިވާތީ އެވެ.\nމިދިިޔަ ސީޒަނަކީ ބާސެލޯނާ އަށް އެންމެ ކާމިޔާބު އަހަރެއް ކަމުގައި ނުވިޔަސް ލިއޮނަލް މެސީ ވަނީ އެ ޓީމަށް މޮޅު ކުޅުމެއް ދައްކައިފަ އެވެ. އަދި ގިނަ ރެކޯޑްތަކެއް ހެދިއިރު، މުހިއްމު ލަނޑުތަކެއް ޖެހި އެވެ.\nދުނިޔޭގެ ރެކޯޑް އަގަކަށް ފްރާންސްގެ ޕީއެސްޖީ އަށް ބަދަލުވުމުގެ ކުރިން މިދިޔަ ސީޒަނުގައި ބާސެލޯނާ އަށް ވެސް ނޭމާ މޮޅު ކުޅުމެއް ދެއްކި އެވެ. އަދި ޕީއެސްޖީ އަށް ބަދަލުވުމަށް ފަހު މިހާތަނަށް އެ ޓީމު ކުޅުނު މެޗުތަކުގައި އަންނަނީ ތަފާތު ދައްކަމުންނެވެ.\nމި ފަހަރު އެންމެ މޮޅު ކޯޗުގެ އެވޯޑަށް ވާދަކުރަނީ ޔުވެންޓަސްގެ މަސިމޯ އަލެގްރީ، ޗެލްސީގެ އެންޓޯނިއޯ ކޮންޓޭ އަދި ރެއާލުގެ ޒިނެދިން ޒިދާން އެވެ.\nއެންމެ މޮޅު އަންހެން ކުޅުންތެރިއާގެ މަގާމަށް ވާދަކުރަނީ މިދިޔަ އަހަރު އެ އެވޯޑް ގެންދިޔަ އެމެރިކާގެ ކާލީ ލޮއިޑް، ވެނެޒުއޭލާގެ ޑޭނާ ކަސްޓެޔާނޯސް އަދި މި ފަހަރު ޔޫރަޕްގެ މޮޅު ކުޅުންތެރިއާގެ މަގާމު ހޯދި ނެދަލެންޑްސްގެ ލިއޭކޭ މާޓެންސް އެވެ.\nފީފާ އިން ވަނީ އެންމެ މޮޅު ގޯލަށްދޭ ޕުސްކަސް އެވޯޑާއި ސަޕޯޓަރުންގެ އެވޯޑަށް ވޯޓު ލުމުގެ ފުރުސަތު ހުޅުވާލައިފަ އެވެ. ސަޕޯޓަރުންގެ އެވޯޑަށް މި ފަހަރު ވާދަކުރަނީ ބޮރޫސިއާ ޑޯޓްމަންޑާއި ސެލްޓިކް އަަދި އެފްސީ ކޮޕެންހާގެން ސަޕޯޓަރުންނެވެ.\nއިތުރު ލިޔުންތައް ލިއޮނަލް މެސީ ކްރިސްޓިއާނޯ ރޮނާލްޑޯ ފީފާ އެވޯޑްސް ނޭމާ


Mathee fenvaruge private island "Kudadhoo" hulhuvanee | Mihaaru\nމަތީ ފެންވަރުގެ ޕްރައިވެޓް އައިލެންޑެއްގެ ގޮތުގައި ހެދި "ކުޑަދޫ" ރިސޯޓު: މިއީ ޅ. އަތޮޅުގައި ހެދި އެންމެ ފެންވަރު މަތި ޕްރައިވެޓް އައިލެންޑް. ފޮޓޯ: ކުޑަދޫ\n27 އެޕްރީލް 2018 - 17:249comments\nޓޫރިޒަމް ހަބަރުތައް ގެނެސްދޭ ވެބްސައިޓެއްގައި ބުނެފައި ވަނީ ރާއްޖޭގެ މަޝްހޫރު ޓޫރިޒަމް ކުންފުނި، ކްރައުން އެންޑް ޗަމްޕާ ރިސޯޓުން ހިތްގައިމު ޑިޒައިންތަކަށް ހަދާ ޕްރައިވެޓް އައިލެންޑްގައި 15 ލަގްޒަރީ ވިލާ ހުންނާނެ ކަމަށެވެ. މި ޕްރައިވެޓް އައިލެންޑް އޮންނަނީ އެ ކުންފުނިން މިދިޔަ އަހަރު ހުޅުވި ހުރަވަޅި ރިސޯޓު ކައިރީގަ އެވެ. އެ ރިސޯޓުން ކުޑަދޫ އަށް ފަސް މިނެޓުން ދެވެ އެވެ.\nކުޑަދޫ ޕްރައިވެޓް އައިލެންޑް ޑިޒައިންކުރީ ދުނިޔޭގެ މަޝްހޫރު އާކިޓެކްޓެއް ކަމަށްވާ ޖަޕާނުގެ ޔޫޖީ ޔަމަސާކީ އެވެ. އެ ރަށަށް އަންނަ ގެސްޓުންނަށް ހުރަވަޅިން ލިބެން ހުންނަ ހުރިހާ ހިދުމަތެއް ވެސް ފޯރުކޮށްދޭން ހަމަޖެހިފައިވާ ކަމަށް އެ ވެބްސައިޓްގައި ބުނެފައިވެ އެވެ.\nއެ އަތޮޅުގައި ހުރަވަޅީގެ އިތުރުން ކްރައުން އެންޑް ޗަމްޕާ ރިސޯޓުގެ ހިއްސާވާ ދެ ރިސޯޓެއް ހިންގަ އެވެ. އެއީ ކުރެއްދު އާއި ކޮމަންޑޫ ރިސޯޓެވެ. އަދި ކުޑަދޫގެ އިތުރުން އެ އަތޮޅުގެ އެހެން ރަށްތަކެއް ރިސޯޓުގެ ގޮތުގައި ތަރައްގީކުރަމުން އެބަދެ އެވެ.\nކްރައުން އެންޑް ޗަމްޕާއިން އިންނަހުރާ ހުޅުވަނީ


AA. Mathiveri lockdown koh,2meeheh test kuranee\nމަތިވެރި ލޮކްޑައުންކޮށް ދެ މީހެއް ޓެސްޓް ކުރަނީ\nއއ. މަތިވެރިއަށް މީހުން އެރުމާއި ފޭބުން މަނާކޮށް ލޮކްޑައުންކޮށްފި އެވެ. އެ ރަށް ލޮކްޑައުން ކުރީ ދެ ބިދޭސީއެއްގެ ފަރާތުން ކޮވިޑް-19ގެ އަލާމާތްތައް ފެނިފައިވާތީ އެވެ.\nމަތިވެރިއަކީ ގިނަ އަދަދަކަށް ގެސްޓްހައުސް ހިންގާ ރަށެކެވެ. މިއީ މީހުން ދިރިއުޅޭ ރަށެއް ލޮކްޑައުންކުރި ދެވަނަ ފަހަރެވެ. މީގެކުރިން ވ. ތިނަދޫ ލޮކްޑައުންކުރި އެވެ. ނަމަވެސް އެ ރަށުން މީހަކު ކޮވިޑް-19 އަށް ޕޮޒިޓިވްވެފައެއް ނުވެ އެވެ.\nމަތިވެރި ލޮކްޑައުން ކުރުމަށްފަހު ޝައްކުވާ ދެ މީހުންގެ ޓެސްޓްތައް ހެދުމުގެ އިތުރުން އެ ދެ މީހުންނާ ކޮންޓެކްޓްވި މީހުން ހޯދުމުގެ މަސައްކަތް ވެސް މިހާރު ދަނީ ކުރަމުންނެވެ.\nކޮވިޑް-19 އަށް ޕޮޒިޓިވްވެފައި ވަނީ ކުރެއްދޫ އައިލެންޑް ރިސޯޓްގެ ފަސް މީހަކާއި ސޭންޑީސް ބަތަލާ މޯލްޑިވްސް ރިސޯޓްގެ ދެ މީހަކާއި ކުރަމަތި އައިލެންޑް ރިސޯޓްގެ ދެ މީހަކާއި އަންނަތަރާ ދިގު ރިސޯޓްގެ ދެ މީހަކާއި އައިލެންޑް ސަފާރީގެ ދެ މީހެކެވެ.\nޓޫރިޒަމް އެޗްޕީއޭ މަތިވެރި + ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


Bandhu gai2aharu, aailaa ah ves gulhaa nulevey!\nއިއްސެ މަރާލި ކަމަށް އިއުތިރާފްވެފައިވާ ސުމޮން މިއާ މީގެކުރިން ކޯޓަށް ހާޒިރުކުރަނީ: އާއިލީ ފޯނު ކޯލެއް ނުލިބޭ - އަހުމަދު ޝުރާއު | އަވަސް\nޖަލުގެ ގައިދީން ކަމަށްވީ ނަމަވެސް އަސާސީ ހައްގުތަކަކީ ގާނޫނުތަކާއި މުއާހަދާތަކުން ވެސް ހައްގުވާ ކަމެކެވެ. އެކަމަކު، ޖަލުގައި ތިބި ރާއްޖެއިން ބޭރު މީހުންނަށް ވަރަށް އަސާސީ ހައްގެއް ވަނީ ގެއްލިފަ އެވެ. އެމީހުންގެ އާއިލާއާ ވާހަކަ ދެއްކުމުގެ ފުރުސަތު ވަނީ ހަނިކޮށްފަ އެވެ. އެފަދަ އެއް މައްސަލައަކީ ހއ. އިހަވަންދޫ އައިސްޕްލާންޓް ތެރޭގައި އިސްމާއިލް އުމަރު (އިއްސެ) މަރާލި ކަމަށް ދައުވާ ލިބޭ ބަންގްލަދޭޝް ރައްޔިތެއް ކަމަށްވާ ސުމޮން މިއާގެ މައްސަލަ އެވެ.\nއިއްސެގެ މަރުގެ ތުހުމަތުގައި ސުމޮން މިއާ ހައްޔަރުކޮށްފައިވަނީ 2017 ވަނަ އަހަރުގެ ޖޫން މަހުގެ ތެރޭގަ އެވެ. އެ ދުވަހުން ފެށިގެން އޭނާ މިއަދާ ހަމައަށް ވެސް ހުރީ ބަންދުގަ އެވެ. ތަހުގީގުގައި ވެސް ޝަރީއަތުގެ މަޖިލީހުގައި ކުށަށް އިއުތިރާފުވެފައިވާ ސޮމޮންގެ ޝަރީއަތް އެ އަހަރުގެ ނޮވެމްބަރު މަހުން ފެށިގެން ދަނީ ކުރިއަށެވެ.\nމި މައްސަލާގައި ސުމޮންގެ ދިފާއީ ވަކީލަކީ ދައުލަތުން ހަމަޖައްސައިދީފައިވާ ވަކީލެކެވެ. އެއީ ވަކީލު އައިމިނަތު ރުކްޝާނާ އިބްރާހިމެވެ. އޭނާ ވަނީ މިއަދުގެ ޝަރީއަތުގެ އަޑުއެހުމުގައި ސުމޮންއަށް އާއިލީ ފޯނު ކޯލް ނުލިބޭ ކަމުގެ ކަންބޮޑުވުން ގާޒީއާ ހިއްސާ ކުރައްވާފަ އެވެ. މީގެ ކުރީގެ އަޑުއެހުންތަކުގައި ވެސް އެ ކަންބޮޑުވުން ފާޅު ކުރެއްވި އެވެ. އެ އަޑުއެހުންތަކުގައި މައްސަލަ ބައްލަވާ ގާޒީ އަލީ އާދަމް ވަނީ އެ އިންތިޒާމް ހަމަޖައްސައިދިނުމަށް ކަރެކްޝަނަލް ސާވިސްއަށް އަންގާނެ ކަމަށް ވިދާޅުވެފަ އެވެ.\nނަމަވެސް ވަކީލް ރުކްޝާނާ ވިދާޅުވި ގޮތުގައި މިއަދާ ހަމައަށް ވެސް އެ އިންތިޒާމް ހަމަޖެހިފައެއް ނުވެ އެވެ. ސުމޮންގެ އެއްވެސް މީހަކު ރާއްޖޭގައި ނެތްއިރު އޭނާއަށް ބަންގްލަދޭޝްގައި ތިބި އާއިލާ މީހުންނަށް ގުޅޭނެ ގޮތެއް ނެތުމަކީ ކަންބޮޑުވުމެއް ކަމަށް ފާހަގަކުރެއްވި އެވެ.\nވަކީލް ރުކްޝާނާގެ އެ ކަންބޮޑުވުމަށް ރިއާޔަތް ކުރައްވައި ގާޒީ އަލީ އާދަމް ވިދާޅުވީ ބޭރަށް ގުޅޭނެ އުސޫލެއް އޮތްނަމަ އެކަން އެގޮތަށް ހަމަޖެއްސުމަށް މަސައްކަތް ކުރައްވާނެ ކަމަށެވެ. ސުމޮން ފާހަގަވަނީ ވަރަށް މަޑުމަޑުން އިންނަ ބަސް މަދު މީހެއްގެ ގޮތުގަ އެވެ. ޝަރީއަތުގެ މަޖިލީހުގައި ވެސް އޭނާ އަމިއްލައަށް އެފަދަ ކަންކަމާ ގުޅޭ ގޮތުން ޝަކުވާކޮށް ނަހަދަ އެވެ.\nސުމޮން ކުށަށް އިއުތިރާފުވީ ނަމަވެސް ދައުލަތުގެ އެދުމުގެ މަތިން މައްސަލާގައި ހެކި ހުށަހަޅައި ހެކިންގެ ހެކި ބަސް ދަނީ ނަގަމުންނެވެ. އަދި މި މައްސަލާގެ އެ މަރުހަލާ ވެސް ނުނިމެ އެވެ. މިއަދު މައްސަލާގައި ބޭއްވި އަޑުއެހުމުގައި ހދ. ކުޅުދުއްފުށީ ރީޖަނަލް ހޮސްޕިޓަލްގެ ޑޮކްޓަރެއްގެ ހެކި ބަސް ވަނީ ނަގާފަ އެވެ.\nބަންގްލަދޭޝްއަށް ނިސްބަތްވާ އެ ޑޮކްޓަރަކީ ސުމޮންއަށް ލިބިފައިވާ ޒަހަމްތަކަށް ފަރުވާދިން ޑޮކްޓަރެވެ. އިއްސެ މަރާލުމުގެ ތެރޭގައި ސުމޮންއަށް ވެސް އެކި ވަރުގެ އަނިޔާތައް ލިބުނެވެ. އިހަވަންދޫ އައިސް ޕްލާންޓްގެ ތެރޭގައި ތޫނު އެއްޗަކުން ހަމަލާދީ އިއްސެ މަރާލުމަށްފަހު އޭނާާ ފިލުމަށް ދިޔައީ ކުޅުދުއްފުއްޓަށެވެ. ފުލުހުން އޭނާ ހައްޔަރުކުރީ ކުޅުދުއްފުށިން ވެސް ފިލަން އުޅެނިކޮށެވެ. އޭނާ ހައްޔަރުކުރުމަށްފަހު ޑޮކްޓަރަށް ގެންދިޔައީ ފުލުހުންނެވެ.\nމިއަދުގެ އަޑުއެހުމުގައި ހެކި ބަސް ދެމުން ޑޮކްޓަރު ވަނީ ސުމޮންއަށް ލިބުނު އަނިޔާތައް ތަފްސީލްކޮށް ކިޔައިދެއްވާފަ އެވެ. އެގޮތުން އޭނާގެ ކަނާއަތުގެ އިނގިލިތައް ޒަހަމްވެފައިވާތީ އެ އިނގިލިތައް ފެހިކަން ފާހަގަކުރެއްވި އެވެ. ވާއަތުގައި ހަން މަށައިގެން ގޮސްފައިހުރިކަން ވެސް ޑޮކްޓަރު ފާހަގަކުރެއްވި އެވެ.\nމައްސަލާގައި ދެން ހެކި ބަސް ނުނެގި ހުރީ އެންމެ މީހެއްގެ އެވެ. އެއީ އިހަވަންދޫ ހެލްތް ސެންޓަރުގައި އޭރު ހުންނެވި ޑޮކްޓަރެވެ. އޭނާއަކީ އިއްސެއަށް ލިބިފައިވާ އަނިޔާތަކާއި ޒަހަމްތައް ބެލި ޑޮކްޓަރެވެ. ދައުލަތުގެ ވަކީލް މިއަދު ވިދާޅުވި ގޮތުގައި އެ ޑޮކްޓަރު ޗުއްޓީއަށް ގައުމަށް ވަޑައިގެންނެވި ގޮތަށް އަދިވެސް ރާއްޖެ ވަޑައިނުގަންނަވަ އެވެ. އެހެންވެ އޭނާގެ ހެކި ބަސް ނެގިދާނެ ކަމާމެދު ޝައްކު ކަމަށެވެ.\nދައުލަތުން ހުށަހެޅީ އެ ޑޮކްޓަރުގެ ބަދަލުގައި އޭނާ ތައްޔާރުކުރި މެޑިކަލް ރިޕޯޓް ތަރުޖަމާ ކުރި ފުލުހުންގެ ޑޮކްޓަރު ހާޒިރުކުރާށެވެ. ސުމޮންގެ ވަކީލް ވިދާޅުވީ ދައުލަތުގެ އެ ހުށަހެޅުމަށް އިއުތިރާޒު ނުކުރައްވާ ކަމަށާއި އެނބުރި ނާންނާނެ ކަމަށް ބެލެވޭ ޑޮކްޓަރަކަށް މަޑުކޮށް މައްސަލާގެ ޝަރީއަތް އިތުރަށް ދެމިގެންދިޔުން ބޭނުން ނުވާ ކަމަށެވެ.\nމަރާލާފައި އޮތްވާ ފެނުނު އިސްމާއީލް\nމައްސަލާގައި ދެން ބާއްވާ އަޑުއެހުމަކީ އެ ޑޮކްޓަރުގެ ހެކި ބަސް ނެގުމަށާއި ދައުލަތުން ހުށަހަޅާފައިވާ ކިތާބީ ހެކިތަކާ ގުޅޭ ގޮތުން ވާހަކަ ދެއްކުމަށް ބާއްވާ އަޑުއެހުމެކެވެ. އޭގެ ތެރޭގައި އިއްސެގެ މަރާލުމުގެ ހާދިސާ ހިނގައިދިޔަ މަންޒަރު ފެންނަ ވީޑިއޯއެއް ވެސް ހިމެނެ އެވެ. ގާޒީ އަލީ އާދަމް އިއުލާން ކުރެއްވި ގޮތުން ދެން އަޑުއެހުން އޮންނާނީ މީގެ ތިން މަސް ފަހުންނެވެ. އެއީ އޮކްޓޯބަރު މަހުގެ 21 ވަނަ ދުވަހު އެވެ.\nސުމޮން މިއާ މީގެކުރިން ޝަރީއަތުގައި ބުނެފައިވާ ގޮތުގައި އިއްސެ މަރާލީ އިތުރު ގަޑީގެ ފައިސާ ނުދޭތީ އެވެ. އަދި އޭނާގެ އަންހެނުންނަށް ގުޅައިގެން އިންނަ ވަގުތުގައި އޭނާއާ ދިމާލަށް އިއްސެ އެއްޗެހި ކިޔާތީ އެވެ. އަދި އެ އަޑު އިވިގެން އަހެންނުން ރުޅި އައި ކަމަށާއި އޭގެ ފަހުން އަންހެނުން ފޯނު ނަނަގާ ކަމަށެވެ. އަދި މައިންބަފައިން ކައިރިއަށް ދާ ވާހަކަ ވެސް އަންހެނުން ރުޅި އައިސްގެން ބުނި ކަމަށް ސުމޮން ބުންޏެވެ.\nއެހެންވެ، އިއްސެ މަރާލުމުގެ ނިޔަތުގައި ވާގަނޑެއް ހިފައިގެން ގޮސް އިއްސެގެ ކަރަށް މަޅި ޖަހައި މަރާލަން އުޅުނީ ކަމަށް ސުމޮން ބުންޏެވެ. އެކަމަކު އެކަން ކާމިޔާބު ނުވީ ކަރަށް ވާގަނޑު ބާރުކޮށްލަން އުޅެނިކޮށް ނިދާފައި އޮތް އިއްސެ ހޭލުމުންނެވެ. ދެން އޭނާ އިއްސެއަށް ހަމަލާދިނީ ވަޅިންނެވެ. އިއްސެގެ ކަރަށް ދެ ފަހަރަށް ވަޅިން ހަމަލާދިން ކަމަށް ވެސް ސުމޮން ބުންޏެވެ. އެ ހަމަލާއިން ވެސް އިއްސެ މަރުނުވުމުން އޭނާ އެނދުން ބިންމައްޗަށް ވައްޓާލުމަށްފަހު އަނެއްކާވެސް ކަރަށް ވަޅިން ހަމަލާދިނީ ކަމަށް ސުމޮން ބުންޏެވެ. އެ ހަމަލާއަށްފަހު ވަޅި އާއި ވާގަނޑު އެތަނުގައި ބޭއްވުމަށްފަހު އޭނާ އައިސްޕްލާންޓް ނުކުމެގެން ދިޔައީ އެވެ.\nމިއަދުގެ ޝަރީއަތުގެ އަޑުއެހުމުގައި ގާޒީ ވަނީ އިއްސެގެ ވާރިސުންގެ މައުލޫމާތެއް އަދިވެސް ލިބިފައިނުވާ ކަމަށް ވިދާޅުވެފަ އެވެ. ރަށު ކޯޓުން އޭނާގެ ގާތް ވާރިސެއް ނެތް ކަމުގެ މައުލޫމާތު ދީފައިވާ ކަމަށެވެ. އެހެންވެ ފެމެލީ ކޯޓުން އިއްސެގެ ވާރިސުން ހޯދުމަށް އިއުލާން ކުރުމުގެ މަސައްކަތް ކުރަމުންދާ ކަމަށެވެ. ނަމަވެސް ދައުލަތުގެ ވަކީލް ވިދާޅުވީ އިއްސެގެ ދެ ދައްތައެއްގެ މައުލޫމާތު ލިބިފައިވާ ކަމަށާއި އެ މައުލޫމާތު ކޯޓާ ހިއްސާ ކުރައްވާނެ ކަމަށެވެ.\nމޯލްޑިވްސް ކަރެކްޝަނަލް ސާވިސް މޯލްޑިވްސް ޕޮލިސް ސާވިސް ބަންގްލަދޭޝް + ޕްރޮސެކިއުޓާ ޖެނެރަލްގެ އޮފީސް ކްރިމިނަލް ކޯޓް މަރު އިސްމާއީލް އުމަރުގެ މަރު މިނިސްޓްރީ އޮފް ހޯމް އެފެއާޒް


Hikandhifaiy: Thafaathu ethah faidhaa eh himeney echeh - Hali News\nހިކަނދިފަތް: ތަފާތު އެތައް ފައިދާއެއް ހިމެނޭ އެއްޗެއް\nއަޅުގަނޑުމެން އާންމު ގޮތެއްގައި ހިކަނދިފަތް ބޭނުން ކުރަނީ ކެއްކުމަށާއި، ތަފާތު ހެދިކާއާއި އަދިވެސް އެފަދަ އެހެން އެއްޗެހި ހެދުމަށެވެ. ހިނކަނދިފަތް ބޭނުން ކުރަނީ ކާއެއްޗެހީގެ ރަހަ މީރުކޮށްލުމަށް ކަމަށްވިޔަސް އެއިން ލިބޭ ފައިދާ އިންތިހާއަށް ބޮޑެވެ. އޭގެ ފައިދާ އެންމެ ފުރިހަމަ ގޮތުގައި ލިބޭ ކަމަށްވާނަމަ ހިނކަނދިފަތް ނުކައި އަޅުގަނޑުމެން ނުތިބޭނެއެވެ.\nމިފަތުގެ ތާރީޚަށް ބަލާއިރު މިއީ ފުރަތަމަ އިންޑިއާގެ ޖަންގަލިތަކުގައި ހެދުނު އެއްޗެއް ކަމަށް ވެއެވެ. އެންމެފަހުން އެ ޖަންގަލިތަކުގައި އެ ގަސް ހެދެމުން ގޮސް އެންމެފަހުން ޕާކިސްތާނާ ހިސާބަށް ފޯރީއެވެ. އެންމެ ބަންގްލަދޭޝާ ހަމައަށް ވެސް ފޯރީއެވެ. އެއަށްފަހު އަވަށްޓެރި ސްރީލަންކާ، އޮސްޓްރޭލިއާ އަދި އެފްރިކާގައިވެސް މި ގަސް ހައްދަން ފެށިއެވެ. ރާއްޖެއާ ހަމައަށް މި ގަސް އައިސްފައި ވަނީ އިންޑިއާ ނުވަތަ ސްރީލަންކާއިން ކަމަށް ވެދާނެއެވެ.\nހިކަނދިފަތަކީ ދިގުތާރީޚެއް އޮތް އެއްޗެކެވެ. މިއީ ފުރަތަމަ ގަރުނުގައިވެސް ބޭނުން ކުރަމުން އައި އެޗެއް ކަމަށް ވެއެވެ. މިއީ ވަރަށް ގަދައަށް ހެދޭ ގަހެކެވެ. މިގަސް އާންމު ގޮތެއްގައި 4-6 މީޓަރަށް ހެދެއެވެ. މި ގަހުގެ ފަތަކީ ނިކަން މީރުވަސްދުވާ އެއްޗެކެވެ. ފަތުގެ ދިގުމިނުގައި ގާތްގަޑަކަށް 2-4 ސެންޓި މީޓަރ ހުރެއެވެ. ފުޅާމިނުގައި 1-2 ސެންޓި މީޓަރ ހުރެއެވެ. ކޮންމެ ފަތް ކޯޅިއެއްގައި ގާތްގަނޑަކަށް 11-21 ފަތް ހުރެއެވެ. މިގަހަކީ ވަރަށްރީތި މަލެއް ނުކުންނަ ގަހެކެވެ. މިގަހުގެ އޮށަކީ ވިހައެއް ކަމުގައި ވެއެވެ.\nކާނާގެ ބައިތައް އެކުލެވިގެންވާ މިންވަރު (100ގްރާމްގައި)\nގާތްގަނޑަކަށް 66.3 ޕަސެންޓް ތެތްކަން،6.1ޕަސެންޓް ޕްރޮޓީންސް، ކާބޯހައިޑްރޭޓްސް18.7ަސެންޓް،6.4ޕަސެންޓް ފައިބަރ،އަދި 4.2ޕަސެންޓް މިނަރެލްސް ހުރެއެވެ. މިއީ ވިޓަމިންއާއި މިނެރަލްސް(މައުދަން) ފޮސްފަރަސް، ދަގަނޑުގެ ބައި، ނިކޮޓިނިކް އެސިޑް އަދި ވިޓަމިން ސީ މުއްސަދި އެއްޗެކެވެ.\nމާބަނޑު އަންހެނުން ހޮޑުލުމަކީ އާންމު ކަމެކެވެ. އެހެން ނަމަވެސް އެމައިމީހާއަށް އިންތިހާއަށް އުނދަގޫވާ ކަމެކެވެ. ވަރުބަލިވާ ކަމެކެވެ. އެހެން ކަމުން ހިކަނދިފަތް ބޭނުން ކޮށްގެން އެކަން ހުޓުވިދާނެ ކަމަށް ވެއެވެ.\nހިކަނދިފަތް އޮލަވާވަރަށްފުޑާފައި (ޕޭސްޓް) ހަދާށެވެ. ޕޭސްޓު ހަދާއިރު ރަހަ މީރުވަރަކަށް ލުބޯހުތް ފޮދަކާއި މާމުއި އަދި ހަކުރު ކޮޅެއް އަޅާލާށެވެ. އެއަށްފަހު ރަނގަޅަށް އެއްކޮށްލާށެވެ. އެ ގޮތަށް ޕޭސްޓް ހަދައިގެން ބޭނުން ކުރުމަކީ އޭގެ ފައިދާ ޓެސްޓް ކުރެވިފައިވާ ކަންތައްތައްކަމުގައިވެއެވެ. އަދި މި ކެއުމުން ހޮޑުލަވާގޮތް ކަނޑުވައިދީ މީހާއަށް ލުއި ލިބެއެވެ.\nހިކަނދިފަތަކީ ބޮލުގެ އިސްތައްޓަށް ވެސް ފައިދާ ހުރި އެއްޗެކެވެ. އިސްތަށި ބުޑަށް އާރޯކަން ގެނެސްދެއެވެ. އިސްތަށިގަނޑަށް އާ ދިރުމެއް ގެނެސްދެއެވެ. ތަޖުރިބާ ކޮށްލަން މިގޮތަށް އަމަލު ކުރާށެވެ. ވިއްސަކަށް ހިކަނދިފަތް ހޯދާށެވެ. އަދި އެފަތްތައް ޖޯޑެއްގެ ކާށިތެލަށް އަޅައިގެން ފަތުގެ ކުލަ ކަޅުވަންދެން މަޑުގިނީގައި ކައްކާށެވެ. ތައްޔާރު ކުރެވުނު ތެޔޮ ހަފްތާޔަކު2ނުވަތަ3ފަހަރު ބޮލުގައިލާށެވެ. މި ބޮލުގައި ލާން ފެށުމުން އިސްތަށި ފެޅުމަށާއި ކުލަމަރުވާގޮތްވުމުން ހުއްޓުވައިދޭނެއެވެ.\nހިކަނދިފަތުގައި ސްޓާޗް، ގުލުކޯޒަށް ބަދަލުވުން ލަސްކޮށްދޭ ބާރެއްވާކަމުގައި ސައިންސްގެ ހޯދުންތަކުން ވަނީ އެނގިފައެވެ. ލޭހިނގާ ނިޒާމަށް ގުލުކޯޒް ދާވަރު ހިކަނދިފަތުން ކޮންޓްރޯލްކޮށްދެއެވެ. މިއާ ބެހޭ ދިރާސާއަކުން ދައްކާފައިވާ ގޮތުގައި ބޮޑު 8 ނުވަތަ 10 ތާޒާ ހިކަނދި ފަތުން ޕޭސްޓު ހެދުމަށްފަހު3މަސް ވަންދެން ހެނދުނު ހުސްބަޑާ ބޭނުންކުރުމުން ހަކުރުބަލި (އިންސިއުލިން ނުޖަހާ ވައްތަރު) ކޮންޓްރޯލްކޮށްދެއެވެ. ބޭނުންނަމަ ޕޭސްޓްގޮތަށް ނަހަދާވެސް ބޭނުންކުރެވިދާނެއެވެ. މީގެ އިތުރުން ބަރުދަން ލުއިކޮށްދޭ މާއްދާއެއްވެސް ހިކަނދިފަތުގައި ވެއެވެ.\nއަނގައިގެ ސިއްޙަތު ރަނގަޅު ކުރަން ބޭނުން ހެއްޔެވެ؟ ހިކަނދިފަތަކީ މިކަމަށް އޮތް ވަރަށްބޮޑު ޙައްލެކެވެ. އަނގައިގެ ޞިއްޙަތު ރަނގަޅުގޮތުގައި ދަމަހައްޓާދޭ ގިނަމާއްދާތަކެއް އެފަތުގައި ހިމެނެއެވެ.2ނުވަތަ4ފަތް އަނގަޔަށްލައިގެ ހަފާށެވެ. އެއަށްފަހު 10 އާއި 15 މިލިލީޓަރ ފެނުން 5މިނެޓާއި 7މިނެޓާ ދެމެދުގެ ވަގުތެއް ވަންދެން އަނގަ ދޮންނާށެވެ. ފައިދާ ފެންނާއެވެ. އަދިއަނގައިން ނުބައިވަސް ދުވުމުން ރައްކާތެރިވުމަށް ވެސް އެހީތެރިވާނެއެވެ.\nހަށިގަނޑުން ސަރުބީ ބޭރުކޮށްލުމަށް ހިކަނދިފަތް ހަމަ ސަތޭކައެވެ. ހަށިގަނޑުގައި އުފެދޭ ނުރައްކާތެރި ކޮލެސްޓްރޯލް މީގެއެހީގައި މަދުކޮށްދެއެވެ. މާފަލަކޮށް ތިބޭ މީހުންނަށް މިއީ ރަނގަޅު އެއްޗެކެވެ. ކެއުމުގައި ޞިއްޙީގޮތުން ރަނގަޅު އާދަކާދަތައް ގެންގުޅުމާއި ކަސްރަތުން ހަށިގަނޑު ލުއިކޮށްލެވިދާނެއެވެ. ބަރުދަން ލުއި ކުރަން ބޭނުން ނަމަ އެންމެ ބޮޑި 10 ހިކަނދިފަތް ނުވަތަ 12 ފަތް ކޮންމެދުވަހަކު ހެނދުނު ކާށެވެ. މިގޮތަށް ތިނެއް ނުވަތަ ހަތަރު މަސް ވަންދެން މެދުނުކެނޑި ހިކަނދިފަތް ކެއުމުން ބަރުދަން ލުއިވުމަށްއެހީތެރިވެދެއެވެ.\nސޫފާސޫފި ހެފުމާއި ފާރުގަނޑު\nފާރުވެފައިވާ ތަންތަނުގައި ހިކަނދިފަތް ޗަސްކޮށްފައި އެޅުމުން ފާރުކޮޅު ރަނގަޅުވެއެވެ. އޭގެ އިތުރުން ގިރައިގެން ދިއުމުން ވެސް ރައްކާތެރިކޮށްދެއެވެ. އަދި ހިކަނދިގަހުގެ މޭވާ ކުޑަލުނބޯހުތް ފޮދަކާ އެއްކުރުމަށްފަހު ވިހަވާ ތަންތަނުގައި އަދި ސޫފާސޫފި ހަފާތަންތަނުގައި ހާކާލާށެވެ. ރަނގަޅުވާނެއެވެ.\nބޭރަށް ހިންގާނަމަ ހިކަނދިފަތް ބޭނުން ކުރާށެވެ. އަދި އެފަތުން ފަރުވާ ހޯދާށެވެ. ހިކަނދިފަތް ރޮލާ ނުވަތަ ޖޫސް ގިރައިގެން ބޭނުން ކުރާށެވެ. ﷲގެ އިރާދަފުޅުން ނަތީޖާ ރަނގަޅަށް ފެންނާނެއެވެ.\nހިކަނދިފަތުގައި ކެންސަރާ ދެކޮޅު މާއްދާއެއް ހިމެނެއެވެ. އެހެން ކަމުން އެފަތް ބޭނުން ކުރުމުން ކެންސަރ ސެލް މަރާލާ ކެންސަރުން ރައްކާތެރިވުމަށް މަގުފަހުވާކަމަށް ވެއެވެ. މިގޮތުން ލޭގެ ކެންސަރ (ލިއުކީމިއާ)، ޕްރޮސްޓޭޓް ކެންސަރ،ހަޖަމްކުރުމުގެ ނިޒާމްގެ ކެންސަރ، އުރަމަތީ ކެންސަރ، ގޮހޮރުގެ ކެންސަރ ފަދަ ކެންސަރަށް ފަރުވާ ހޯދޭނެކަން ގިނަ ހޯދުންތަކުން ހޯދިފައިވެއެވެ.\nހަޖަމްކުރުމުގެ ނިޒާމުގެ ބަލިތައް\nހަޖަމް ކުރުމުގައި ދިމާވާ މައްސަލަތައް ހައްލުކުރުމަށް ހިކަނދިފަތުގެ ބޭނުން ހިފިދާނެއެވެ. މިގޮތުން ހިކަނދިފަތުން ޖޫހެއް ތައްޔާރުކޮށްގެން ބޭނުންކުރެވިދާނެއެވެ. މި ޖޫސް ތައްޔާރުކުރާއިރު ރަހަމީރުކޮށްލުމަށްޓަކައި ލުބޯހުތް ފިތާލާށެވެ. މީގެ އިތުރުން ހިކަނދިފަތް ޕޭސްޓް ތައްޔާރުކޮށް ބަޓަރާއި ކިރު އެއްކޮށްގެން ކޮންމެ ދުވަހަކު ހެނދުނު ހުސްބަނޑާ ބޭނުންކޮށްލާށެވެ.\nއިތުރު ލިޔުންތައް ރޯދަ ޚާއްސަ\nކާފިއުއާ ހިލާފުވި 160 މީހަކު ޖޫރިމަނާކޮށްފި\nއެސްޓީއޯގެ ފައިދާ މައްޗަށް، ގްރޫޕުގެ ފައިދާ ދަށަށް


Griezmann kulheynee Barcelona ah: Atletico | Mihaaru\n13 ޖޫން 2019 - 09:085comments\nއަންނަ ސީޒަނުގައި އެތުލެޓިކޯގައި މަޑުނުކުރާނެ ކަމަށް ގްރީޒްމަން ބުނެފައިވާއިރު، އޭނާ ހޯދަން ބާސެލޯނާ އިން އެކަށީގެންވާ ވަރަށް މަސައްކަތްނުކުރާތީ ގްރީޒްމަން ވަނީ ހިތްހަމަ ނުޖެހުން ފާޅުކޮށްފަ އެވެ. މިދިޔަ އަހަރު ވެސް ބާސެލޯނާ އަށް ބަދަލުވާން ހުރިހާ ކަމެއް ނިންމުމަށް ފަހު ގްރީޒްމަން ވަނީ އެންމެ ފަހު ވަގުތު އެތުލެޓިކޯގައި މަޑުކުރަން ނިންމައިފަ އެވެ.\nރިޕޯޓްތައް ބުނާގޮތުން މިދިޔަ އަހަރު ގްރީޒްމަން އެ ގޮތަށް ކަންތައް ކުރުމުން ބާސެލޯނާ ކުޅުންތެރިން މިހާރު އޭނާ އެ ޓީމަށް ގެންނަން ބޭނުމެއްނުވެ އެވެ. އެކަމަކު އެތުލެޓިކޯގެ ސީއީއޯ މަރިން ވިދާޅުވީ މިދިޔަ މާޗް މަހުން ފެށިގެން ގްރީޒްމަން ބާސެލޯނާ އަށް ބަދަލުވާން ހުރިހާ ކަމެއް ނިމިފައިވާ ކަމަށެވެ.\n"އަހަންނަށް ވަރަށް ސާފު އަންނަ ސީޒަނުގައި ގްރީޒްމަން ފެންނާނީ ބާސެލޯނާ އިން. މިދިޔަ މާޗް މަހު އަހަންނަށް އެކަން އެނގިއްޖެ،" ސްޕެއިނުގެ ރޭޑިއޯ އަކަށް ދިން އިންޓަވިއުއެއްގައި މަރިން ވިދާޅުވި އެވެ.\nއެތުލެޓިކޯއާ އެކު ގްރީޒްމަން ހަދާފައި އޮތް އެއްބަސްވުން އުވާލުމަށް ބާސެލޯނާ އިން 135 މިލިއަން ޑޮލަރު ދައްކަން ޖެހޭނެ އެވެ. މަރިން ވިދާޅުވީ އެކަމާ ބެހޭ މަޝްވަރާތަކެއް މީގެ ކުރިން ގޮސްފައިވާ ކަމަށާއި ގްރީޒްމަންގެ ރުހުން އޮތީ ބާސެލޯނާ އަށް ބަދަލުވުމަށް ކަމަށް ވުމުން އިތުރު ޓީމަކާ މި ވަގުތު މަޝްވަރާނުކުރާ ކަމަށެވެ.\n"ގްރީޒްމަން އެދެނީ ބާސެލޯނާ އަށް ދާން. އަހަރެމެން މަސައްކަތްކުރަނީ އޭނަ ބޭނުންވާ ގޮތަށް،" މަރިން ވިދާޅުވި އެވެ.\nއިނގިރޭސި މީޑިއާ ރިޕޯޓްތައް ބުނާގޮތުން މެންޗެސްޓާ ޔުނައިޓެޑުން އަންނަނީ ގްރީޒްމަން ހޯދަން އެ ކްލަބްގެ ރެކޯޑް އަގެއް ހުށަހަޅަން ތައްޔާރުވަމުންނެވެ. އިންޑިޕެންޑެންޓުން ރިޕޯޓްކުރާގޮތުގައި ޔުނައިޓެޑުން ގްރީޒްމަން އަށް 120 މިލިއަން ޑޮލަރު ހުށަހަޅާނެ އެވެ.\nރެއާލް ސޮސިއެޑާޑުން 2014 ވަަނަ އަހަރު އެތުލެޓިކޯ އަށް ބަދަލުވި ގްރީޒްމަން ވަނީ އެ ޓީމަށް ކުޅެދިން 256 މެޗުން 133 ގޯލު ކާމިޔާބުކޮށްފަ އެވެ. އަދި އެ ޓީމާ އެކު ޔޫރޮޕާ ލީގު، ސްޕެނިޝް ސުޕަ ކަޕް އަދި ޔުއެފާ ސުޕަ ކަޕް ކާމިޔާުބުކުރި އެވެ. އަދި އޭނާ އަކީ މިދިޔަ ފަސް ސީޒަނުގައި ވެސް އެތުލެޓިކޯ އަށް އެންމެ ގިނަ ގޯލު ޖަހައިދިން ކުޅުންތެރިޔާ އެވެ.\nއުމުރުން 28 އަހަރުގެ ގްރީޒްމަން އަކީ މިދިޔަ އަހަރު ފްރާންސާ އެކު ވޯލްޑް ކަޕް ކާމިޔާބުކުރި ޓީމުގެ މުހިއްމު ކުޅުންތެރިޔެކެވެ.


Aa seaplane terminal ge executive lounge kuyyah hifaane bayaku hoadhanee\nއާ ސީޕްލޭން ޓާމިނަލްގެ އެގްޒެކެޓިވް ލައުންޖު ކުއްޔަށް ހިފާނެ ބަޔަކު ހޯދަނީ\n15 ސެޕްޓެމްބަރ 2020 - 00:16:14\nވެލާނާ އިންޓަނޭޝަނަލް އެއާޕޯޓްގެ އާ ސީޕްލޭން ޓާމިނަލުގެ އެގްޒެކްޓިވް ލައުންޖްގެ ގޮތުގައި ކަނޑައަޅާފައިވާ ސަރަހައްދު ކުއްޔަށް ހިފާނެ ބަޔަކު ހޯދަން އިއުލާންކޮށްފި އެެވެ.\nއެމްއޭސީއެލުން ކުރި އިއުލާނެއްގައި ބުނީ ލައުންޖް ކުއްޔަށް ހިފުމަށް ޝައުގުވެރިވާ ފަރާތްތަކަށް މިމަހުގެ 23 ވަނަ ދުވަހުގެ 11:00 ގެ ކުރިން ސިޓީ ނުވަތަ މެއިލް މެދުވެރިކޮށް ހުށަހެޅޭނެ ކަމަށެވެ.\nއަދި އެކަމަށް ޝައުގުވެރިވާ ފަރާތްތައް އެމީހެއްގެ ފުރިހަމަ ނަމާއި އެޑްރެސް އަދި އީމެއިލް އާއި ގުޅޭނެ ފޯނު ނަމްބަރު ހިއްސާކުރަންވާނެ ކަމަށާއި އެގޮތުން އެމީހުން، ރަޖިސްޓާކޮށް ބީލަން ފޮތް އީމައިލް މެދުވެރިކޮށް ހިއްސާކުރާނެ ކަމަށް ވެސް ބުނެފައިވެ އެވެެ.\nއޭގެ އިތުރުން އިއުލާނުގައި ބުނީ އެކަމަށް ކުރިމަތިލާ ފަރާތްތަކީ ސީޕްލޭން ނުވަތަ ޓުއާ ނުވަތަ ރިސޯޓު އޮޕަރޭޓްކުރާ ފަރާތަކަށް ވާންޖެހޭނެ ކަމަށެވެ. އަދި ބިޑް ސެކިއުރިޓީގެ ގޮތުގައި 10،000 ޑޮކަރު ނުވަތަ އެ އަދަދާ އެކަށީގެންވާ ދިވެހި ރުފިޔާ ބަހައްތަން ޖެހޭނެ ކަމަށް ވެސް ބުނެ އެވެ.\nރަޖިސްޓްރީވާ ފަރާތްތަކުގެ ތެރެއިން ކުރިއަށްދާ ފަރާތްތަކަށް ސައިޓް ވިޒިޓެއް މިމަހުގެ 28 ވަނަ ދުވަހުގެ ހެނދުނު 11:00 ގައި އޮންނާނެކަމަށް ވެސް ބުނެ އެވެ.\nބީލަންތައް ހުށަހެޅުމުގެ ސުންގަޑީގެ ގޮތުގައި ކަނޑައަޅާފައި ވަނީ އަންނަ އޮކްޓޫބަރު މަހުގެ 11 ވަނަ ދުވަހެވެ.\nއިއުލާނުގައި އިތުރަށް ބުނީ ފަންނީ އަދި މާލީ ދިރާސާއެއް ހެދުމަށް ފަހު އެވޯޑްކުރާނީ އެ ކުންފުންޏަށް އެންމެ ފައިދާ ހުރި ބީލަމެއް ހުށަހަޅާ ފަރާތަކަށް ކަމަށެވެ.\nއެމްއޭސީއެލުން 848 މިލިއަން ރުފިޔާ (55 މިލިއަން ޑޮލަރު) ހޭދަކޮށްގެން ހެދި އާ ސީޕްލޭން ޓާމިނަލް، ދުނިޔޭގެ އެންމެ ބޮޑު ސިޕްލޭން އޮޕަރޭޓަރު، ޓީއެމްއޭއަށް ހަވާލުކުރަން އުޅުންކަމުގެ އަޑުތައް ގަދަވެ މީގެ ކުރިން ގިނަ ބަޔަކު ނުރުހުން ފާޅުކޮށްފައިވެ އެވެ. އަދި މަޖިލީހާއި އޭސީސީން ވެސް އެ މައްސަލަ ބެލި އެވެ.


Faadu kiyumaa eku hallu hushahelhumah Minister Mahloof zuvaanunnah govaalavvaifi\nޔޫތު މިނިސްޓަރު އަހުމަދު މަހްލޫފް-- ފޮޓޯ: މުހައްމަދު ޝަރުހާން\nފާޑުކިޔުމާއެކު ހައްލު ހުށަހެޅުމަށް މިނިސްޓަރު މަހްލޫފް ޒުވާނުންނަށް ގޮވާލައްވައިފި\n22 އޮކްޓޯބަރ 2020 - 11:32:32\nބިނާކުރަނިވި ފާޑުކިޔުމަށް މަރުހަބާ ކިޔުއްވާ ކަމަށާއި ފާޑުކިޔުމާއެކު މައްސަލަތަކަށް ހައްލު ހުށަހަޅައި ދިނުމަށް ޔޫތު މިނިސްޓަރު އަހްމަދު މަހްލޫފު ޒުވާނުންނަށް ގޮވާލައްވައިފި އެވެ.\nމިއަދާއި މާދަމާ ވާޗުއަލްކޮށް ކުރިއަށްދާ ޔޫތު ކޭމްޕް ފެށުމުގެ ރަސްމިއްޔާތުގައި މަހްލޫފު މިއަދު ހެނދުނު ވިދާޅުވީ ހިޔާލު ފާޅުކުރުމުގެ މިނިވަންކަމާއި ބިރެއް ނެތި ބަސް ބުނުމުގެ މިނިވަންކަން މިއަދު ލިބިފައިވާ ކަމަށެވެ.\nމަހްލޫފު ވިދާޅުވީ ޔޫތު މިނިސްޓްރީން މަސައްކަތް ކުރަނީ ދެ ޖިންސުގެ ހަމަހަމަކަން ކުރިއަރުވަން ކަމަށާއި އަންހެނުންނާއި ފިރިހެނުންނަށް ހަމަހަމަ ފުރުސަތު މުހިއްމު ކަމަށެވެ.\n"ރަށްރަށަށް ކުރާ ދަތުރުތަކުގައި އަންހެން އަދި ފިރިހެން ޒުވާނުންނާ ބައްދަލުކުރުމަށް ތާޅަފިލިން ގޮވި ނަމަވެސް" އަންހެން ޒުވާނުންނާ ބައްދަލުވަނީ މަދުން ކަމަށް މަހްލޫފު ވިދާޅުވި އެވެ.\nޒުވާނުންގެ ކުރިމަގަށް މި ސަރުކާރުން އެތައް ކަމެއް ކުރަމުންދާ ކަމަށާއި ތަމްރީން ޕްރޮގްރާމްތަކާއި ވަޒީފާގެ ފުރުސަތުތައް ވެސް ތަނަވަސްކޮށްދެމުންދާ ކަމަށް މަހްލޫފު ވިދާޅުވި އެވެ.\n"ދިވެހިރާއްޖޭގެ ތާރީހުގައި ވެސް މީގެ ކުރިން މަތީ ތައުލީމް ހާސިލް ކުރުމަށް ފުރުސަތު ނުލިބޭ ވަރަށް އަދި ފައިސާ ހަރަދު ނުކުރާ ވަރަށް ރައީސް ސޯލިހުގެ ސަރުކާރުން ވަނީ އެ ފުރުސަތުތައް ފަހިކޮށްދީފައި،" މަހްލޫފް ފާހަގަކުރެއްވި އެވެ.\nއޭގެ އިތުރުން އެސްއެމްއީ ބޭންކާއި އެހެން ބޭންކުތައް މެދުވެރިކޮށް އެތައް ސަތޭކަ ޒުވާނުންނަށް ވިޔަފާރި ފަށަށް އެހީވެފައިވާ ކަމަށާއި ކޮވިޑް-19 އާ ގުޅިގެން ވެސް އެތައް މިލިއަން ރުފިޔާގެ އެހީވެދީފައިވާ ކަމަށް މަހްލޫފް ވިދާޅުވި އެވެ.\nމަހްލޫފް ވަނީ ކޮވިޑް-19 އާ ގުޅިގެން ފްރަންޓްލައިނުގައި މަސައްކަތް ކުރާ ޒުވާނުންނަށް ޝުކުރު އަދާކޮށްފަ އެވެ.\nކޮންމެ އަހަރެއްގެ ވެސް އޮކްޓޯބަރު 22 ވަނަ ދުވަސް ފާހަގަކުރަނީ ގައުމީ ޒުވާނުންގެ ދުވަހުގެ ގޮތުގަ އެވެ. މި އަހަރު މި ދުވަހުގެ ޝިއާރަކީ ޒުވާނުންނާއި ސުލްހަ މަސަލަސްކަން މިއެވެ.\nޔޫތު މިނިސްޓްރީޒުވާނުންމިނިސްޓަރު މަހްލޫފު


Mifaharuge Ballon D’Or List In Neymar Ah Furusatheh Neh - Vaguthu\nމިފަހަރުގެ ބެލޮންޑިއޯ ލިސްޓުން ނޭމާ އަށް ފުރުސަތެއް ނެތް\n2010 ވަނަ އަހަރަށްފަހު ފުރަތަމަ ފަހަރަށް ބްރެޒިލްގެ ފުޓްބޯޅަ ތަރި ނޭމާ ޖޫނިއާއާ ނުލައި ފްރާންސް ފުޓްބޯލް އިން ދެމުން އަންނަ ބެލޮންޑިއޯ އެވޯޑަށް ވާދަކުރާ 30 ކުޅުންތެރިންގެ ނޮމިނީސް ލިސްޓު އިއުލާނުކޮށްފި އެވެ.\nނޭމާ ނުހިމަނައި ނޮމިނީސް ލިސްޓު ރޭ ނެރެފައިވާއިރު އަނިޔާގެ ސަބަބުން ނޭމާ އަށް މިދިޔަ ސީޒަންގެ ގިނަ މެޗުތަކެއް ވަނީ ގެއްލިފަ އެވެ. މީގެ އިތުރުން މި އަހަރުގެ ޖޫން މަހު އޮތް ކޮޕާ އެމެރިކާ ފުޓްބޯޅަ މުބާރާތުގައި ވެސް ނޭމާ ކުޅެފައިނުވެ އެވެ.\nމިފަހަރުގެ ބެލެންޑިއޯ ލިސްޓުގައި އެންމެ ގިނަ ކުޅުންތެރިން ހިމެނުނީ އިނގިރޭސިވިލާތުގެ ލިވަޕޫލުންނެވެ. އެ ޓީމުގެ ހަތް ކުޅުންތެރިން ލިސްޓުގައި ހިމެނެ އެވެ. އެއީ މުހައްމަދު ސަލާހު، ސާދިއޯ މާނޭ، ވާޖިލް ވެން ޑައިކް، އެލިސަން ބެކާ، ޖޯޖިއޯ ވަޔަނަލްޑަމް އަދި އަލެގްޒާންޑާ އާނޯލްޑް އެވެ. އިނގިރޭސި ޕްރިމިއާ ލީގު ނިމިގެންދިޔަ ސީޒަންގައި އުފުލާލި މެންޗެސްޓާ ސިޓީ ޓީމުން ފަަސް ކުޅުންތެރިން ހިމެނެ އެވެ. އެއީ ރިޔާދު މަހްރޭޒް، ބަނާޑޯ ސިލްވާ، ކެވިން ޑެބްރަައިނާ، ސާޖިއޯ އަގުއޭރޯގެ އިތުރުން ރަހީމް ސްޓާލިން އެވެ. ޓޮޓެންހަމްގެ ހޫގޯ ލޮރިސް އާއި ހެއުން މިން ސޮން ވެސް ލިސްޓުގައި ހިމެނޭއިރު އާސެނަލްގެ ޕިއޭ އެމެރިކް އޮބަމެޔާންގް ވެސް ވަނީ ލިސްޓުން ޖާގަ ހޯދާފަ އެވެ.\nބެލެންޑިއޯ އެވޯޑް އެންމެ ގިނައިން ކާމިޔާބުކޮށްފައިވާ ޔުވެންޓަސްގެ ކްރިސްޓިއާނޯ ރޮނާލްޑޯ އާއި ބާސެލޯނާގެ ލިއޮނަލް މެސީ މި ފަހަރު ވެސް ހިމެނޭއިރު އެންމެ ފަހުން އެވޯޑް އުފުލާލި ރެއާލް މެޑްރިޑްގެ ލޫކަ މޮޑްރިޗަށް ޖާގަ ލިބިފައިނުވެ އެވެ.\nމި ފަހަރުގެ ބެލޮންޑިއޯ އެވޯޑުގެ ފޭވަރިޓުންގެ ގޮތުގައި ބެލެވެނީ ފީފާ ބެސްޓް އެވޯޑްސް ހޯދި މެސީ އާއި ޔުއެފާގެ މޮޅު ކުޅުންތެރިޔާގެ މަގާމު ހޯދި ވެން ޑައިކް އެވެ.\nބެލޮންޑިއޯ އެވޯޑުން ހޮވާ އެންމެ މޮޅު ގޯލްކީޕަރު އެވޯޑަށް ވާދަކުރަނީ ލިވަޕޫލްގެ އެލިސަން، ޗެލްސީގެ ކެޕާ އަރިއްޒަބަލާގާ، އިންޓަގެ ސާމިރު ހަންޑަނޯވިޗް، ބާސެލޯނާގެ ޓާ ސްޓެގެން، ބަޔާނުގެ މެނުއެލް ނޯޔާ، އެތުލެޓިކޯގެ ޔަން އޮބްލަކް، ޓޮޓެންހަމްގެ ހޫގޯ ލޯރިސް، އަޔަކްސްގެ އަންދްރޭ އޮނާނާ އަދި ޔުވެންޓަސްގެ ވޯޝިކް ޝެޒްނީގެ އިތުރުން ސިޓީގެ އެޑަސަން އެވެ.\nމި އަހަރުގެ ބެލޮންޑިއޯ އެވޯޑް ހަފްލާ އޮންނާނީ އަންނަ ޑިސެމްބަރު މަހު ދެ ވަނަ ދުވަހު ފްރާންސްގެ ވެރިރަށް ޕެރިހުގަ އެވެ.\nމިފަހަރު ބެލެންޑިއޯ ކާ މިޔާބު ކުރާނީ ކަރާ ވަޙީދު ބޫންބޫން...


Trump ge nimmun badhalu kureveytho Arab League in masakkai kuranee | Mihaaru\nދުނިޔެ / އަރަބި ލީގު\nޓްރަމްޕުގެ ނިންމުން ބަދަލު ކުރަން އަރަބި ލީގުން މަސައްކަތް ކުރަނީ\nޖޯޑަންގެ ޚާރިޖީ ވަޒީރު އައްޔުމަން ސަފާދީ (ކ) ވިދާޅުވީ ގުދުސްއާ ގުޅޭ ގޮތުން ޓްރަމްޕުގެ ނިންމުން އަރަބި ލީގުން ގަބޫލް ނުކުރާނެ ކަމަށް. --ފޮޓޯ:އަލް ޖަޒީރާ\n08 ޖެނުއަރީ 2018 - 10:58\nއަރަބި ލީގުގެ ޚާރިޖީ ވަޒީރުން އައްމާނުގައި ބޭއްވި ބަދަލުވުމުގައި ވަނީ ވެރިރަށުގެ ގޮތުގައި އިރުމަތީ ގުދުސް ހިމެނޭ ފަލަސްތީނުގެ މިނިވަން ދައުލަތް ބަލައިގަތުމަށް ބައިނަލްއަގުވާމީ މުޖްތަމައަށް ގޮވާލައިފަ އެވެ.\nޓްރަމްޕުގެ ނިންމުމަށް ރައްދު ދޭން އަރަބި ލީގުން ވަނީ ކޮމިޓީއެއް އުފައްދައިފަ އެވެ. ޑިސެމްބަރު9ވަނަ ދުވަހު މިސްރުގައި ބޭއްވި ބައްދަލުވުމުގައި އުފެއްދި ކޮމިޓީގައި ހިމެނެނީ ޖޯޑަން، މިސްރު، މޮރޮކޯ، ސައުދީ އަރަބިއާ، ޔޫއޭއީ އަދި ފަލަސްތީނެވެ.\n"ވެރިރަށުގެ ގޮތުގައި އިރުމަތީ ގުދުސް ހިމެނޭ ފަލަސްތީނުގެ މިނިވަން ދައުލަތް ބައިނަލްއަގުވާމީ ގޮތުން ބަލައިގަތުމަށް އަރަބި ލީގުން މަސައްކަތް ކުރާނަން،" ޖޯޑަންގެ ޚާރިޖީ ވަޒީރު އައްޔުމަން ސަފާދީ ވިދާޅުވި އެވެ.\nއިޒްރޭލުގެ ވެރިރަށުގެ ގޮތުގައި ގުދުސް ބަލައިގަތުމަށް ޑިސެމްބަރު9ވަނަ ދުވަހު ޓްރަމްޕް ނިންމެވުމާ ގުޅިގެން ބައިނަލްއަގުވާމީ ގޮތުން ވަނީ އެކަން ކުށްވެރިކޮށްފަ އެވެ. އަދި އދ.ގެ ޖެނެރަލް އެސެމްބްލީން ވެސް ވަނީ އެކަން ކުށްވެރިކޮށް ޑިސެމްބަރު 21 ވަނަ ދުވަހު ގަރާރެއް ފާސްކޮށްފަ އެވެ.\nގުދުސް އަކީ ވެރިރަށަށް ހަދަން އިޒްރޭލުން މަސައްކަތް ކުރަމުންދާ އިރު ފަލަސްތީނުން ވެސް ބުނެފައި ވަނީ ކުރިމަގުގައި އުފެދޭ ދައުލަތުގެ ވެރިރަށަށް ވާނީ އިރުމަތީ ގުދުސް ކަމަށެވެ.\nފަލަސްތީން އަރަބި ލީގު ޑޮނަލްޑް ޓްރަމްޕް\nދެން ތިކަމެއް ނުކުރެވޭނެ. ޓްރަމްޕް ނޫން އެހެން ރައީސަކު އަޔަސް ދެން އޭނަޔަކަށްވެސް ނުކެރޭނެ ތި ނިންމުން ބަދަލުކުރާކަށް. އެހާވެސް ޔަހޫދީންގެ ނުފޫޒު އަދި ބާރު އެމެރިކާގަ ގަދަ.\nކަލޭމެން އެމެރިކާޔާ ދުރުވާން ވެއްޖެ.\nމުސްލިމުންގެ ފުރަތަމަ ޤިބުލަ ޔަހޫދީނަށް ދިނީ ސައުދީއާ އެމެރިކާއިން ހެދި ޑީލެއް.. ދެން ނުކުމެ ތިޔާހެން މުނާފިގުކަން ދައްކަން އުޅޭނެކަމެއްނެތް.. ވާނުވާ މިދަނީ ވަރަށް ގާތުން ބަލަމުން..\nކަލެއަށް މާ ބޮޑަށް އެނގެނީ ވާނުވާ. ސައޫދީ އަކީ މިހާރު އޮތް އެންމެ ރަނގަޅު އިސްލާމީ ގައުމު.\nޢަރަބިލީގުގެ ވެރިންގެ ކޮންމެ ބައްދަލުވުމަކަށް އެމީހުން ބައްދަލުވުމަށް ވަނުމުގެކުރިން ހުރިހާވެރިން އެއްކަމަކަށް އެއްބަސްވާނެ. އެއީ އެއްވެސް ކަމަކަށް އެއްބަސްނުވެ ޖަލްސާ ނިންމާލުން. އެމީހުން ބައްދަލުވުމުން ނިކުންނާނީ އެ އެއްބަސްވިގޮތަށް އެއްވެސް ކަމަކަށް އެއްބަސްނުވެ އެއްބަޔަކު އަނެއްބަޔަކާ ތޮޅި ޝަހީދުވަމުން. ތިއަ ޢަރަބި ވެރިން އުންމަތައް ޚިޔާނާތްތެރި ނުވިނަމަ މިއަދު މިދެކޭ ނިކަމެތިކަމެއް އުންމަތް ތަޙައްމަލު ނުކުރާނެ. އިންޝާ ﷲ ދެން މިދީން ދިފާޢުކުރަން ނިކުންނާނީ ހަމުން ކަޅު ޢަޖަމީން.\nބަޅެއްގެ ނަގޫ ސަންފާ އޮނަކަށްލާފާވެސް ނެގި، އެކަން ރަނގަޅުކުރެވޭތޯ! އެކަމަކު ވީކަމެއް ހަމަ ހަރާންފަދަ! -އިބްރާހީމް-


BREAKING NEWS: Lanka Rayyitun Nagaafaivaa Loan Thah Dhehkun6Mas Dhuvahah Faskohfi - Vaguthu\nކޮވިޑް ފައްސި މަދު، ނަމަވެސް ކުރިއަށް އޮތީ ބިރު! - 26 މިނެޓް ކުރިން\nލަންކާ ރައްޔިތުން ނަގާފައިވާ ލޯނުތައް ދެއްކުން ހަމަސް ދުވަހަށް ފަސްކޮށްފި\nސްރީލަންކާގެ ރައްޔިތުން އެގައުމުގެ ބޭންކްތަކުންނާއި، މޯގޭޖް ކުންފުނިތަކުން އާއްމު ރައްޔިތުން ނަގާފައިވާ ވިޔަފާރި ލޯނުތައް ދެއްކުން ހަމަސް ދުވަހަށް ފަސްކުރިކަން ލަންކާގެ ރައީސް ގޮތަބަޔާ ރާޖަޕަކްސަ އިއުލާން ކުރައްވައިފިއެވެ.\nމިރޭ ގައުމާ މުހާތަބު ކުރައްވާ ވާހަކަފުޅު ދައްކަވަމުން ގޮތަބަޔާ ވިދާޅުވީ ކޮވިޑް-19 އާއި ގުޅިގެން ދިމާވެފައިވާ އިޤުތިޞާދީ އަނދަވަޅުން އަރައިގަތުމަށް އާއްމު ރައްޔިތުންގެ ލޯނުތައް ދެއްކުން ހަމަސް ދުވަސް ފަސްކުރަން އޭނާ ކުންފުނިތަކަށް މިހާރު އަމުރު ކުރައްވާފައި ވާނެ ކަމަށާއި، ލަންކާގެ ހުރިހާ މާލީ އިދާރާތަކަކުން ވެސް އެއަމުރަށް ބޯލަނބާނެ ކަން އަންގާފައިވާ ކަމަށެވެ.\nލޯނުތައް ދެއްކުމުގެ މުއްދަތު އިތުރު ކުރުމުގެ އިތުރުން ލަންކާ ރައްޔިތުންގެ ކެއުމަށް އެންމެ ގިނައިން ބޭނުން ކުރާ އެއް ބާވަތް ކަމަށްވާ މުގާއި މަހުގެ އަގު ހެޔޮކުރަން ވެސް ގޮތަބަޔާ ވަނީ ނިންމަވާފައެވެ. މުގު ކިލޯއެއް ދެން އެންމެ އަގުބޮޑުކޮށް ވިއްކޭނީ 65 ރުޕީސް އަށް ކަމަށާއި އަދި މަސްދަޅެއް އެންމެ އަގުބޮޑުކޮށް ވިއްކޭނީ 100 ރުޕީސް އަށް ކަމަށް ގޮތަބަޔާ ވިދާޅުވިއެވެ.\nގޮތަބަޔާ ވިދާޅުވީ ކޮވިޑް-19 އާއި ގުޅިގެން ސަރުކާރުގެ އެހެން ހަރަކާތްތައް ހުއްޓިފައިވާ ކަމަށާއި ނަމަވެސް ވައިރަސް ކޮންޓްރޯލް ކުރަން ސަރުކާރުން އެއްވެސް ފިޔަވަޅެއް އެޅުން ލަސްނުކުރާނެ ކަމަށެވެ.\n"ކޮވިޑް-19 އާއި ގުޅިގެން އުފައްދާފައިވާ ތާސްކްފޯސް އަށް ވާނީ ވައިރަސް ކޮންޓްރޯލް ކުރަން އަޅަން ޖެހޭ ފިޔަވަޅުތައް އެޅުމުގެ ފުރިހަމަ ބާރާއި އިހްތިޔާރު ދީފައި." ގޮތަބަޔާ ވިދާޅުވިއެވެ.\nކޮވިޑް-19 އާއި ގުޅިގެން ލަންކާގެ އިޤުތިޞާދަށް ވެސް ނުރަނގަޅު އަސަރުތަކެއް ކުރާނެ ކަމަށް ގޮތަބަޔާ ވިދާޅުވިއެވެ. މިިދިޔަ އަހަރު އެގައުމުގައި ދިން ވަރުގަދަ ނިރުބުވެރި ހަމަލާތަކާއި ގުޅިގެން ފަތުރުވެރިކަމަށް ލިބުނު ބޮޑު ގެއްލުމުން އަރައިގަތުމުގެ މަސައްކަތް ކުރަމުން ދަނިކޮށް ކުރިމަތިވި ކޮވިޑް-19 ގެ ސަބަބުން ކުރަން ޖެހިފައިވާ މަސައްކަތް އިތުރު ހަރުފަތަކަށް ގެންދަން ޖެހޭ ކަމަށް ގޮތަބަޔާ ވިދާޅުވިއެވެ.\n"ނަމަވެސް އަދި އެމަސައްކަތް ފެށޭނީ ދުވަސްކޮޅެއް ފަހުން. މިއީ އެންމެ އެކުވެރިކަމާއި އެކު މިގޮންޖެހުމާއި ކުރިމަތިލާންވީ ވަގުތު." ގޮތަބަޔާ ވިދާޅުވިއެވެ.\nމާޗް 18, 2020 00:07\nރައްޔަތުންގެ ބޭންކް ބެންކް އޮފް މޯލްޑިވްސް ލޯނު ދޫކުރި ފަރާތްތަކަށް ލުޔެއް ދިނުމަށް ނުވިސްނަމުތޯ ؟ ތިޔަބޭންކަށް ބިލިޔަނުން ފައިދާ ވަނީ ހަމަ ރައްޔަތުން ކުރާ ވިޔަފާރިން ނޫންތޯ.\nމާޗް 18, 2020 07:30\nނުދޭނެ ކުރިއްޔާ ކުރާނީ ޖެއްސުން 15000ރ ގެ ލޯނެއް ނަގާފައި ހުންނަ މީހާއަށް އެލޯނު ދެއްކޭނެ ގޮތެއް ނެތިގެން ބުނީމަވެސް އިންޓްރެސްޓޭ ކިޔާފަ އިތުރު 35000 ރުފިޔާ ފެލާލީމަ އެއޮތީ ލުއި ދެވިފަ ގޭގެ ލޯނުގެ އިންޝޫރެންސް ފައިސާއޭ ކިޔާފަ ނުވެސް އެނގިތިއްބާ ގުޅާފަ އެކައުންޓްގަ ފައިސާ ނެތީމަ ދަރަނީގެ ގޮތުގައި އަންނަ މަހު ބާކީ ދައްކާ ގޮތައް ފައިސާކޮޅު ކަނޑާލަނީއޭ ބުނެފަ އެކައުންޓް ދޮވެލީމަ އެއޮތީ ކިހާ ބޮޑު ލުއެއް ދެވިފަތޯ!\nރާއްޖޭގައި އޮތީ ހުސް ރައްޔިތުން ކުރަންޖެހޭ ކަންކަން. އިންޑިއާއަކީ މިނުރައްކާ އެންމެ ބޮޑު އެއް ތަން. އެންމެ ދޯހަޅި ސިޔާސަތެއް އޮތް، ފިޔަވަޅުތައް އެޅުމުގައި ހަރުދަނާކަމެއް ނެތް ބައެއް. ދުނިޔޭގެ ސިއްހަތު ޖަމްއިއްޔާއިންވެސް މިކަން ފާހަގަ ކުރަމުން ދަނީ. ރައްޔިތުން އެދިގޮވަނީ އިންޑިއާއިން އައިސް ގޮސްވުން ހުއްޓުވާށޭ. އެކަމަކު އިސްކުރަނީ ސިޔާސީ ވިސްނުން. ޖިނާއީ ތަހުގީގޭ ޖުރުމާނާއޭ ކިޔައި ބިރު ދައްކަން ޖެހޭނީ އަޅަންޖެހޭ ފިޔަވަޅުތައް އަޅާފަ. މަޖިލިހާ ދެންވެސް ތިބި ބަޔަކު މިއަށް ޖޯކު ޖަހާ ބޮޑު ސިޔާސީ މަޖާގަނޑަކަށް ހަދައިގެން އުޅޭކަށް މީކީ ސިޔާސީ ފައިދާ ނަގަން ވިސްނަންޖެހޭ ކަމެއް ނޫން. އެމީހުން އަނގަމަތީ މަލަން އަޅަން އެބަޖެހޭ. މިކަމުގައި އަޅަންޖެހޭ އެއް ފިޔަވަޅު އެވެސް\nމާޗް 18, 2020 00:39\nސެލިއުޓް ދޭންޖެހޭ މިކަހަލަވެރިންނަށް މިފެންނަނީ ޤަވްމެއްގެ ރައްޔިތަކަށް ބޭނުންވާ އެހީތެރިކަމުގެ އަތެއް އެޤަވްމެއްގެ ފެންވަރުން ފޯރުކޮށްދެވިދާނެ ގޮތް މިފަދަ ހައްސާސް ޙާލަތުގަ އަގުތަށް އުފުލިގެންނުދާނެ ގޮތަކަށް ދިރިއުޅުމުގެ ކަންތައްތައް ފަހި ވަަނެ ގޮތަކަށް މަގުފަހިކޮށްދޭން އެބަޖެހޭ\nމާޗް 18, 2020 00:50\nބޯބްރާންޗެއް ދިވެހިންގެ ވެރިއަ ކަށް މިހުރީ! ޑޮ ކްޓަރުން އަވަދިވާވަރަށް ޝަ ކުވާ ކުރީމަ ސް ކޫލު ބަންދު ކޮށްލަނީ! ދެން ކޮލެޖްތައް! ދެން ސަރު ކާރު! ދެން ވާނެ އެއްޗެއް ވީމަ އެއަރޕޯރޓް! އިގްތިސާދީ ޕްލޭނެއް ނެތް! ލޮ ކްޑައުން ކުރާއިރު ލޯނުތަ ކަށް ކުލިތަ ކަށް ލުޔެއް ނޫނީ ހޭލުންތެރި ކަމެއްވެސް ކުރިއަ ކަށް ނުގެންދޭ! ނޫނޭ ސޯލިހު ވެރިކ ކަމެއް!\nމާޗް 18, 2020 09:23\nޤައުމަށްދިމާވެގެންމިއުޅޭ އެއްމެބޮޑު މައްސަލައަކީ ރައްޔިތުން އިންތިޚާބުކޮށް ވެރިކަން ޙަވާލުކުރި ވެރިމީހާ އެއްފަރާތްކޮށްލާފައި މާދުރުން އެހެންމީހަކު އައިސް ވެރިކަންކަމަށް އަތްގަދަކޮށް ވެރިކަންކުރަން އުޅޭތީ، އެވެރިމީހާއަށް ކަމުދާ އެއްކަމެއްވެއްވެސް ރައްޔިތުން އިންތިޚާބުކޮށްފަހުރި ވެރިމީހާ އަށް ކުރެވޭކަމަކަށްނުވޭ! ރައްޔިތުންގެ ނިންމުމާއި ޚިލާފަށް ވެރިކަންހިންގުމުގެ ބާރާއި، ޤާނޫނު ހެދުމުގެ ބާރާއި، ޢަދުލުއިންސާފު ޤާއިމުކުރުމުގެ ބާރު އެވަނީ އެކެއްގެ އަތްމައްޗަށްގެންގޮސް ވެރިވެގަންފަ، ބޭނުންވަނީ ރައްޔިތުން ވެރިކަން ޙަވާލުކުރިމީހާއަކީ އެއްވެސް އެއްޗެއް އެނގޭ ކަމެއްކުރެވޭ މީހެއްނޫންކަން ރައްޔިތުންނަށް އަންގާދިނުން ތޯއްޗެއް! ދެންވާނެގޮތްވިސްނާ،\nމާޗް 18, 2020 11:07\nއެހެން އެވަނީ ރައްޔިތުން އިންތިޚާބު ކުރިކަމަށް ތިޔަ ބުނުއްވާ މީހާއަކީ ހިންގުންތެރި ކަމުގެ އެއްވެސް ޢިލްމެއް ނެތްތާ ބުއްދިއެއް ވިސްނުމެއް ވެސް ނެތް މީހަކަށްވާތީ. އޭނާ ދަންނަނީ ހަމަ އެކަނި ކުރީގެ ސަރުކާރަށް ބަހުގެ ޙަމަލަ ދޭން.\nމާޗް 18, 2020 01:06\nމާޗް 18, 2020 08:16\nގެދޮރު ހަދަން2ރުފިޔާ އަޅުގަނޑުވެސް ނަގާފައިވަނީ، ދެއްކޭނެ ގޮތެއް މިވަގުތުނެތް، ބޭންކުން ރަނގަޅުގޮތްތަކެއް ލޯނުވެރިންނަށް މިވަގުތު ހަމަޖައްސައިދިނުން ވަރަށް މުހިއްމު.\nމާޗް 18, 2020 08:55\nކީއްތަވާނީ އެޗް.ޑީ.އެފް.ސީ އާއި އެޗް.ޑީ.ސީ އަދި ބެންކް ތަކުންވެސް6މަސް ލޯންދެއްކުން ފަސްކޮއްދިނިއްޔާ. އޭރުން މާލޭގެ ރެންޓްތައް ކުޑަކުރެވޭނީ . ލޯނުނަގައިގެން ހަދާފަހުރިގެތައް މާލޭގަ ހުރީ.\nމާޗް 18, 2020 09:05\nރިސޯޓްތަކާއި ގެސްޓް ހައުސްތަކަށް ގެސްޓުންނެއްނާދޭ. ރިސޯޓް ތަކުންވެސް ނޯޕޭ އަށް މިފޮނުވަނީ. މިހާރުއާމްދަނީ ލިބޭނެ ގޮތެއްނެތް. ލޯންދެއްކޭނީ މުސާރަލިބިގެން. ރާއްޖޭގެ ބޭނުްކް ތަކުންވެސް މިގޮތަށް6މަސް ދިނުން ރަގަޅު.\nމާޗް 18, 2020 09:10\nބޭންކް އޮޕް މޯލްޑިވްސް އަށް އަށްވެސް މިވަގުރު ނިކަހަލަކަމެއް ރައްޔިތުންނަށްޓަކައި ކޮށްލަ ދިނުން ރަގަނޅުވާނެ\nމާޗް 18, 2020 09:42\nރާއްޖެއިން ނުވޭތޯ އަދިވެ މިކަން ކުރަން އެކަނޑާލީ އިތުރުގަޑި ރިސޯޓުބޯއިން ނޯޕޭގަ. ދެން ކީއްކުރާނީ\nމާޗް 18, 2020 10:00\nމިއީ ކުންފުނިތަކުގެ އަހަރީފީ ދަށްކަންޖެހޭ މަސް. އަޅުގަނޑުމެންގެ ސަރުކާރުން ލުޔެއްދޭނެބާ؟ ފަސް ކުރާނެބާ؟ ކޮންމެ ހާހަކުން 1 ހާސް ކަނޑާ ލާނެބާ؟\nމާޗް 19, 2020 14:53\nނޭވާހޮޅިއަށް އަރުވާލީމަ ނޫނީ އެއްކަމެއްވެސް ކުރާތަން ފެނޭތަ އެބަ؟\nމާޗް 18, 2020 10:20\nޞޯލިހު އަށް ފެނޭތަ ގައުމާއި ރައްޔިތުންނަށް ހެޔޮއެދޭވެރިން، އަދިވެސް ކަލޭ ތިހުންނަނީ ހެވިފަ މަލާމާތުގެ ސިފައަކަށް ހެވިވިފަ ހުރީމަ ނިމުނީދޯ\nމާޗް 18, 2020 10:31\nބމލ އިން ދެނީ ދިރޭ ލޯނު..\nމާޗް 18, 2020 10:33\nމިފެންނަނީ ގައުމުދެކެލޯބިވާ ރައްޔަތުންނައް ހެޔޮއެދޭވެރިންނަކީ ގޯތާބރވެސް އިންދިޔާއިން ދައުވަތުދީގެންގެންގޮސް ބުނިކަމައްވަނީ ތިމަންނާމެން ހުރިހާކަމެއްކޮއްދޭނަމޭ އެހެންގައުމުތަކާ ދުރުވާށޭ ގޯތާބެގެ ޖަވާބަކައްވީ އިންޑިޔާ ވިޔަސް ޗައިނާވިޔަސް ތަރައްގީގެ މަސްރޫއުތައް ހިންގޭނެބަޔަލާއެކުގަޔޭ ތިމަންނާމެން ކުރިޔައްދާނީ ބަސްމަދުކޮއްފަ އަމަލުގިނަކޮއްގެނޭ ކަންކަންކޮއްދެވޭނީ.\nމާޗް 18, 2020 18:09\nއަހަރުމެންގެ އޯގާތެރި ސަރުކާރުން 22 ރުފިޔާގެ ފެން ދިން. ކިހާ ހެޔޮ.\nމާޗް 19, 2020 12:15\nކޮބާ ރައްޔިތުންގެ ބޭންކު ބޭންކް އޮފ މޯލްޑިވްސް! ހެސް ކިޔާފަ އެތައް މިލިޔަނުން އަހަރަކު ފައިދާ ވާއިރު، ކީއްތޯވާނީ ލޯނު ތަައް ދެއްކުން6މަސްދުވަހަށް ފަސްކުރިއްޔާ\nމާޗް 19, 2020 14:43\nރާއްޖޭގައި އޮތީ ހުސް ރައްޔިތުން ކުރަންޖެހޭ ކަންކަން. އިންޑިއާއަކީ މިނުރައްކާ އެންމެ ބޮޑު އެއް ތަން. އެންމެ ދޯހަޅި ސިޔާސަތެއް އޮތް، ފިޔަވަޅުތައް އެޅުމުގައި ހަރުދަނާކަމެއް ނެތް ބައެއް. ދުނިޔޭގެ ސިއްހަތު ޖަމްއިއްޔާއިންވެސް މިކަން ފާހަގަ ކުރަމުން ދަނީ. ރައްޔިތުން އެދިގޮވަނީ އިންޑިއާއިން އައިސް ގޮސްވުން ހުއްޓުވާށޭ. އެކަމަކު އިސްކުރަނީ ސިޔާސީ ވިސްނުން. ޖިނާއީ ތަހުގީގޭ ޖުރުމާނާއޭ ކިޔައި ބިރު ދައްކަން ޖެހޭނީ އަޅަންޖެހޭ ފިޔަވަޅުތައް އަޅާފަ. މަޖިލިހާ ދެންވެސް ތިބި ބަޔަކު މިއަށް ޖޯކު ޖަހާ ބޮޑު ސިޔާސީ މަޖާގަނޑަކަށް ހަދައިގެން އުޅޭކަށް މީކީ ސިޔާސީ ފައިދާ ނަގަން ވިސްނަންޖެހޭ ކަމެއް ނޫން. އެމީހުން އަނގަމަތީ މަލަން އަޅަން އެބަޖެހޭ. މިކަމުގައި އަޅަންޖެހޭ އެއް ފިޔަވަޅު އެވެސް.\nމާޗް 22, 2020 20:14\nމިރާއްޖެއިން އަންގާނީ6މަސްދުބަސްތެރޭ ލޯނުތައްދައްކާނިންމުމައް


SunOnline: Advertorial: Pension offeehuge hidhumaithah hoadhan mihaaru varah faseyha\nމުޙައްމަދު ނާއިލް ހަފީޒް 07 Dec 2021, 07:56\nކޮޝާރު ޕޯޓަލް އިފްތިތާހުކުރުން --- ސަން ފޮޓޯ: އަޙްމަދު އައިމަން އަލީ\nމޯލްޑިވްސް ޕެންޝަން އެޑްމިނިސްޓްރޭޝަން އޮފީސް (އެމްޕީއޭއޯ)ގެ ފަރާތުން ފޯރުކޮށްދޭ ހިދުމަތްތައް، އޮންލައިންކޮށް އެއްތަނަކުން ލިބޭނެގޮތަށް ފަރުމާކޮށްފައިވާ ޕޯޓަލެއް ތައާރަފުކޮށްފައިވަނީ މި މަހުގެ އެއްވަަނަ ދުވަހެވެ.\nއެއާއެކު މިއީ އާންމުންނަށް އެ އޮފީހުގެ ހިދުމަތްތައް ހޯދުމަށް އެތައް ގޮތަކުން ލިބުނު ފަސޭހައެކެވެ. ޕެންޝަން އޮފީހުން ބުނާ ގޮތުގައި މި ޕޯޓަލާއެކު ކޮންމެ ތަނެއްގައި ހުރެގެން ކޮންމެ ވަގުތަކު ވެސް ހިދުމަތް ހޯދޭނެއެވެ. އަދި އާންމުނަށް އެހީތެރިވެ ދިނުމަށް ޓަކައި މި ޕޯޓަލުގައި ލައިވް ޗެޓް ފީޗާ ވެސް ވަނީ ހިމަނާފައެވެ.\nޕޯޓަލްގައި ގިނަ ހިދުމަތްތަކެއް ލިބޭނެ އިންތިޒާމު އެ އޮފީހުން ވަނީ ހަމަޖައްސަައިދީފައެވެ. އެގޮތުން ރިޓަޔަމަންޓް ޕެންޝަން ސްކީމުގެ މެންބަރުންނާއި، ޕެންޝަނަރުންގެ އިތުރުން ވަޒީފާ ދޭ ފަރާތްތަކަށް ހާއްސަ ހިދުމަތްތައް ޕޯޓަލްގެ ތެރެއިން ލިބޭނެ އިންތިޒާމުވަނީ ހަމަޖައްސާފައެވެ. މީގެ އިތުރުން ޕެންޝަން ސްކީމުގައި ރަޖިސްޓްރީވުމުން އެ މީހެއްގެ އެކައުންޓުގެ ތަފްސީލު ބެލުމާއި، ޕޯޓްފޯލިއޯ ބަދަލު ކުރުމުގެ ހިދުމަތް ޕޯޓަލްގެ ތެރެއިން ލިބޭނެއެވެ.\nހަމައެއާއެކު ސްކީމުން ލިބޭ ފައިދާތަކުގެ ތަފްސީލު ބެލުމާއި، ޕެންޝަން ޕްލޭން ކުރުމަށް ބޭނުން ކުރާނެ ކަލްކިއުލޭޓަރު ފަދަ ވަސީލަތްތައް ވެސް ޕޯޓަލްގެ ތެރޭގައި އެ އޮފީހުންވަނީ ގާއިމްކޮށްފައެވެ.\nޕެންޝަން އޮފީހުން ބުނާ ގޮތުގައި ޕެންޝަނަރެއްނަމަ ފަސޭހައިން އޮންލައިންކޮށް ޕެންޝަނަށް އެދި ހުށަހެޅޭނެއެވެ. އަދި އެ މީހެއްގެ ޕެންޝަން ޖަމާވާ ބޭންކު އެކައުންޓާއި އެނޫންވެސް މައުލޫމާތުތައް ބަދަލުކުރުމަށް ވެސް ޕޯޓަލް ބޭނުންކުރެވޭނެއެވެ.\nމީގެ އިތުރުން ވަޒީފާ ދޭ ފަރާތުން މުވައްޒަފުންގެ ޕެންޝަން ކޮންޓްރިބިއުޝަން ދެއްކުމާއި ގުޅޭ ސްޓޭޓްމަންޓްތައް\nހުށަހެޅުމާއި ރެކޯޑް ބެލެހެއްޓުމުގެ އެންމެހާ މަސައްކަތެއް ޕޯޓަލް މެދުވެރިކޮށް ކުރެވޭނެއެވެ.\nޕެންޝަން އޮފީހުން ބުނީ މި ޕޯޓަލާއެކު އެ އޮފީހުގެ މަގްސަދަކީ ހިދުމަތް ހޯދާ ފަރާތްތަކަށް ލުއި ފަސޭހަކޮށްދިނުންކަމަށެވެ. އަދި ވަގުތު ސަލާމަތްކޮށްދީ އަވަސް ހިދުމަތެއް ލިބޭނެ އިންތިޒާމު ފަހިކޮށްދިނުންކަމަށެވެ.


ރޮހިންޖާ ރެފިއުޖީން ބަދަލުކުރުމަށް ބަންގްލަދޭޝް ސަރުކާރުން ތައްޔާރުކޮށްފައިވާ ޚާއްޞަ ރަށް\nޝިފްޒާން އަހްމަދު 1 ޑިސެމްބަރު 2019 21:53\nބޭ އޮފް ބެންގާލުގައި އޮންނަ ރަށަކަށް އެތައް ހާސް ރޮހިންޖާ މުހާޖިރުން ބަދަލުވުމަށް އެއްބަސްވެފައިވާ ކަމުގައި ބަންގްލަދޭޝުން ބުނެފައިވެއެވެ. އެރަށަކީ ވަރަށް ގިނައިން ފެންބޮޑުވާ ރަށެއް ކަމުގައި އިންސާނީ ޙައްޤުތަކަށް މަސައްކަތްކުރާ ޖަމާޢަތްތަކުން ބުނެފައިވެއެވެ. އަދި ރޮހިންޖާއިން އުޅުމަށް އެތަން ކަމުނުދާނެ ކަމުގައިވެސް އެފަރާތްތަކުން ބުނެފައިވެއެވެ.\n740،000 ރޮހިންޖާ މުސްލިމުންވަނީ 2017ވަނަ އަހަރުގައި މިޔަންމާ ދޫކޮށް ހިޖުރަކޮށްފައެވެ. އެހެންކަމުން ގާތްގަނޑަކަށް 1 މިލިއަނެއްހައި މުހާޖިރު ރޮހިންޖާއިން ދިރިއުޅެމުން އަންނަ ކޭމްޕުތަކުން އެމީހުންގެ ތެރެއިން ކޮންމެވެސް މިންވަރެއް ވަކި ރަށަކަށް ބަދަލުކުރުމަކީ އެއީ ދާކާއިން ކުރީއްސުރެ ގެންގުޅޭ ވިސްނުމެކެވެ. ބަންގުލަދޭޝް ސަރުކާރުގެ ވިސްނުމަކީ ރޮހިންޖާ މުހާޖިރުންގެ ތެރެއިން 1 ލައްކަ މީހުން ބޭ އޮފް ބަންގާލާއި މަގުނާ ކޯރު ބައްދަލުވާ ހިސާބުގެ ގާތުގައި އޮންނަ ރަށެއް ކަމުގައިވާ ބަސަން ޗާރަށް ބަދަލުކޮށް އާބާދުކުރުވުމެވެ.\nރޮހިންޖާއިން މިވަގުތު ދިރިއުޅެމުންދާ ކޭމްޕުތައް\nއޮކްޓޯބަރު މަހު ސަރުކާރުން އިޢުލާނުކޮށްފައިވާ ގޮތުގައި 300 ޢާއިލާއެއް އެރަށަށް ހިޖުރަކުރުމަށް އަމިއްލައަށް އެދިފައިވާ ކަމުގައެވެ. އެފަރާތްތައް އެރަށަށް ބަދަލުކުރުމުގެ މަސައްކަތް ނޮވެންބަރު މަހުގެ ތެރޭގައިވަނީ ފެށިފައެވެ. އެސަރަހައްދަށް އެމީހުން ބަދަލުކުރަން ހަމެޖެހިފައިވަނީ އދގެ މަންދޫބުންގެ ބައިވެރިވުންވެސް އޮންނަ ގޮތަށެވެ. ރެފިއުޖީ ކޭމްޕުތަކުގައި ފޯރުކޮށްދޭންޖެހޭ ގިނަ ޚިދުމަތްތަކެއް ފޯރުކޮށްދެމުންދަނީ އދގެ އެކި އިދާރާތަކުންނެވެ.\nމިވަގުތު ރޮހިންޖާއިން ދިރިއުޅެމުންދާ ކޭމްޕެއް\nބަސަން ޗާރަށް މީހުން ބަދަލުކުރުމުގެ ކުރިން އެމީހުންނަށް ފުރިހަމަ މަޢުލޫމާތު ލިބެންވާނެ ކަމުގައި އދ.ގެ މުހާޖިރުންނާ ގުޅޭ އިދާރާގެ މަންދޫބު ވިދާޅުވެފައިވެއެވެ. އަދި އެއިދާރާއިން ބަސަން ޗާރަށް ޒިޔާރަތްކޮށް އެރަށުގެ ރައްކައުތެރިކަމާއި، ހަމަޖައްސާފައިވާ ދިރިއުޅުމުގެ ކަންކަމުގެ ފެންވަރު ވަޒަންކުރާނެ ކަމުގައިވެސް އެފަރާތުން ބުނެފައިވެއެވެ.\nބަސަން ޗާ ސިފަކުރަމުން ސަރުކާރުން ބުނެފައިވަނީ އެތަނުގައިވަނީ އަސާސީ ހުރިހާ ޚިދުމަތްތަކެއް ހަމަޖެހިފައިވާ ކަމުގައެވެ. ކޮކްސް ބިޒާރުގައި ތިބި ފަރާތްތަކަށް މިތަނުގައި ހަމަޖެހުމެއް ލިބިގެންދާނެ ކަމުގައިވެސް ބަންގްލަދޭޝުގެ ސަރުކާރުން ބުނެފައިވެއެވެ. އެތަނަށް ޒިޔާރަތްކުރި ޑަބްލިއުޑީ ނޫސް އިދާރާގެ ނޫސްވެރިންވެސް ބުނެފައިވަނީ މިހާރު ރޮހިންޖާއިން ދިރިއުޅެމުންދާ ކޮކް ބާޒާރުގައި ހުރި ކޭމްޕުތަކަށްވުރެ ހުރިހާ ގޮތަކުންވެސް މިރަށުގައި ޤާއިމުކޮށްފައިވާ ޚިދުމަތްތަކާއި ދިރިއުޅޭ ސަރަހައްދުތައް ރަނގަޅު ކަމުގައެވެ.\nބަސަންޗާރުގައި ރޮހިންޖާއިން ދިރިއުޅުމަށް ތައްޔާރުކޮށްފައިވާ ޢިމާރާތްތައް\nނަމަވެސް އިންސާނީ ޙައްޤުތަކަށް މަސައްކަތްކުރާ ފަރާތްތަކުން ފާހަގަކުރާ ގޮތުގައި މިރަށަކީ މީގެ 20 އަހަރު ކުރިން ވުޖޫދުވެފައިވާ ރަށެއް ނޫންކަމެވެ. އަދި އެރަށަކީ ވުޖޫދުން ފިލައިގެން ހިނގައިދާނެ ރަށެއް ކަމުގައާއި، އެރަށުގައި ރޮހިންގާއިން ބޭތިއްބުމަކީ އެއީ ހުޅުވިފައިވާ ޖަލެއްގައި 1 ލައްކަ ރޮހިންޖާއިން ބޭތިއްބުން ކަމުގައެވެ. އެހެންކަމުން އެފަރާތްތަކުން ދަނީ އެރަށަށް ދިއުމާ ދެކޮޅު ހެދުމުގެ ވިސްނުން ރޮހިންޖާއިންނަށް ވިސްނައިދެމުންނެވެ.\nބަންގުލަދޭޝުގެ ސަރުކާރުން ބުނެފައިވަނީ އެރަށަށް ރޮހިންގާއިން ބަދަލުކުރުމާމެދު އދ.އިން ދެކޮޅު ހަދާނަމަ، އދ ބޭރުކޮށްފައިނަމަވެސް އެކަން ކުރާނެ ކަމުގައެވެ. ނަމަވެސް އދގެ އިދާރާތަކުން ކާނާއާއި މަދުރަސާތަކާއި އެނޫންވެސް ޚިދުމަތްތައް ފޯރުކޮށްދެމުންދަނީ އދ.ގެ އިދާރާތަކުންނެވެ.\nމުހާޖިރުން ބަންގްލަދޭޝް ރޮހިންޖާ ހިޖުރަ ބޭ އޮފް ބެންގާލް ރެފިއުޖީ\nApril 22, 2020 14:25:53\nއެމެރިކާގައި ދިރިއުޅުމަށް ދޫކުރެވޭ ދާއިމީ ރަށްވެހިކަން ދޫކުރުން ޓްރަމްޕު މެދުކަނޑުއްވައިފި\nMay 14, 2020 22:29:39\nރޮހިންޖާ ރެފިއުޖީ ކޭމަޕްކުން މީހަކަށް ކޮވިޑު-19 ޖެހިއްޖެ


Fiyaa, aluvi adhi biss vihkamun dhanee control koggen, agakah badhaleh naannaane: STO - One Online\nއެސްޓީއޯ ގުދަނަކުން ފިޔާ ގަނަގެން ގެންދަނީ --- ފޮޓޯ: މޯލްޑިވްސް ޓައިމްސް\nފިޔާ، އަލުވި އަދި ބިސް ވިއްކަމުންދަނީ ކޮންޓްރޯލް ކޮށްގެން، އަގަކަށް ބަދަލެއް ނާންނާނެ: އެސްޓީއޯ\nފިޔާ، އަލުވި އަދި ބިސް ވިއްކަމުންދާނީ ކޮންޓްރޯލު ކޮށްގެން ކަމަށާއި ނަމަވެސް އެތަކެތީގެ އަގަކަށް ބަދަލެއް ނާންނާނެ ކަމަށް އެސްޓީއޯ އިން ބުނެފިއެވެ.\n"ވަން" އަށް މައުލޫމާތު ދެއްވަމުން އެސްޓީއޯގެ މީޑިއާ ކޯޑިނޭޓަރު އަބްދުﷲ މުހައްމަދު ވިދާޅުވީ އެސްޓީއޯ އިން ވިއްކަމުން އަންނަ ފިޔާ، ބިސް އަދި އަލުވީގެ އަގަށް އެއްވެސް ބަދަލެއް ނާންނަ ކަމަށާއި އެ ތަކެތި ވިއްކާނީ ކުރިންވެސް ވިއްކަމުން އައި އަގުގައި ކަމަށެވެ.\nއެސްޓީއޯ އިން ފިޔާ އަދި އަލުވި ކިލޯއެއް ވިއްކަނީ 12 ރުފިޔާއަށެވެ. އަދި ބިހެއް ވިއްކަނީ 1.50 ރުފިޔާއަށެވެ.\nފިޔާ، އަލުވި އަދި ބިހުގެ އަގަށް ބަދަލެއް ނުގެނައި ނަމަވެސް އެތަކެތި ލިބޭ އަގު ބޮޑުވުމުން އިއްޔެ އިން ފެށިގެން އެތަކެތި ކޮންޓްރޯލް ކޮށްގެން ވިއްކަން ވަނީ ފަށައިފައެވެ.\nއަބްދުﷲ ވިދާޅުވީ، އެތަކެތީގެ އަގު ކޮންޓްރޯލް ނުކޮށް ވިއްކާނަމަ ވިޔަފާރިތަކުން ގިނައިން ސްޓޮކް ގަނެ، އަގު ބޮޑުކޮށް ވިއްކުމުގެ ފުރުސަތު އޮންނާ ކަމަށާއި އެސްޓީއޯ އިން މަސައްކަތް ކުރަނީ އާންމުންނަށް ވީހާވެސް އަގުހެޔޮކޮށް މުދާ ފޯރުކޮށްދޭން ކަމަށެވެ.\nއެގޮތުން މީހަކަށް ގިނަވެގެން ވިއްކާނީ ފިޔާ ކިލޯ އަކާއި އަލުވި ކިލޯއެއް ކަމަށާއި އަދި ބިސް ވިއްކަނީ އެންމެ ގިނަވެގެން އެއް ޓުރޭ ކަމަށް ވިދާޅުވިއެވެ. މީގެ އިތުރުން ފިޔާ، ބިސް އަދި އަލުވި ވިއްކަނީ އައިޑީ ކާޑު ހިފައިން އައުމުން ކަމަށް ވެސް އޭނާ ވިދާޅުވިއެވެ.\nއަބްދުﷲ ވިދާޅުވީ މިހާރު ވެސް އެސްޓީއޯގައި މި ބާވަތްތަކުގެ ސްޓޮކް މަދުނުވާ ވަރަށް އެބަހުރި ކަމަށެވެ.\nގުޅޭ ޓެގު އެސްޓީއޯ


"މުސްލިމުންނަކީ ހަށިގަނޑުގެ ގުނަވަންތައް ފަދައިން އެއްބައެއް" ކަމަށް އޮތް ހަދީޘްފުޅަށް އަމަލުކުރަން ނިޔުޒީލަންޑުގެ ބޮޑުވަޒީރު ދުނިޔެއަށް ގޮވާލައްވައިފި\nއަހަރެން މި ޢަމަލުކުރަނީ "މުސްލިމުންނަކީ އެއްބައެއް ކަމަށާއި ހަށިގަނޑުގެ އެއް ގުނަވަނުގައި އަޅާ ވޭން އެހެން ގުނަވަންތައް ވެސް އިޙްޞާޞްކުރާ"ކަމަށް މުސްލިމުންގެ ރަސޫލާ، މުޙައްމަދު (ޞޢވ) ބަޔާން ކުރައްވާފައި އޮތް ޙަދީޘްފުޅަށް ކަމަށް ނިޔުޒީލަންޑުގެ ބޮޑުވަޒީރު ޖެސިންޑާ ވިދާޅުވެއްޖެއެވެ.\nހުރިހާ ދިންތަކެއްގެ މީޙުން ބައިވެރިވެގެން ދުޢާ ކުރުމަށް ބޭއްވި ރަސްމިއްޔާތުގައި ޖެސިންޑާ ވިދާޅުވީ އެ ހަދީޘްފުޅަކީ ހަމައެކަނި މުސްލިމުން އަމަލުކުރަން އޮތް ޙަދީޘްފުޅެއް ނޫން ކަމަށާއި އެ ޙަދީޘްފުޅަކީ މުޅި އިންސާނިޔަތަށް އޮތް ޙަދީޘްފުޅެއް ކަމަށެވެ. އަދި ދުނިޔޭގެ އެންމެން ބަލައިގަނެ ޢިބްރަތް ޙާޞިލުކޮށް އަދި އަމަލު ވެސް ކުރަންޖެހޭ ޙަދީޘްފުޅެއް ކަމަށެވެ.\n"ހުރިހާ އިންސާނުންނަކީ ހަމަ އެއް ބައެއް. އެންމެންނަކީ ހަށިގަނޑުގެ ގުނަވަންތައް ފަދައިން އެކެއްގެ އިޙްޞާޞްތައް އަނެކަކު ދަނެގަނެ ކަންކަމުގަ އެހީތެރިވެ ބައިވެދޭން ޖެހޭ ބައެއް. އިންސާނިއްޔަތަށް ދިރުން ލިބި ކުރިއަރައި މައްސަލތައް ހައްލު ކުރެވޭނީ އެއިރުން." ކަމަސްވެސް ބޮޑުވަޒީރު ވަނީ ވިދާޅުވެފައެވެ.\nކައު އިތުރު ރަސޫލާ މުޙައްމަދު (ޞޢވ)ގެ ޙަދީޘްފުޅަކަށް ނިޔުޒީލަންޑުގެ ބޮޑުވަޒީރު ތައްރީފްކުރެއްވުމުން އެމެރިކާގެ އާއި ދުނިޔޭގެ އެހެންވެސް ގިނަ ބޮޑެތި މީޑިއާތަކުގެ ފަލަ ސުރުޚީއަށް މިއަދު ވަނީ އެ ޚަބަރު އަރައިފައެވެ. ރަސޫލް (ޞޢވ)ގެ ޙަދީޘްފުޅުތަކުގެ މަތިވެރިކަން ކުރިން ނުއެނގޭ އެތައް މިލިއަން މިލިއަނ ބައެއްގެ ސަމާލުކަމަށް މިއަދު ވަނީ އެކަން ގެނުވިފައެވެ.\nނިޔުޒީލަންޑުގައި މިއަދު ރެކޯޑް އަދަދެއްގެ މުސްލިމުން ހުކުރު ނަމާދުކުރިއިރު މިސްކިތާއި ދާދި ގާތުގައި ބޮޑުވަޒީރު ޖަސިންދާ ވެސް ހުންނެވިއެވެ. އެކަމަނާ މިއަދުވެސް ހުންނެވީ ހިޖާބް އަޅުވައިގެންނެވެ. ހެނދުނު ހުރިހާ ދީންތަކެއްގެ މީހުން ބައިވެރިވެގެން ދުޢާ ކުރުމަށް ބޭއްވި ރަސްމިއްޔާތުގައި ވެސް އެންމެ އިސްކޮށް ހުންނެވިއެވެ. ދުޢާކުރުމުގެ ކަންކަން ކުރިއަށް ގެންދިއައީ އލްނޫރު މިސްކިތުގެ ކުރިމަތިން އޮންނަ ހެގްލޭ ޕާކުގައެވެ.


Maliku kairin lanka mas boat thaheh hifahattaifi - Hali News\nމަލިކު ކައިރިން: ލަންކާ މަސްބޯޓުތަކުގައި 300 ކިލޯގެ މަސްތުވާ ތަކެއްޗާއި ހަތިޔާރު\n31 March 2021, 07:03\nލަންކާ ތިން މަސްބޯޓަކުން ވަގުހަތިޔާރާއި ގިނަ އަދަދެއްގެ މަސްތުވާ ތަކެތި އުފުލުމުގެ މަސައްކަތުގައި މަލިކު ސަރަހައްދުގައި އުޅެނިކޮށް އިންޑިއާގެ ކޯސްޓްގާޑުން ހިފައިފިއެވެ. ލަންކާގެ ތިން މަސްބޯޓު މިހާރު ވަނީ އިތުރު ތަހްގީގަށް ޓްރިވެންޑްރަމްގެ ވިޒިންޖަމް ބަނދަރަށް ގެންގޮސްފައެވެ.\nމި ތިން ބޯޓުން ފެނިފައިވާ ހަތިޔާރުގެ ތެރޭގައި އޭކޭ45ގެ ބަޑިއާއި އޭގެ ވަޒަންތައް ހިމެނެއެވެ. އަދި 300 ކިލޯގެ ހެރޮއިންވެސް އަތުލައިގެންފައި ވެއެވެ.\nމި ތިން ބޯޓުގައި ޖުމުލަ 19 ފަޅުވެރިން ތިއްބެވެ. މިއީ ރާއްޖެއާއި އިންޑިއާގެ ސަރަހައްދާ ކައިރިން މިހާ ގިނަ އަދަދެއްގެ މަސްތުވާތަކެތި ސްރީލަންކާގެ ބޯޓުތަކުން އަތުލައިގަތް ފުރަތަމަ ފަހަރެވެ. މީގެ ކުރިން ލަންކާ މަސްބޯޓުތަކުން މަސްތުވާތަކެތި އަތުލައިގެންފައި ވަނީ ލަންކާއާއި އިންޑިއާއާ ގުޅޭ ކަނޑުގެ ސަރަހައްދުންނެވެ.\nމާޗް މަހު 18 ގައި އިންޑިއާގެ ކޯސްޓްގާޑުން ހިންގާފައިވާ އޮޕަރޭޝަންގައި ގޯވާ ސަރަހައްދުގެ ކޯސްޓްގާޑް ބައިވެރިވެފައި ވެއެވެ.\nއިންޑިއާގެ ނާކޮޓިކްސް ކޮންޓްރޯލް ބިއުރޯއިން ބުނެފައިވާ ގޮތުގައި މި ބޯޓުތަކުގެ މީހުންނާއި ޖެނުއަރީ މަހު ޗެންނައިން މަސްތުވާތަކެއްޗާއެކު ހައްޔަރުކޮށްފައިވާ މީހުންނާ ގުޅުމެއް ވެއެވެ. އަދި މިމީހުންނަކީ މަސްތުވާ ތަކެތީގެ ވިއުގައެއްގެ ބައެއް ކަމަށާއި މިމީހުން އޮޕަރޭޓް ކުރަނީ އިންޑިއާ، ލަންކާ، ޕާކިސްތާން ރާއްޖެ އަދި އަފްޣާނިސްތާނާއި އީރާނާއި އޮސްޓްރޭލިއާގައި ކަމަށް ބުނެއެވެ.


Euro 2020: Final match ge refree akah Kuipers - vNews.mv\nފައިނަލް މެޗުގެ ރެފްރީ- ފޮޓޯ:- ގެޓީ އިމޭޖަސް\nޔޫރޯ 2020: ފައިނަލް މެޗުގެ ރެފްރީ އަކަށް ކޮއުޕާސް\nއައްފާން މުހައްމަދު 10 July 2021, 19:22\nޔޫރަޕުގެ އެންމެ ޝަރަފުވެރި ފުޓުބޯޅަ މުބާރާތް ޔޫރޯގެ 2020 ވަނަ އަހަރުގެ މުބާރާތުގެ ފައިނަލް މެޗުގެ ރެފްރީ އަކަށް ނެދަލެންޑްސްގެ ބިޔޮން ކޮއުޕާސް ހަމަޖައްސައިފިއެވެ.\nމިމަހުގެ 12 ވަނަ ދުވަހުގެ 00:00 ގައި އިނގިރޭސިވިލާތުގެ ވެމްބްލީ ސްޓޭޑިއަމުގައި ކުޅެވިގެންދާނެ މި މެޗުގައި ވާދަކުރާނީ އިންގްލެންޑާއި އިޓަލީ އެވެ.\nމުބާރާތުގެ ފައިނަލުން އިޓަލީ ޖާގަހޯދީ ސެމީ ފައިނަލުގައި ސްޕެއިންގެ މައްޗަށް ޕެނަލްޓީ ޖަހައިގެން ކުރިހޯދައިގެންނެވެ. އަދި މިހާ ހިސާބަށް އެޓީމު ދަތުރުކުރީ ކުޅުނު ހުރިހާ މެޗަކުން މޮޅުވެސް ވެގެންނެވެ.\nއިންގްލެންޑް މުބާރާތުގެ ފައިނަލަށް ދަތުރުކުރީ ސެމީ ފައިނަލުގައި ޑެންމާކުގެ މައްޗަށް 1-2 އިން ކުރިހޯދައިގެންނެވެ. އަދި އެގައުމުން ވަނީ ރައުންޑް އޮފް 16 ގައި ޖަރުމަނުގެ މައްޗަށްވެސް ކުރިހޯދާފައެވެ.\nވަރަށް ވާދަވެރި ކުޅުމެއް ދެ ޓީމުގެ ފަރާތުންވެސް ފެނިގެންދާނެ ކަމަށް ބެލެވޭ މިމެޗުގެ ރެފްރީ އަކަށް ހަމަޖައްސާފައިވާ ނެދަލެންޑްސްގެ ބިޔޮން ކޮއުޕާސް އަކީ ޔޫރަޕް ފުޓުބޯޅައިގެ ތަޖުރިބާކާރު، ގިނަ މެޗުތަކެއްގެ ރެފްރީކަން ކޮށްފައިވާ ފަރާތެކެވެ.\nއެގޮތުން 48 އަހަރުގެ ކޮއުޕާސް ވަނީ 2014 ވަނަ އަހަރުގެ ޗެމްޕިއަންސް ލީގުގެ ފައިނަލުގައި ރެއާލް މެޑްރިޑާއި އެތްލެޓިކޯ މެޑްރިޑް ބައްދަލުކުރި މެޗުގެ ރެފްރީކަންވެސް ކޮށްފައެވެ. 21 އަހަރުން ދަށުގެ ޔޫރޯ ފައިނަލާއި 17 އަހަރުން ދަށުގެ ޔޫރަޕިއަން ޗެމްޕިއަންޝިޕްގެ ފައިނަލް މެޗުތަކުގައިވެސް އޭނާ ވަނީ ރެފްރީކަން ކޮށްފައެވެ.\nއަދި އޭނާ އަކީ މިހާތަނަށް3ޔޫރޯ މުބާރާތާއި2ވޯލްޑް ކަޕްގެ މެޗުތަކުގައިވެސް ރެފްރީކަން ކޮށްފައިވާ ރަޖުރިބާކާރު ރެފްރީއެކެވެ.\nކޮއުޕާސް އަށް އެހީތެރިވުމުގެ ގޮތުން މެޗުގައި ލައިންސްމަނުންގެ ގޮތުގައި ހަރަކާތްތެރި ވާނީ ނެދަލެންޑްސްގެ ސޭންޑަރ ވެން ރޮއެކެލް އާއި އާރވިން ޒެއިންސްޓްރާ އެވެ. އަދި4ވަަނަ އޮފިޝަލެއްގެ ގޮތުގައި ސްޕެއިންގެ ކާލޮސް ޑެލް ސެރޯ ގްރާންޑް ހަރަކާތްތެެރިވާއިރު ރިޒާވް އެސިސްޓަންޓް ރެފްރީ އަކީ ހަމަ ސްޕެއިންގެ ހުއާން ކާލޯސް އެވެ.\nމި މެޗުގެ ވާޗުއަލް އެސިސްޓަންޓް ރެފްރީން (ވީއޭއާރް) ގެ ގޮތުގައި ބައިވެރިވާނީ ޖަރުމަނުގެ ބަސްޓިއަން ޑެންކާޓް އާއި ނެދަލެންޑްސްގެ ޕޯލް ވޭން ބޮއެކަލްގެ އިތުރުން ޖަރުމަނުގެ ކްރިސްޓިއަން ގިޓެލްމަން އާއި މާކޯ ފްރިޓްސް އެވެ.\nޔޫރޯ 2020 ގެ ފައިނަލް މެޗު ކުޅުމަށް ހަމަޖެހިފައި ވަނީ މިމަހުގެ 12 ވަނަ ދުވަހުގެ 00:00 ގައި ލަންޑަނުގެ ވެމްބްލީ ސްޓޭޑިއަމުގައެވެ.


އަންހެނުންގެ ޙައްޤުތަކުގެ ޙަޤީޤަތް 39 – DhiSalafiyyah\nއަންހެނުންގެ ޙައްޤުތަކުގެ ޙަޤީޤަތް 39\n28/04/2016 އުޚްތުން, ޢާންމު ލިޔުންއައްޝައިޚް އިބްރާހީމް ޔާމީން\nވާރުތަ މުދާ ނުވަތަ ތަރިކަ މުދާ:\nކުރީގެ ބައެއް މުޖުތަމަޢުތަކުގައި ފިރިން މަރުވުމުން އެމީހުންގެ މުދަލުގެ ގޮތުގައި އަންހެނުންނީވެސް ވާރުތަ ވެގެންދާ ފަދަ ވާރުތަ މުދަލަކަށް ހެދި ބައެއް މުޖުތަމަޢުތައްވެސް އިސްވެ ގޮސްފައިވެއެވެ. ފަހެ، އިންސާނުންނީ މިފަދައިން ޢަމަލުކުރެވިގެންވާނޭ ބައެއް ނޫންކަން ކަނޑައަޅައި، ﷲ ސުބްޙާނަހޫ ވަތަޢާލާ އަންހެނުން މިފަދައިން ވާރުތަކޮށްގަތުން މަނާކުރެއްވިއެވެ. އެއީވެސް ހަމަ އިންސާނެއްކަމާއި، ވާރުތަވުމަށް އެއީ މުދަލެއް ނޫންކަން ކަނޑައަޅައި، އަދި ވާރުތަމުދަލުން ބައެއް ޙައްޤުވާ މީހެއްކަމުގައި ބަޔާންކުރެއްވިއެވެ. އެހެންކަމުން ﷲ ތަޢާލާ، އަންހެނާ މިމަތިވެރިކުރެއްވީ، ވާރުތަމުދަލެއްގެ ޙައިޞިއްޔަތުން ވާރުތަ މުދާ ލިބޭ މީހެއްގެ ޙައްޞިއްޔަތަށެވެ.\nلِّلرِّجَالِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ وَلِلنِّسَاءِ نَصِيبٌ مِّمَّا تَرَكَ الْوَالِدَانِ وَالْأَقْرَبُونَ مِمَّا قَلَّ مِنْهُ أَوْ كَثُرَ ۚ نَصِيبًا مَّفْرُوضًا ﴿٧﴾ [سورة النساء]\nމާނައީ: “މައިންބަފައިންނާއި، ތިމާގެމީހުން ދޫކުޅަ ތަކެތީގެ ތެރެއިން، ފިރިހެނުންނަށް ބައެއް ވެއެވެ. އަދި، މައިންބަފައިންނާއި ތިމާގެމީހުން ދޫކުޅަ ތަކެތީގެ ތެރެއިން އަންހެނުންނަށްވެސް ބައެއް ވެއެވެ. އެ ދޫކުޅަ ތަކެތީގެ ތެރެއިން މަދު އެއްޗަކުންނާއި، ގިނަ އެއްޗަކުންވެސް ކަނޑައެޅިގެންވާ ބައެއްގެ ގޮތުގައެވެ.”\nކީރިތި ޤުރުއާނުގައި މިކަން މިވަނީ ވަރަށް ސާފުކޮށް އެއްވެސް ޝައްކެތް ނުވާނޭހެން ބަޔާންކޮށްދެއްވާފައެވެ. އަދި މިވަރުން ﷲ ސުބްޙާނަހޫ ވަތަޢާލާ މިމަޢުޟޫއު ނިންމަވާލެއްވީއެއް ނޫނެވެ. މިމުދާ ޢަދުލުވެރިކަމާއި އެކު ބެހޭނެގޮތް ވަނީ ބަޔާންކުރައްވާފައެވެ. އެގޮތުން ﷲ ވަޙީކުރައްވާފައިވެއެވެ.\nيُوصِيكُمُ اللَّـهُ فِي أَوْلَادِكُمْ ۖ لِلذَّكَرِ مِثْلُ حَظِّ الْأُنثَيَيْنِ ۚ فَإِن كُنَّ نِسَاءً فَوْقَ اثْنَتَيْنِ فَلَهُنَّ ثُلُثَا مَا تَرَكَ ۖ وَإِن كَانَتْ وَاحِدَةً فَلَهَا النِّصْفُ ۚ وَلِأَبَوَيْهِ لِكُلِّ وَاحِدٍ مِّنْهُمَا السُّدُسُ مِمَّا تَرَكَ إِن كَانَ لَهُ وَلَدٌ ۚ فَإِن لَّمْ يَكُن لَّهُ وَلَدٌ وَوَرِثَهُ أَبَوَاهُ فَلِأُمِّهِ الثُّلُثُ ۚ فَإِن كَانَ لَهُ إِخْوَةٌ فَلِأُمِّهِ السُّدُسُ ۚ مِن بَعْدِ وَصِيَّةٍ يُوصِي بِهَا أَوْ دَيْنٍ ۗ آبَاؤُكُمْ وَأَبْنَاؤُكُمْ لَا تَدْرُونَ أَيُّهُمْ أَقْرَبُ لَكُمْ نَفْعًا ۚ فَرِيضَةً مِّنَ اللَّـهِ ۗ إِنَّ اللَّـهَ كَانَ عَلِيمًا حَكِيمًا ﴿١١﴾ [سورة النساء]\nމާނައީ: “ތިޔަބައިމީހުންގެ ދަރިންނާމެދު، اللَّه ތިޔަބައިމީހުންނަށް އަންގަވަތެވެ. އަންހެން ދެ ދަރިންގެ ބަޔާ އެއްފަދަ ބަޔެއް ފިރިހެން ދަރިޔަކަށް ވެއެވެ. އެ ދަރިންނަކީ ދޭކަށްވުރެ މަތީ ޢަދަދެއްގެ އަންހެނުން ކަމުގައިވާނަމަ، މަރުވި މީހާ ދޫކުރި މުދަލުގެ ތިންބައިކުޅަ ދެބައި އެކަނބަލުންނަށެވެ. އަދި، އެއީ އެންމެ އަންހެން ދަރިޔަކު ކަމުގައި ވެއްޖެނަމަ، ފަހެ، އެކަނބުލޭގެޔަށް ދެބައިކުޅަ އެއްބަޔެވެ. އަދި، މަރުވިމީހާގެ ދަރިޔަކު ހުރިނަމަ، އޭނާގެ މަންމަޔާއި، ބައްޕަޔާއި، ދެމީހުންކުރެ ކޮންމެ މީހަކަށްމެ، އެ މަރުވި މީހާ ދޫކުޅަ މުދަލުގެ ހަބައިކުޅަ އެއްބަޔެވެ. ފަހެ، އޭނާޔަށް ދަރިޔަކު ނުވާނަމަ، އަދި، (ހަމައެކަނި) އޭނާގެ މަންމަޔާއި ބައްޕަޔަށް ވާރުތައަރާނަމަ، ފަހެ، އޭނާގެ މަންމަޔަށް ތިންބައިކުޅަ އެއްބަޔެވެ. (ދެންހުރި އެއްޗެއް ބައްޕަޔަށެވެ.) ފަހެ، އެ މަރުވި މީހާޔަށް އަޚުންނާއި، އުޚުތުން (އެކަކަށްވުރެ ގިނައިން) ތިބިނަމަ، ފަހެ، އޭނާގެ މަންމަޔަށް ހަބައިކުޅަ އެއްބަޔެވެެ. ކުރާ ވަޞިއްޔަތެއް ވާނަމަ، އެ ވަޞިއްޔަތެއް ތަންފީޛު ކުރުމަށްފަހުގައެވެ. ނުވަތަ، ދަރަންޏެއް ވާނަމަ، އެ ދަރަންޏެއް އަދާކުރުމަށް ފަހުގައެވެ. ތިޔަބައިމީހުންގެ މައިންބަފައިންނާއި، ތިޔަބައިމީހުންގެ ދަރިންކުރެ މަންފާކުރުމުގެ ގޮތުން ތިޔަބައިމީހުންނާ ގާތްކަންބޮޑީ ކޮންބަޔެއްކަން ތިޔަބައިމީހުންނަކަށް ނޭނގެއެވެ. (ބަޔާންވެ ދިޔަގޮތަށް މުދާ ބެހުންއޮތީ) اللَّه ގެ ޙަޟުރަތުން ކަނޑައަޅުއްވައި އަންގަވާފައިވާ ފަރުޟެއްގެ ގޮތުގައެވެ. ހަމަކަށަވަރުން، اللَّه އީ، މޮޅަށް ދެނެވޮޑިގެންވާ ޙަކީމްވަންތަ ރަސްކަލާނގެއެވެ.”\nوَلَكُمْ نِصْفُ مَا تَرَكَ أَزْوَاجُكُمْ إِن لَّمْ يَكُن لَّهُنَّ وَلَدٌ ۚ فَإِن كَانَ لَهُنَّ وَلَدٌ فَلَكُمُ الرُّبُعُ مِمَّا تَرَكْنَ ۚ مِن بَعْدِ وَصِيَّةٍ يُوصِينَ بِهَا أَوْ دَيْنٍ ۚ وَلَهُنَّ الرُّبُعُ مِمَّا تَرَكْتُمْ إِن لَّمْ يَكُن لَّكُمْ وَلَدٌ ۚ فَإِن كَانَ لَكُمْ وَلَدٌ فَلَهُنَّ الثُّمُنُ مِمَّا تَرَكْتُم ۚ مِّن بَعْدِ وَصِيَّةٍ تُوصُونَ بِهَا أَوْ دَيْنٍ ۗ وَإِن كَانَ رَجُلٌ يُورَثُ كَلَالَةً أَوِ امْرَأَةٌ وَلَهُ أَخٌ أَوْ أُخْتٌ فَلِكُلِّ وَاحِدٍ مِّنْهُمَا السُّدُسُ ۚ فَإِن كَانُوا أَكْثَرَ مِن ذَٰلِكَ فَهُمْ شُرَكَاءُ فِي الثُّلُثِ ۚ مِن بَعْدِ وَصِيَّةٍ يُوصَىٰ بِهَا أَوْ دَيْنٍ غَيْرَ مُضَارٍّ ۚ وَصِيَّةً مِّنَ اللَّـهِ ۗ وَاللَّـهُ عَلِيمٌ حَلِيمٌ ﴿١٢﴾ [سورة النساء]\nމާނައީ: “ތިޔަބައިމީހުންގެ އަނބިން ދޫކުޅަ މުދަލެއްގެ ދެބައިކުޅަ އެއްބައި ތިޔަބައިމީހުންނަށެވެ. އެއީ، އެކަނބަލުންނަށް ދަރިޔަކު ނުވާނަމައެވެ. ފަހެ، އެކަނބަލުންނަށް ދަރިޔަކުވާނަމަ، އެކަނބަލުން ދޫކުޅަ މުދަލެއްގެ ހަތަރުބައިކުޅަ އެއްބައި ތިޔަބައިމީހުންނަށެވެ. އެއީ، އެކަނބަލުން ކުރާ ވަޞިއްޔަތެއް ވާނަމަ، އެ ވަޞިއްޔަތެއް ތަންފީޛު ކުރުމަށްފަހު، ނުވަތަ ދަރަންޏެއް ވާނަމަ، އެ ދަރަންޏެއް އަދާކުރުމަށްފަހުގައެވެ. އަދި، ތިޔަބައިމީހުންނަށް ދަރިޔަކު ނުވާނަމަ، ތިޔަބައިމީހުން ދޫކުޅަ މުދަލެއްގެ ހަތަރުބައިކުޅަ އެއްބައި އެކަނބަލުންނަށެވެ. ފަހެ، ތިޔަބައިމީހުންނަށް ދަރިޔަކުވާނަމަ، ތިޔަބައިމީހުން ދޫކުޅަ މުދަލެއްގެ އަށްބައިކުޅަ އެއްބައި އެކަނބަލުންނަށެވެ. އެއީ، ތިޔަބައިމީހުންކުރާ ވަޞިއްޔަތެއް ވާނަމަ، އެ ވަޞިއްޔަތެއް ތަންފީޛު ކުރުމަށްފަހު، ނުވަތަ، ދަރަންޏެއްވާނަމަ، އެ ދަރަންޏެއް އަދާކުރުމަށްފަހުގައެވެ. ކަލާލަތުގެ ގޮތުން (އެބަހީ:އަޞްލެއް ފަރުޢު އެއްނެތި) ފިރިހެނަކު ނުވަތަ އަންހެނަކު (ކިބައިން) ވާރުތަކުރެވޭނަމަ، އަދި، އޭނާޔަށް އަޚަކު ނުވަތަ އުޚްތަކު ހުރިނަމަ، ފަހެ، އެއިން ކޮންމެ މީހަކަށް ހަބައިކުޅަ އެއްބަޔެވެ. ފަހެ، އެ އަޚުންންނާއި އުޚުތުން އެއަށްވުރެ ގިނަނަމަ، އެއުރެންވަނީ ތިންބައިކުޅަ އެއްބައިގައި (ހަމަހަމަޔަށް) ބައިވެރިވެގެންނެވެ. އެއީ، (ވާރުތަވެރިންނަށް) ގެއްލުން ނުދޭގޮތުގައި ކުރާ ވަޞިއްޔަތެއް ވާނަމަ، އެ ވަޞިައްޔަތެއް ތަންފީޛު ކުރުމަށްފަހު، ނުވަތަ، ދަރަންޏެއްވާނަމަ، އެ ދަރަންޏެއް އަދާކުރުމަށްފަހުގައެވެ. اللَّه ގެ ޙަޟުރަތުން އަންގަވާފައިވާ އެންގެވުމެއްގެ ގޮތުގައެވެ. اللَّه އީ، މޮޅަށް ދެނެވޮޑިގެންވާ ޙަލީމްވަންތަ ރަސްކަލާނގެއެވެ.”\nއަދިވެސް މިކަމުގެ އިތުރު ތަފްޞީލްތައް ވަނީ ވަރަށް ފުރިހަމައަށް ދީނުގެ އަޞާޞްތަކުގައި ބަޔާންކުރެވިގެންނެވެ.


ޢަރުޝީގެ ހިޔާވަހިކަން … – Shafeeu Abdullah\nޢަރުޝީގެ ހިޔާވަހިކަން …\nالحمد الله والصلاة والسلام على نبينا وبعد:\nނަމަވެސް، މި ލިޔުމުގައި، އެ އަޔާތްތަކާއި ޙަދީޘްތަކަށް ޢިޝާރާތްކުރުމުގެ ބަދަލުގައި، އެދުވަހުގެ ނުރައްކާތެރިކަމުން ސަލާމަތްކަން ލިބޭނެ ބައެއް ކަމަށް، މާތް ނަބިއްޔާ صلى الله عليه وسلم ޙަދީޘްފުޅުކުރައްވައިފައިވާ ބައެއް މީހުންގެ ވާހަކަތަކަށް ބަލާލާނަމެވެ. މަޤްސަދަކީ، އެފަދަ މީހުންގެ ސިފަތަކަކީ ކޮބައިތޯ ބަލައި، އެމީހުންގެ ތެރެއިންވުމަށް މަސައްކަތްކުރުމުގެ ތައުފީޤު އަޅަމެންނަށް މާތް ﷲ މިންވަރު ކޮށްދެއްވުމެވެ.\nކީރިތި ރަސޫލާ صلى الله عليه وسلم ޙަދީޘްކުރައްވާފައިވެއެވެ.\n” سَبْعَةٌ يُظِلُّهُمْ اللَّهُ فِي ظِلِّهِ يَوْمَ لا ظِلَّ إِلا ظِلُّهُ : الإِمَامُ الْعَادِلُ ، وَشَابٌّ نَشَأ فِي عِبَادَةِ رَبِّهِ ، وَرَجُلٌ قَلْبُهُ مُعَلَّقٌ فِي الْمَسَاجِدِ ، وَرَجُلَانِ تَحَابَّا فِي اللَّهِ اجْتَمَعَا عَلَيْهِ وَتَفَرَّقَا عَلَيْهِ ، وَرَجُلٌ طَلَبَتْهُ امْرَأَةٌ ذَاتُ مَنْصِبٍ وَجَمَالٍ فَقَالَ إِنِّي أَخَافُ اللَّهَ ، وَرَجُلٌ تَصَدَّقَ بِصَدَقَةٍ فَأَخْفَاهَا حَتَّى لا تَعْلَمَ شِمَالُهُ مَا تُنْفِقُ يَمِينُهُ ، وَرَجُلٌ ذَكَرَ اللَّهَ خَالِيًا فَفَاضَتْ عَيْنَاهُ ” متفق عليه ، رواه البخاري (2/144-174) ومسلم برقم 1712 ، وغيرهما .\nމާނައީ: ” ޢަރްޝީގެ ހިޔާވަހިކަން ފިޔަވައި، އެހެން ހިޔާވަހިކަމެއް ނުވާ ދުވަހު (އެބަހީ: ޤިޔާމަތް ދުވަހު) މާތްﷲ، ޢަރްޝީގެ ހިޔާވަހިކަން ދެއްވާ، ހަތް ބައެއް ވެއެވެ؛ (އެއީ) އަދުލުވެރި ވެރިޔާ، އަދި މާތް ﷲ އަށް އަޅުކަންކުރުމުގައި ޒުވާންކަން ހޭދަކުރި ޒުވާނާ، އަދި އޭނާގެ ހިތް މިސްކިތާ ގުޅިލާމެހިފައިވާ މީހާ، އަދި މާތް ﷲ އަށްޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުން، މަންސަބާއި ރީތިކަން ލިބިފައިވާ އަންހެނެއް ފާޙިޝް ޢަމަލު ހިނގަން ދަޢުވަތު ދިނުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާ، އަދި ޞަދަޤާތްކުރާއިރު އޭނަގެ ކަނާއަތުން ހޭދަކުރާ އެތި ވައަތަށްވެސް ނޭނގޭހާ ސިއްރުން ހޭދަކުރިމީހާ، އަދި އެކަހެރިކޮށް ހުރެ ﷲ މަތިން ހަނދުމަވުން ލޮލުން ކަރުނަ އޮހޮރިގެންދާ މީހާއެވެ”. ( ބުޚާރީ 174-144/2) އަދި މުސްލިމް 1712)\nދުވަހަކީ ވަރަށް ވެސް ބިރުވެރި ދުވަހެކެވެ. އަޅުތަކުންނާއި މޭލެއްހާ ކައިރިއަށް އިރު ގެނެވޭނެ ދުވަހެވެ. އެހެންކަމުން، އެމީހެއްގެ ޢަމަލުތައް ހުރި މިންވަރަކުން ދަލުގެ ތެރެއަށް ގެނބިގެންދާނެއެވެ. ނަމަވެސް، މާތްﷲ ގެ އަރްޝީގެ ހިޔާވަހިކަން ލިބި، އެ އިރުގެ ގަދަފަދަ ހޫނާއި، ދަލުގެ ތެރެއަށް ޣަރަޤުވުމުން ބަޔަކު މީހުން ސަލާމަތްވާނެއެވެ. އެއީ އިސްވެބަޔާންވެ ދިޔަ ޙަދީޘްގައިވާ މީހުންނާއި، ދެންވެސް މާތް ﷲ ގެ އިރާދަފުޅުން އެކަމުން ސަލާމަތްކުރެއްވި ބައެކެވެ.\nޙަދީޘްގެ ކުރު ޝަރަޙައެއް:\n1 – ޢަދުލުވެރި ވެރިޔާ:\nޙަދީޘްގައި “ޢަދުލުވެރި ވެރިޔާ” ގެ މުރާދަކީ މުސްލިމް ރައްޔިތުންގެ އެންމެ މަތީ ވެރިޔާއެވެ. އެމީހުންގެ ވަލިޔުލްއަމުރެވެ. އަދި ހަމައެހެންމެ، މިބައިގެ ތެރޭގައި، މުސްލިމް ރައްޔިތުންގެ ބޮޑެތި ކަންތައްތަކާއި ހަވާލުކުރެވިފައިވާ އެންމެހާ މީހުން، އެބައިމީހުންގެ މަސްއޫލިއްޔަތުގައި ޢަދުލުވެރި ވެފައިވާނަމަ، ޝާމިލްވެގެންދާނެއެވެ.\n2 – މާތް ﷲ އަށް އަޅުކަން ކުރުމުގައި ޒުވާންކަން ހޭދަކުރި ޒުވާނާ:\nޒުވާނާ ޙަދީޘްގައި ޙާއްޞަކުރެވިފައި އެވަނީ، އޭނާއަކީ، ޒުވާންކަމުގެ ޖޯޝާއި ފޯރި ހުރި، ލޭގައި ހޫނުކަން ހުރި މީހަކަށްވާތީއެވެ. އެގޮތުން، ޝަހުވަތުގެ އެދުން އޭނާގެ ކިބައިގައި އުތުރި އަރާނެއެވެ. އެފަދަ ހާލުގައި، އޭނާގެ ހަވާ ނަފްސު މައިތިރިކޮށް، މާތް ﷲ އަށް ތަޤްވާވެރިވުމަކީ، އޭނާގެ އީމާންތެރިކަމުގެ ތެދުވެރި ޢަލާމާތެކެވެ.\nނަމަވެސް ހިތާމައަކީ، ބައެއް މުސްލިމް ޒުވާނުން މި ޙަދީޘްފުޅާއިމެދު ޣާފިލުވެފައިވާލެއް ބޮޑުކަމުންނެވެ. އެހެނީ، ޒުވާނުން ވަރަށް ގިނައިން ބުނާތީ އަޑު އިވެއެވެ. ” ކާށި ކެވޭނީ ދަތް ހުރި ދުވަހުއެވެ.” އެގޮތުން ފާޙިޝް ކަންތައްތަކަށް އެއްވެސް ޖެހިލުމެއް ނެތި އަރައިގަންނަމުން ދެއެވެ. ޒިނޭގެ ފާޙިޝް ޢަމަލަކީ، އެބައިމީހުންގެ ކައިރީގައި އާދައިގެ ކުޑަ ކުޑަ ކަމެކެވެ. ފަޚްރުވެރިވެ، އެކަކު އަނެކަކާއި އެވާހަކަތައް ހިއްސާކުރެއެވެ.\nތެދެކެވެ. ކާށި ކެވޭނީ ދަތް ހުރި ދުވަހުއެވެ. ނަމަވެސް، މި ބަހުގެ މުރާދު ރަނގަޅު ގޮތުގައި ނަގައިފިނަމައެވެ. އެހެނީ، ޒުވާނާ ކުރާ އަޅުކަން، މުސްކުޅިވެ ގައިގެ ބާރު ނެތް މުސްކުޅިއާ ކުރާ އަޅުކަމަށްވުރެން މާތް ﷲ ގެ ޙަޟްރަތުގައިި ލޮބުވެތިވެގެން ވެއެވެ. އެއީ ކުރިން ދެންނެވިފަދައިންނެވެ. ޒުވާން ދުވަސްވަރަކީ ޝަހުވަތުގެ އެދުން އެންމެ އުތުރި އަރާ ދުވަސްވަރެވެ. ޒުވާން ޢުމުރުގައި އެ ޝަހުވަތުން އެއްކިބާވެ، މާތް ﷲ އެންގެވިގޮތަށް އުޅުމަކީ، އެއީ ޒުވާނާއަށް ލިބޭނެ އެންމެ ބޮޑު ޝަރަފެއެވެ. އެންމެ ބޮޑު ނިޢުމަތެވެ. މާތް ﷲ ގެ ލޯބި އޭނާއަށް އިންތިހާއަށް ލިބިގެންދާނެއެވެ. ޤިޔާމަތް ދުވަހުގެ ބިރުވެރިކަމުން ސަލާމަތްކަން ލިބޭނެއެވެ. އަދި ޢަރުޝީގެ ހިޔާވަހިކަން ލިބޭނެއެވެ. އޭނާގެ މައްޗަށް ސަލާމަތްކަން ހުއްޓެވެ. ދަތް ހުރި ދުވަހު ކާށި، ފުރިހަމަ މާނާއިގައި، ކެވުމަކީ، މިއީ ނޫންތޯއެވެ.\nހަމަކަށަވަރުން، މަރަކީ، ވަކި އުމުރު ފުރައަކަށް ޚާއްޞަ އެއްޗެއް ނޫނެވެ. ޅަފުރައިގައި މަރުވަނީ ކިތައް ކުދިންތޯއެވެ؟ ޒުވާންކަމުގެ އެންމެ ތާޒާ ދުވަސްވަރު މަރުވަނީ ކިތައް ޒުވާނުންތޯއެވެ؟ އެހެނީ، ކަނޑައެޅިފައިވާ އަޖަލު ޖެހުމުން، އެންމެ ސިކުންތެއްވެސް މަޑެއްނުކުރެވޭނެއެވެ.\nމާނައީ: ” ފަހެ، އެއުރެންގެ އަޖަލު އައުމުން، އެންމެ ހިނދުކޮޅަކަށްވެސް އެއުރެންނަކަށް، ލަހެއް ނުކުރައްވާހުށްޓެވެ. އަދި އަވަހެއްވެސް ނުމެކުރައްވާ ހުށްޓެވެ”.\nއެހެންކަމުން، ޒުވާނުންނަށް ގޮވާލަމެވެ. ވެހޭތާ ފެންނަގާށެވެ. އަދި ކާށިވެސް ކާށެވެ. ނަމަވެސް، ރަނގަޅު ގޮތުގައެވެ. މާތް ﷲ ގެ ރުއްސެވުމާއި ފުއްސެވުން ހޯދުމުގައެވެ. ޢަރުޝީގެ ހިޔާވަހިކަން ލިބިގަތުމަށް އަވަސް ވެގަންނާށެވެ. މާތް ﷲ ގެ ރަޙްމަތުގެ ދޮރުތައް ވަނީ ހުޅުވިފައެވެ. ތިޔަ ލޮބުވެތި ޒުވާނާއަށް، އެ ދޮރުތައް އެދި ގޮވަނީއެވެ. ވަންނާށެވެ. މާތް ﷲ ގެ ރަޙްމަތްލިބިގަންނާށެވެ. ޤިޔާމަތްދުވަހުގެ ބިރުވެރިކަމުން ސަލާމަތްކަން ލިބިގަންނާށެވެ.\nއަދި ދަންނާށެވެ. ޒުވާން ކަމާއި ބެހޭގޮތުން އެދުވަހުން ސުވާލުކުރެވޭނެއެވެ. މިކަމަށް ޢިޝާރާތްކުރައްވާ މާތް ނަބިއްޔާ محمد صلى الله عليه وسلم ޙަދީޘްފުޅު ކުރައްވާފައިވަނީ މިފަދައިންނެވެ. لاتزولقدمابنآدميومالقيامةمنعندربهحتىيسئلعنخمسعنعمرهفيمأفناهوعنشبابهفيمأبلاهومالهمنأيناكتسبهوفيمأنفقهوماذاعملفيماعلم މާނައީ: “ޤިޔާމަތް ދުވަހުން، މާތް ﷲ ގެ ޙަޟްރަތުގައި، ފަސް ކަމަކަށް ޖަވާބުދާރީ ވުމަށްފަހުގައި މެނުވީ، އާދަމުގެ ދަރިޔާގެ ފައި ހުރިތަނުން ގުޑަވައެއްނުލެވޭނެއެވެ. އޭނާގެ ޢުމުރާ ބެހޭގޮތުންނެވެ. އޭތި ފަނާކޮށްލިގޮތާމެދުއެވެ. އަދި އޭނަގެ ޒުވާންކަމާއި ބެހޭގޮތުންނެވެ. އެ ޒުވާންކަން ފީކޮށްލިގޮތާއިމެދުއެވެ. އަދި އޭނަގެ މުދަލާއި ބެހޭގޮތުންނެވެ. އެމުދާ ހޯދި ތަނަކާއި އަދި ހޭދަކުރިގޮތާއި މެދުގައެވެ. އަދި އެނގުނު ޢިލްމަށް ޢަމަލުކުރި ގޮތާއިމެދުއެވެ. (ސުނަން ތިރިމިޛީ)\nޙަދީޘްގައިވާ ފަދައިން، ޤިޔާމަތް ދުވަހުގައި ކުރެވޭ، ފަސް ސުވާލުގެ ތެރޭގައި ޢުމުރާ ބެހޭގޮތުން ކުރެވޭ ސުވާލުވެސް އެބަ ހިމެނެއެވެ. އަދި އަޅުގަނޑުމެން އެންމެންނަށް އެނގޭނެ ފަދައިން، ޒުވާންކަމުގެ ދުވަސްވަރަކީވެސް އޭނަގެ ޢުމުރުން ހޭދަކުރާ ދުވަސްވަރެކެވެ. ނަމަވެސް، ޒުވާންކަމާއި ބެހޭގޮތުން ޚާއްޞަކޮށް ސުވާލު އެބަ ކުރެވެއެވެ. އެހެންކަމުން، ޒުވާންކަމުގެ ދުވަސްވަރަށް މާތް ﷲ ގެ ޙަޟްރަތުގައި ދެވިފައިވާ ޤަދަރާއި މަތިވެރިކަން ހާމަވެގެންދެއެވެ.\nވުމާއެކު، މި ޒުވާންކަން، މާތް ﷲ އަށް އުރެދުމުގައި ހޭދަކުރެވެން ނެތެވެ. އެހެނީ، ފާފަތަކުގައި ޒުވާންކަން ފަނާކޮށްލައިފިނަމަ، ޤިޔާމަތްދުވަހުގެ އެ ސުވާލަށް ޖަވާބުދޭނީ ކިހިނަކުންތޯއެވެ؟\n3 – އޭނާގެ ހިތް މިސްކިތާ ގުޅިލާމެހިފައިވާ މީހާ:\nމިބައިމީހުންނަކީ، މިސްކިތް ދެކެ ލޯބިވާ، ބަރާބަރަށް ޖަމާޢަތުގެ ނަމާދުކުރާ، މިސްކިތަށް ގިނަ ގިނައިން އަރާ އުޅޭ މީހުންނެވެ. މިސްކިތުން ބޭރުގައި ވިޔަސް އޭނާގެ ހިތް މިސްކިތާ ގުޅިފައިވާ މީހުންނެވެ. މިބައިގެ ތެރޭގައި، އެއް ނަމާދު އަދާކޮށް ނިމުމުން، އަނެއް ނަމާދަށް އިންތިޒާރުކުރާ މީހުންވެސް ހިމެނިގެންވެއެވެ.\n4 – މާތް ﷲ އަށްޓަކައި ލޯބިވެ، އެގޮތުގައި ބައްދަލުވެ، އެގޮތުގައި ވަކިވާ ދެމީހުން:\nމިއީ މާތް ﷲ އަށްޓަކައި އެކަކު އަނެކަކު ދެކެ ލޯބިވާ ދެމީހުންނެވެ. އެގޮތުން، އެއިލާހުގެ ރުއްސެވުން ހޯދުމަށް ދެމީހުން އެކަކު އަނެކަކަށް އެހީތެރިވެ އުޅޭ ދެމީހުންނެވެ. ” އެގޮތުގައި ވަކިވާ” މިބަހުގެ މުރާދު ބައެއް ޢިލްމުވެރިން ކުރައްވަނީ، އެއީ، އެގޮތުގައި މަރުވަންދެން އުޅުމެވެ.\n5 – މަންސަބާއި ރީތިކަން ލިބިފައިވާ އަންހެނެއް، ފާޙިޝް ޢަމަލު ހިންގަން އެދުމުން، އަހުރެން ﷲ ދެކެ ބިރުވެތިވަމޭ ބުނެ އެކަމުން އެއްކިބާވި މީހާ:\nއިންބު ޙަޖަރު رحمه الله އެކަލޭގެފާނުގެ ފޮތް، ފަތްޙުލް ބާރީގައި މި ޙަދީޘް ޝަރަޙަކުރައްވަމުން، ލިޔުއްވާފައިވެއެވެ. ” މަންސަބު” ގެ މުރާދަކީ އޭނަގެ ނަޞްލުގެ ނުވަތަ ޝަރަފުވެރިކަމުގެ މަތިވެރިކަމެވެ. އަދި މުދާވެރިކަން ކަމުގައިވެސް މާނަކުރެވިދާނެއެވެ.\nއެހެންކަމުން، އެފަދަ އަންހެނެއްގެ ކިބާގައި ޖާހާއި މަންސަބާއި މުދަލާއި ޝަރަފުވެރިކަން އެކުވެ ޖަމާވުމުން އެއީ ވަރަށްވެސް ބޮޑަށް ހަވާ ނަފްސު އޭނާގެ މައްޗަށް ލަނބުވާލާނެ ކަމެކެވެ. ނަމަވެސް، އެފަދަ ފުރިހަމަ އަންހެނެއްގެ އެދުމަށް، އެ ފާހިޝްކަމުން ދުރުވެވޭނީ ވަރަށް ފުރިހަމަ އީމާނުގެ އަހުލުވެރިއަކަށެވެ.\nއަދި މިއީ، ފިރިހެނުންނަށް ޙާއްޞަ ކަމެއް ނޫނެވެ. އެހެނީ، އެފަދަ ނަސަބުގެ ގޮތުންނާއި ޝަރަފުގެ ގޮތުން މަތިވެރި ފިރެހެނެއްގެ ނާޖާއިޒް އެދުމަށް، އިޖާބަނުދީ، ނޫނެކޭ ބުނެ، އެކަމުން އެއްކިބާވާ އަންހެނުންވެސް، މިބައިގެ ތެރޭގައި ހިމެނޭނެއެވެ.\n6 – ޞަދަޤާތްކުރާއިރު އޭނަގެ ކަނާއަތުން ހޭދަކުރާ އެތި ވައަތަށްވެސް ނޭނގޭހާ ސިއްރު ހޭދަކުރިމީހާ:\nމި ބަސްފުޅުގެ މުރާދަކީ، ވީހާވެސް ސިއްރުން ޞަދަޤާތްކުރުމެވެ. އެއްވެސް މީހަކަށް ނޭނގޭފަދަ ގޮތަކަށެވެ. ޞަދަޤާތް ލިބޭ މީހާއަށްވެސް، ދިނީ ކާކުކަން ނޭނގޭ ފަދަ ގޮތަކަށް ދިނުމެވެ. އެފަދަ މީހުންނަށް ޢަރުޝީ ހިޔާވަހިކަން ލިބޭނެއެވެ.\n7 – އެކަހެރިކޮށް ހުރެ ﷲ މަތިން ހަނދުމަވުމުން ލޮލުން ކަރުނަ އޮހޮރިގެންދާ މީހާ:\nއެކަހެރިކޮށް މީހާ ހުރެގެން ކުރާ ޛިކުރަކީ، އެއްވެސް ޙާލެއްގައި އެއަށް ދެއްކުންތެރިކަން ވަންނާނެ ކަމެއް ނޫނެވެ. އެހެންކަމުން، އޭނާގެ ޛިކުރުކުރުން ނުވަތަ ހަނދުމަކުރުން މާތް ﷲ އަށް ޚާލިޞްވެގެންދާނެއެވެ. އެފަދަ އެކަހެރި ވަޤުތެއްގައި އޭނަގެ ލޮލުން މާތް ﷲ މަތިން ޛިކުރުކޮށް އޮހޮރިގެންދާ ކަރުނައަކީ، ޢަރުޝީގެ ހިޔާވަހިކަން ފިޔަވާ އެހެން ހިޔާވަހިކަމެއް ނުވާ ދުވަހު، އޭނާއަށް، އެ ހިޔާވަހިކަން މިންވަރުވާނެ ސަބަބަކަށް ވެގެންދާނެއެވެ.\nމި ޙަދީޘްގައި ބަޔާންވެގެންވާ ހަތް ބައިގެ އިތުރަށްވެސް އެހެން ބައެއް މީހުން، އެހެން ޙަދީޘްތަކުގައި ބަޔާންވެގެންވެއެވެ. އެގޮތުން، މިސްކިތަށް ހިނގާފައިދާ މީހާ، ތެދުވެރި ވިޔަފާރިވެރިޔާ، މުޖާހިދުންނަށް ނަޞްރުދީ އެހީތެރިވެދޭ މީހާ، ރިވެތި އަޚްލާޤުގެ ވެރިޔާ، އަދިވެސް، މިނޫން އިތުރު މީހުންވެސް ހިމެނެއެވެ.\nމާތް ﷲ ގެ ރަޙްމަތުގެ ދޮރުވަނީ ހުޅުވިފައެވެ. އަޅުގަނޑުމެންނަށް އޮތީ އެ ދޮރުން ވަނުމެވެ. އެހެނީ މާތް ﷲ އެއްވެސް ނަފްސަކަށް އަނިޔާވެރިވެ ވޮޑިގެނެއް ނުވެއެވެ. ނަމަވެސް، އަޅުގަނޑުމެން އަމިއްލަ އަތުން އަމިއްލަ ނަފްސުތަކަށް އަނިޔާވެރިވަނީއެވެ.\nއޭ ހައްދަވާ ބޮޑުކުރެއްވި ﷲ، ޢަރުޝީގެ ހިޔާވަހިކަން ނޫން އެހެން ހިޔާވަހިކަމެއް ނުވާ ދުވަހުން، ޢަރުޝީގެ ހިޔާވަހިކަން އަޅަމެންނަށް ދެއްވާފައިދޭއެވެ. އަޅަމެންނަކީ އެ ނިޢުމަތުން މަޙްރޫމްވާ ބަޔަކު ކަމުގައި ނުލައްވާފައިދޭއެވެ. ހަމަކަށަވަރުން އިބަ އިލާހީީ، ރަޙްމާންވަންތަ އަދި ރަޙީމްވަންތަ ﷲ އެވެ. سبحانك اللهم وبحمدك لا إله إلا أنت نستغفرك ونتوب إليك.